
Argument 


Obiectele armoriate reprezintă o categorie specială în cadrul colecțiilor muzeale. 
Printre atâtea piese contrafăcute, sau a căror identitate a fost ştearsă prin destinul lor 
ingrat, cele individualizate prin steme îşi poartă nestirbit certificatul de identitate. 
Blazonul aplicat pe un obiect îi conferă nobleţe, vorbeşte despre aristocrație, despre 
o elită care a avut de jucat un rol însemnat vreme de secole, ceea ce este important 
pentru construirea discursului muzeal. De obicei, obiectele ce poartă o asemenea 
pecete sunt piese de mai bună calitate, mai rafinate, atribute care fac din ele mândria 
unei colecții. Din punct de vedere muzeografic obiectele purtătoare de blazon - prin 
calitatea materialului, vechime, raritate, identitate definită si valoarea artistică — se 
califică pentru a fi clasate în categoria Tezaur. 

Prezenţa unei steme pe un obiect este un certificat de vechime si de autenticitate. 
Nu întâmplător, de-a lungul secolelor, sigiliile folosite la garantarea documentelor 
sunt, de obicei purtătoare de asemenea reprezentări. Stemele au devenit un simbol al 
autorităţii, conferind un caracter oficial şi legal documentelor pe care au fost aplicate. 

Se vorbeşte uneori despre „tainele Heraldicii“ sau despre „limbajul secret“ al 
acesteia care ar fi rezervate doar unor cunoscători. Aspectul ezoteric al Heraldicii nu 
poate fi cu totul eludat, dar o mare parte din misterul aşternut, cu trecerea timpului, 
vine din faptul că lumea de astăzi este foarte diferită de societatea ce a imaginat acest 
cod vizual. Istoricii fac eforturi pentru a pătrunde în intimitatea Evului Mediu, pentru 
a înțelege mentalitatea oamenilor acelor vremuri. În epoca medievală Heraldica 
reprezenta un limbaj mult mai accesibil. Departe de a fi tratată ca un secret, ea 
avea multe în comun cu reclama şi cu publicitatea de astăzi. Heralzii erau cei care 
proclamau, spre ştiinţa tuturor, conţinutul blazoanelor, genealogiile şi faptele de arme 
ale purtătorilor acestora. 

Stemele au în ele o poveste, reprezintă o sursă de prestigiu şi de aceea nu au 
dispărut nici astăzi, într-o lume care nu mai este dominată, de multă vreme, de vechea 
aristocrație, care le-a generat. În orice domeniu se vorbeşte despre „blazonul calității, 
despre originalitate, experiență acumulată, tradiţie şi se recurge adesea la simboluri de 
tip heraldic pentru a sintetiza aceste valori perene. 

Aceste câteva gânduri au stat la baza proiectului expozițional Vechile blazoane 
vorbesc. Obiecte armoriate din colecţii ieșene. Astfel că, în lunile iulie-august 2014, 
Complexul Muzeal Naţional „Moldova” reușit să ofere celor interesați de istorie o 
valoroasă expoziție de Heraldică, realizată împreună cu doamna Aurica Ichim și 
colegul Lucian Calancea. Expoziţia a putut fi prezentată într-o elegantă casă cu blazon, 


una dintre puţinele rămase. Palatul „Cuza Vodă” are și astăzi pe frontispiciul de la 
stradă stema Ghica-Cománesti, susținută de doi lei inaripati, venețieni. 

Limitarea tematicii la obiecte provenite din colecţii ieșene, publice si particulare, 
a fost determinată în primul rând din motive de austeritate bugetară. La organizarea 
expoziției am beneficiat de solidaritatea și sprijinul colegial al mai multor instituții 
ieșene, în al căror patrimoniu se păstrează piese care interesau tematica propusă. Astfel, 
expoziția a reunit nu doar piese din patrimoniul Muzeului de Istorie a Moldovei, 
Muzeul Unirii și Muzeului „M. Kogălniceanu, ci și din colecțiile Arhivelor Nationale 
Iaşi, Muzeul de Istorie Naturală și Muzeului Universităţii „Alexandru Ioan Cuza! 
Foarte multe dintre obiectele incluse în expoziție au putut fi văzute pentru prima 
dată, sau după ce au stat multe decenii în depozite. Pe lângă solidaritatea instituțională 
și de breaslă, reconfirmate cu această ocazie, expoziția a fost un foarte bun prilej de 
cercetare a propriilor colecţii și de a descoperi faptul că instituțiile ieșene sunt mult mai 
bogate în obiecte cu reprezentări heraldice față de evaluarea făcută initial. Expoziția 
a cuprins obiecte armoriate ce provin din familiile Moruzi, Callimachi, Sturdza, 
Ghica, Cantacuzino, Bibescu, Ştirbey, Cuza şi chiar din colecţiile familiei regale. La 
acestea s-au adăugat obiecte cu stemă legate de evoluția Administraţiei locale, Poliţiei, 
Universităţii și a unor societăți științifice. 

Promovarea propriului patrimoniu a fost un alt obiectiv realizat cu prilejul 
acestei expoziţii. Realizarea expoziţiei Vechile blazoane vorbesc. Obiecte armoriate din 
colecții ieșene, a reprezentat o experienţă interesantă, care a reușit punerea în valoare 
a unui patrimoniu puţin știut și readucerea în atenţie a unui subiect de multă vreme 
căzut în uitare. Pentru reușita acestui proiect se cuvine să adresăm mulțumiri speciale 
tuturor celor care l-au sprijinit: domnului director dr. Florin Cîntic și doamnei Ina 
Chirilă de la Arhivelor Naţionale Iași, domnului conf. dr. Топ Cojocaru și doamnei 
Ana Davideanu de la Muzeul de Istorie Naturală Iași, domnului director conf. univ. 
dr. Bogdan-Petru Maleon și domnului Ghiţă Tanasá de la Muzeul Universității 
„Alexandru Ioan Cuza, domnului manager Dan Lungu și doamnei Laura Terente de la 
Muzeul Literaturii Române Iași, precum și domnului dr. Hortensiu Aldea, colecționar. 

Proiectul a fost un prilej deosebit pentru cercetarea pieselor decorate cu steme 
бі pentru a descoperi misterele pe care acestea încă le păstrează. Expozitiile, care oferă 
avantajul contactului nemijlocit cu obiectele de patrimoniu, au un caracter efemer, 
prin natura lor. De aceea este un fapt remarcabil că expoziția beneficiază de un album 
pe măsură, care să pună la dispoziţia celor interesați roadele acestui proiect. Pentru 
că au făcut posibilă apariția volumului de față, în condiţiile de austeritate pe care le 
traversăm, mulțumim doamnei Manager Lăcrămioara Stratulat și doamnei Senica 
Ţurcanu, Șef Sectie Istorie. 


Tezaurul heraldic din muzeele ieșene 


Expoziţia „Vechile blazoane vorbesc“ a fost, în egală măsură, rodul preocupărilor 
mai vechi pe care le-am avut pentru domeniul Heraldicii, disciplină rămasă în umbră 
de prea multă vreme, din pricina contextului istoric nefast. Aceste preocupări s-au 
concretizat prin diverse studii și articole de heraldică, pe care le-am publicat anterior, 
multe privitoare chiar la obiectele prezente în această expoziție. Interesul pentru 
heraldică mi-a fost sădit, încă din timpul Facultăţii, de istoricul Ștefan $. Gorovei, 
fondatorul Institutului Român de Genealogie și Heraldică „Sever Zotta” din Iași. 
Majoritatea textelor cu subiect heraldic pe care le-am redactat au fost prezentate în 
ședințele lunare de comunicări desfășurate sub egida acestui Institut sau a Comisiei 
Naţionale de Heraldică, Genealogie și Sigilografie — Filiala Iași. 

Lucrarea de față аге la bază reușita expoziție de la Muzeul Unirii. Aceasta nu 
este un catalog al expoziției, în sensul că nu cuprinde toate piesele prezente, ci doar 
o selecție a lor; nici principiile de alcătuire nu au fost cele ale unui catalog, ci al unui 
album. Textele incluse în a doua parte sunt rod al cercetării personale, câteva studii de 
caz care exemplifică posibilitățile de cunoaștere oferite de această categorie de obiecte. 
Ele arată cum anume ,vorbesc" blazoanele, pentru cei care sunt dispuși să le afle taina. 

Interesul principal al expoziției, dar și al albumului, a fost orientat spre 
heraldica familială, boierească, ce oferea un orizont mai generos de originalitate și de 
noutate. Deși prezente în expoziţie, în mod inevitabil, obiectele marcate cu stema de 
stat (bourul moldovean sau acvila valahă) sunt relative cunoscute și conduc spre un 
peisaj destul de stereotip. De aceea și în lucrarea de față am inclus bazoane domnești 
și princiare în care stema de stat este asociată cu stemele familiale. În câteva cazuri, 
notabile, am inclus steme domnești de pe obiecte necunoscute publicului, sau care 
aveau asociate o semnificaţie deosebită, ce se cerea analizată. De asemenea, am evitat 
reluarea unor obiecte armoriate studiate pe larg în lucrări anterioare”. Ne-am limitat 
doar la patrimoniul mobil, rămânând ca să abordăm, cu o proximă ocazie, lapidarium- 
ul heraldic ieșean. 


1 Sorin Iftimi, Iașii, simbolurile unui oraş simbol, Editura Trinitas, laşi, 2008 (unde este abordată 
evoluţia stemelor orașului, ale Universităţii și cele aflate pe fațadele Palatului Culturii); 
Alexandru Ioan Cuza. Steme, monograme, decoraţii (studii şi album), Iaşi, Ed. Kolos, 2009; Doamna 
Elena Cuza — steme şi monograme, în vol. Doamna Elena Cuza — Un destin pentru România, coord. 
Aurica Ichim, Mircea Ciubotaru, Sorin Iftimi, Complexul Muzeal Naţional „Moldova“, Iaşi, 
Editura Palatul Culturii, 2011, р. 88-101; Sorin Iftimi, Aurica Ichim, Alexandru loan Cuza - 
Memorabilia, Editura Palat, Iași, 2013; Sorin Iftimi, Heraldica palatului Sturdza de la Miclăuşeni, 
Editura Doxologia, 2014. 

Există o categorie de steme numite chiar les armes parlantes, sau „arme grăitoare: 
Acestea reprezintă un fel de rebus vizual, care face trimitere directă la etimologia 
numelui unei familii. Dacă era o etimologie savantă, sau un „populară“ contează mai 
puţin; numeroase blazoane au fost construite plecând de la etimologii imaginare. Dar, 
atunci când am ales titlul de Vechile blazoane vorbesc am avut altceva în vedere. Mai întâi 
trebuie făcută precizarea că lumea medievală, în care au apărut blazoanele, reprezenta 
un univers al gândirii prin simboluri, fiind vorba despre o societate care se baza mult 
pe oralitate, pe gest, pe vizual. Era un univers spiritual diferit de cel al lumii moderne, 
construite pe baza gândirii carteziene, iluministe. 

În planul istoriei sociale, familiale, stemele vorbesc despre origini şi identitate, 
despre întemeietorii unei familii, despre strămoși gloriosi, care şi-au dovedit vrednicia 
pe câmpul de luptă, care au dobândit un statut social privilegiat pentru el бі urmaşii lui. 
Stemele povestesc despre căsătorii, inrudiri, stăpâniri de moşii, sau proprietatea asupra 
unor obiecte. Blazoanele erau o sursă de mândrie şi de memorie familială, insotind 
adesea arborii genealogici, care completau acest discurs. Stemele vorbesc despre 
ranguri, ierarhii sociale, concesiuni de titluri şi domenii, despre patronaje şi protectii, 
despre fidelitate şi devotament. Ele evocă o lume întreagă construită pe asemenea 
valori. 

În planul istoriei mai generale, Heraldica reprezintă un discurs vizual privitor 
Ја „Putere” la modul de constituire şi funcţionare a acesteia de-a lungul veacurilor. 
Stemele simple sau alcătuirile heraldice mai elaborate fac referire la diverse construcții 
politice, bine structurate, ierarhizate, care au un temei intern al existenței şi un tel 
spre care sunt îndreptate aspiraţiile. O categorie specială este reprezentată de „stemele 
de pretenţie, motivate pe „drepturi” ce vin din trecut, dar care vizează adesea şi un 
program viitor, ce trebuie menţinut în atenţie şi care poate fi reactivat în împrejurări 
favorabile. Astfel, stemele duc de multe ori spre discursul oficial $1 de aceea ele au fost 
adesea folosite de ceea ce am putea denumi „propaganda“ epocilor trecute. 

Heraldica aduce cu ea prestigiul unei istorii de 1000 de ani, începută pe vremea 
cruciadelor, epocă în care Europa îşi căuta centrul, temeiul, rațiune de a fi, prin 
raportare la Locurile Sfinte din Orientul apropiat, care trebuiau apărate de stăpânirea 
„песгейіпсіо$ ог. Ca fenomen cultural, Heraldica este specifică Europei occidentale, 
lumii catolice care a generat acest limbaj vizual, acest cod social, ce s-a extins apoi și în 
alte spaţii culturale și confesionale. 

Chiar dacă "Ţările Române s-au aflat la periferia fenomenului heraldic, ele au 
fost cuprinse, totuși, în acest fenomen. S-a purtat o lungă discuţie dacă a existat sau 
nu instituția heraldică la români, cu răspunsuri diverse. Vechiul fond de civilizație 
latină a primit pecetea Bizanțului; influența greacă, orientală, și confesiunea ortodoxă 
nu au încurajat adoptarea sistemului heraldic occidental în spațiul românesc, înainte 
de timpurile moderne. În Moldova și Тага Românească nu a existat o Cancelarie a 


Ordinelor, nu au fost heralzi, Domnitorii nu au conferit diplome cu blazon. Mai multe 
dintre familiile boierești moldo-muntene au beneficiat însă de concedări de steme din 
partea suzeranilor vecini: regii Poloniei, principii Transilvaniei, împărații Austriei sau 
tarii Rusiei. Aceste blazoane sunt indicii ale obţinerii indigenatului în țările vecine și 
ale integrării familiilor românești respective în sistemele nobiliare ale altor țări. Desi 
dobândite în alte spaţii, în condiţii specifice, aceste steme au fost folosite și pe teritoriul 
Țărilor Române fără ingrádiri, dar și fără caracter oficial. Prin imitație, multe familii 
boierești de rang mai mic nu au rezistat „modei, adoptând însemne similare auto- 
conferite (așa numitele „steme de asumptiune"). Folosite consecvent și de mai multe 
generații ale aceleiași familii, aceste steme au dobândit o valoare de facto, conferind 
identitate multor obiecte muzeale care au fost împinse de împrejurările istorice spre 
anonimat. 

Blazoanele reconstituie universul simbolic al vechilor familii domneşti si 
boiereşti din veacurile trecute. Revitalizarea stemelor de familie în Principatele 
Române, la jumătatea secolului al XIX-lea, a făcut parte din modernizarea societății, 
prin adoptarea modelelor și valorilor occidentale. Se poate spune că redescoperirea 
heraldicii de către elita socială din Principate a reprezentat o formă integrare europeană 
a aristocrației româneşti. 


ж 


Expoziţia de heraldică de la Muzeul Unirii а urmărit să identifice și să pună 
alături, în dialog, obiecte armoriate care au o legătură istorică, sau genealogică, dar 
care nu și-au mai vorbit de multă vreme. Stema aceleiași familii a fost ilustrată pe 
obiecte din materiale diferite. De obicei, istoria, sau „povestea” tásneste din asemenea 
alăturări provocate. Pot fi observate consecvente, variante, evoluţii ale stemelor sau 
contrafaceri. Astfel de investigaţii, făcute cu toate obiectele puse împreună, pe aceeași 
,masá" imaginară, permit sesizarea atribuirilor greșite făcute în trecut, sau posibilitățile 
de a face o nouă atribuire. 

În cazul albumului însă, a trebuit să renuntám la avantajele oferite de expunerea 
asociată a obiectelor și să revenim la modalitatea clasică, pe a reproduce obiectele 
armoriate în funcţie de suport, pe categorii de materiale. Ordinea aleasă este aceea 
a stemelor redate pe lemn, pictură în ulei, textile, porțelan, sticlă, metale, sigilii sau 
documente. Am făcut această alegere și pentru a nu pune alături obiecte de dimensiuni 
foarte diferite, generând disproportii nefirești. Materialele foarte diverse ridică și ele 
probleme specifice de imagine și de aceea am preferat o disociere a lor. Ordinea aleasă 
se va derula tacit, fără a marca în mod deosebit succesiunea materialelor-suport. 

O piesă de prestigiu din patrimonial Muzeului de Istorie din Iaşi este tronul 
ultimilor domni fanarioți (fig. 1). Deşi, teoretic, tronul a stat mereu în centrul privirilor, 
el nu a fost, de fapt, studiat cu atenţie”. Compoziţia heraldică a stemei oferă indicii utile 


2 Muzeul de Istorie a Moldovei, inv. 6247. 

pentru de datare (fig. 2). Urmele de slove chirilice păstrate în câmpul stemei trimit 
spre domnitorul Scarlat Callimachi (1807-1810; 1812-1819); am arătat, cu alt prilej, 
argumentele care coboară vechimea piesei până la domnitorul Alexandru Moruzi, 
fiind comandat special pentru a împodobi noul palat domnesc, edificat de acesta, la 
1806, în stil neoclasic?. Palatul respectiv a dispărut cu totul după incendiul de la 1880 
şi după reamenajarea în stil neogotic a clădirii. Tronul însă, este singura piesă care a 
supraviețuit monumentului căreia îi era destinat. Este foarte probabil că acest tron 
— aflat încă în dotarea Palatului Ocârmuirii — a fost folosit, la 5 ianuarie 1859, pentru 
„înscăunarea; fără prea multă ceremonie, a celui care avea să devină primul domnitor 
al României moderne. 

Un bun prilej pentru a reveni asupra subiectului este portretul întreg al 
domnitorului Alexandru Moruzi (1802-1806), comunicat de istoricul Mihai Dim. 
Sturdza (fig. 3). Domnitorul este portretizat în picioare, în fata tronului, lucrat după 
moda occidentală, din lemn sculptat şi aurit, tapitat în catifea roşie. Spătarul scaunului 
este încununat de o stemă domnească, montată destul de nefiresc (fig. 4). Impresia 
de improvizație duce spre concluzi cá avem în față un tron imaginar, zugrăvit de un 
pictor care nu a văzut niciodată în realitate respectiva piesă de mobilier. Stema, pictată 
ca şi cum ar fi fost sculptată în lemn aurit, foloseşte un scut de tip „englez: Scutul, este 
despicat, având în dextra acvila valahă şi în senestra capul de bour moldovean; acesta 
are „în şef, cele trei stele ale familiei Moruzi, dispuse in fascie. Nu există haguri pentru 
indicaţii de culoare, aşa că nu se poate comenta nimic privitor la acest aspect. Scutul 
este timbrat de o coroană închisă, de tip regal, puțin obişnuită în Principate. Coroana 
este flancată de şase steaguri, dispuse 3x3. 

Foarte interesantă este şi rama, probabil mai recentă, din a doua jumătate 
a secolului XIX. La partea superioară, aceasta este încununată cu o coroană de tip 
princiar clasic. La partea inferioară a ramei se află şi o stemă a familiei Moruzi sculptată 
în lemn (fig. 5). Este un scut de tip francez modern, având câmpul despicat. Haşurile 
reprezintă indicaţii de culoare, după codul introdus încă din secolul XVII. Astfel, se 
poate spune că, în dextra capul de bour al Moldovei broşează peste un câmp despicat 
în bandă, de azur şi roşu; acvila cruciată muntenească se află pe un câmp presărat cu 
semene care ar indica mai curând coditele de herminá decât aurul (pentru metalul 
galben trebuia folosit un câmp marcat cu puncte). După cum am văzut, stema familiei 
Moruzi este înfăţişată in capul scutului („şef“); haşurile indică un câmp de azur; acesta 
ar cere mai curând stele de argint decât de aur. Stelele cu cinci colțuri se raportează, ca 
şi forma scutului, la heraldic franceză, nu la cea din spaţiu germanic (unde regula era 
reprezentată de stelele cu şase colțuri). 

Tronul domnilor fanarioți de la Muzeul de Istorie a Moldovei poate fi pus 
într-un context relevant, alături de mai multe jilturi domnești din ultimii ani ai 


3 Sorin Iftimi, Aurica Ichim, Alexandru loan Cuza - Memorabilia, Editura Palatul Culturii, laşi, 
2013, p. 61-62, foto la p. 65. 


secolului XVIII și începutul secolului XIX, păstrate în diverse biserici ieșene. Cele 
mai interesante se află în Muzeul Mănăstirii Trei Ierarhi. Sunt două perechi de jilturi, 
destinate Domnului și Mitropolitului, care provin, potrivit etichetelor actuale, din 
vechiul paraclis al Palatului Mitropolitan. Prima pereche de jilturi, cu aspect mai 
arhaic, are pe spătar stemele pictate (fig. 6). Ele sunt atribuite în prezent domnitorului 
Alexandru Ioan Cuza (1859-1866) și mitropolitului Sofronie Miclescu (1851-1861). 
Aceste atribuiri a fost făcute, probabil, doar pe baza faptului că deasupra stemei pictate 
de pe spătarul jiltului domnesc sunt înfățișate capul de bour moldovenesc și acvila 
valahă (în lemn aurit) (fig. 8). Or, această asociere nu apare numai după 1859, în stemele 
Domnului Unirii, ci au fost folosite anterior de toti domnii fanarioți care au domnit, 
succesiv, în ambele principat românești. Pentru o atribuire realistă, foarte valoroasă 
este informaţia că cele două jilturi provin din paraclisul Palatului Mitropolitan. Se ştie 
că cel care a construit Palatul destinat inaltilor ierarhi ai Moldovei a fost mitropolitul 
Iacob Stamate (1792-1803). El a amenajat în clădire, care pe atunci avea doar parter, 
paraclisul „Duminica Tuturor Sfinţilor” săvârşit la 10 decembrie 1798“. În mod firesc, 
Iacob Stamati trebuie să fi dotat acest paraclis cu cele două jilturi, care pot fi datate, 
astfel, în anul 1798. Corespunzător acestui an, jiltul domnesc a fost destinat, probabil, 
domnitorului aflat atunci pe tron, Alexandru Callimachi (1796-1799), deși nu are pe 
el nici un fel de iniţiale sau cifre care să dea lămuriri în acest sens (fig. 7). O rezervă 
în privința acestei atribuiri este faptul că Alexandru Calimachi nu a domnit și în Tara 
Românească, deci, deasupra stemei pictate, cu capul de bour, nu ar fi trebuit să se afle 
simbolurile ambelor principate. Dacă acordăm mai multă importanţă acestui detaliu, 
următorul candidat este domnitorul Alexandru Moruzi (1802-1806), care domnise 
anterior și la București, deci putea să își alăture cele două steme. În acest caz însă, 
jüturile fiind perechi, cel arhieresc ar fi fost destinat lui Veniamin Costachi (1803- 
1842). Deci, cele două tronuri pictate din Muzeul Mănăstirii Trei Ierarhi sunt cu șase 
decenii mai vechi decât se crede. 

Un termen de comparaţie pentru jilturile provenite din paraclisul Palatului 
Mitropolitan este oferit de alte două jilturi, aflate în Biserica „Sf. Spiridon”. Mai 
interesant pentru subiectul de față este, desigur, jiltul destinat domnitorului (fig. 9). 
Acesta are pe spătar tot o stemă pictată, similară cu cele de mai sus. În mod normal, 
acest jilt ar trebui să fie pus în relaţie cu domnitorul aflat pe tron în anul 1804, când 
biserica a fost reclădită din temelii. În acel an, în funcţie se afla Alexandru Moruzi 
(1802-1806). În ovalul stemei se observă însă câteva inițiale, pictate cu vopsea roșie: 
IO - AL /SK - CL /V--V. Acestea corespund lui Scarlat Callimachi Voievod (1812-1819), 
fiul lui Alexandru Callimachi vodă (17695-1799). Deosebit de frumoasă este stema: 
Capul de bour, de culoare naturală este aşezat pe un scut heraldic francez modern, 


4 Scarlat Porcescu, Catedeala Mitropolitană din Iaşi, p. 107. 


5 Sorin Iftimi, Turnul bisericii „Sf. Spiridon“ din laşi, un monument între două lumi, în Cercetări 
privitoare la bisericile ieşene, ed. 1, Editura Trinitas, р. 108-123. 

de aur. Mantia de culoare purpurie, căptușită cu alb, este încoronată de o coroană 
deschisă. Scutul este însoţit de sabie şi sceptru în formă de buzdugan, precum și de trei 
perechi de steaguri, în culori mai puțin obișnuite astăzi: roșu, alb şi verde. Nu credem 
că aceste culori sunt fanteziste, ci că ele indică, probabil, steagurile oferite la investitura 
domnitorului de către sultan (si nu steagurile ,nationale" din deceniile următoare). 
Panoplia de trofee decorative este completată de tobe, trompete, țevi de tun şi ghiulele. 
Se stie că iconostasul biserici Sf. Spiridon а fost pictat de Eustatie Altini, cel mai 
important „zugrav” din Moldova acelei epoci. O analiză stilistică ar putea stabili dacă 
stema de pe spătarul acestui jilt a fost pictată de acest artist remarcabil. 

Revenind la Muzeul de la Mănăstirea Trei Ierarhi, vom face câteva considerații 
si asupra celorlalte două jilturi (domnesc/arhieresc) provenite tot din vechiul paraclis 
mitropolitan. Acestea sunt atribuite, în prezent mitropolitului Veniamin Costachi 
(1803-1842) și domnitorului Mihail Sturdza (1834-1849). În realitate, din punct de 
vedere stilistic (deci și cronologic), aceste două piese nu alcătuiesc o pereche, precum 
cele la care ne-am referit mai sus. Cel atribuit mitropolitului Veniamin are pe spătar 
o reprezentare heraldică a Sf. Gheorghe ecvestru într-un scut de tip germanic, așezat 
pe o mantie încoronată (cu o coroană de tip princiar, nu cu mitră). Sub scut se află o 
eșarfă cu inscripţia „Cu noi Dumnezeu” (traducerea de la „Deus nobiscum"), ceea ce 
duce datarea acestei steme spre 1900, când a fost introdusă această deviză. 

Deosebit de interesant este cel de-al doilea jilt domnesc, atribuit de etichetă 
lui Mihai Sturdza (fig. 10, 11). Acest jilt, destinat unui paraclis, pare a fi un pandant 
al tronului ultimilor domni fanarioți de la Muzeul de Istorie. Ca tehnică, stema 
este sculptată în lemn aurit. Întâlnim aceeași amplasare a capului de bour direct pe 
mantia domnească și nu într-un scut heraldic. Între trofeele exterioare scutului, pot 
fi remarcate cele două tuiuri din coadă de cal, care indicau rangul domnitorului în 
ierarhia otomană, precum si halebardele, cu forma lor specială. Tobele, ţevile de tun, 
ghiulelele, sunt și ele prezente. În privința spătarului, marginile decorate cu frunze de 
acant, precum și cele două vase „antice” de deasupra, sunt elemente de apropiere. Jiltul 
din Muzeul de la Trei Ierarhi nu are (sau nu mai are) litere sau cifre care să înlesnească 
datarea piesei. Credem însă că atât jiltul, cât și tronul, prin similitudinile pe care le 
prezintă, trebuie raportate cronoloogic la același domnitor: Scarlat Callimachi (1812- 
1819) sau poate chiar Alexandru Moruzi (1802). Jiltul nu a fost comandat, în nici un 
caz, de Mihail Sturdza (1834-1849) așa cum s-a crezut. O caracteristică a stemelor 
acestuia este dată de includerea în stema ţării, alături de capul de bour, a leului familiei 
Sturdza, așa cum se poate vedea în stemele de pe jilturile de la bisericile Sf. Sava sau 
Frumoasa (fig. 12, 13). 

În colecția Muzeul Unirii din Iaşi se păstrează un portret al Mariei Obrenovici, 
în ramă ovală, al cărui frontispiciu este împodobit cu două blazoane acolate?. Sunt 


6 Portretul Mariei Obrenovici, de Michele Gordigiani, ulei/pânză, 70 x 56 cm, Muzeul Unirii Iaşi; 
lucrarea provine din colecția Henri Catargi (Bucureşti). Portretul a fost achiziţionat de Muzeu 


stemele familiilor Catargi şi Obrenovici, care atestă identitatea persoanei portretizate 
(fig. 19, 20). Deşi opera nu este semnată de autor, este acceptat faptul că pictura a fost 
realizată de un artist cu notorietate: florentinul M. Gordigiani (1835-1909), pictorul 
oficial al Casei de Savoia. 

După cum se ştie, Maria Catargiu (1835-1876) s-a născut la Iaşi, în casa lui Costin 
Catargiu de la Copou, care găzduieşte astăzi o parte a Facultăţii de Istorie”. Se cunosc 
mai multe portrete ale familiei Catargi, aflate în colecţiile publice din Iaşi şi Bucureşti, 
dar nici un alt portret al membrilor familiei nu este înnobilat de un blazon. Explicaţia 
constă în statutul dobândit de Maria, care a intrat, prin căsătorie, în Casa princiară 
din Serbia; pictura este, deci, un portret de prințesă şi nu de reprezentantă a boierimii 
moldoveneşti. Al doilea sot al Mariei Catargi a fost prințul sârb Miloş Obrenovici 
(1829-1861). Ea a fost mama lui Milan Obrenovici, viitorul rege al Serbiei, care s-a şi 
născut în Moldova, la Mărăşeşti, în conacul familiei Catargi (1851). Această alianță 
matrimonială explică stema de pe rama portretului. Un fapt neuzual este ordinea celor 
două scuturi heraldice acolate: in mod firesc, pe prima poziţie, din dextra, ar fi trebuit 
să se afle stema Obrenovici, partea masculină a familiei şi partea cea mai prestigioasă, 
princiară. Trecerea stemei Catargi pe locul cel mai onorant are o semnificaţie anume: 
la data executării portretului, prințul Miloş divorțase de Maria, dar aceasta igi păstra 
un înalt statut prin deținerea custodiei fiului minor, prințul Milan. În aceste condiţii, 
Maria Catargi şi-a permis să acorde prioritate stemei moldoveneşti. Rama cu blazon, 
de o foarte bun calitate, trebuie să fi fost executată în străinătate. Portretul urma să fie 
expus în salonul de la Iaşi, unde Catargieştii dețineau un rol important în societatea 
moldovenească. Despre semnificația stemei familie princiare Obrenovici am scris cu 
altă ocazie*. 

În expoziție au mai fost prezente un impunător jilt de lemn şi o masă cu patru 
steme în colțurile tăbliei, aflate în colecția Muzeului Universităţii. Nu se cunoaşte 
prea bine traseul urmat în timp ce aceste două piese, dar indiciile conduc spre palatul 
Rosetti-Roznovanu, actualul sediu al Primăriei oraşului Iaşi. În privința mesei, 
stemele încrustate cu lemn nobile culoare deschisă, au fost destul de deteriorate; unele 
fragmente stau însă mărturie asupra elegantei lucráturii initiale. Scutul steme este 


la 25 iunie 1958, plátindu-se suma de 45.000 lei. În trecut, lucrarea era clasată în Patrimoniul 
Cultural National. C£. Sorin Iftimi, Reprezentări heraldice relative la Cuza Vodă și apropiații 
săi aflate în muzeele ieșene, în Unirea Principatelor. Monumente, fapte, protagoniști, volum editat 
de Dumitru Ivănescu, Editura Junimea, Iași, 2005, p. 160-162 (Portretul armoriat al Mariei 
Catargiu-Obrenovici). 

7 Sorin Iftimi, „Casa Costin Catargi” din lagi. Proprietari şi locatari, in „Monumentul”, VI, 2005, p. 
123-140; cf. şi idem, Logofătul Iordache Catargiu şi portretul său de la Spiridonie, în vol. Cercetări 
privitoare la istoria bisericilor ieşene, ediţia I, Editura Trinitas, laşi, 2008, p. 181-197, Constantin 
Ostap, Maria Catargi Obrenovici, în „Magazin istoric”, 1995, nr. 11, p. 72-73. 


8 Sorin Iftimi, Aurica Ichim, Alexandru Ioan Cuza - Memorabilia, p. 134-136. 

încărcat cu o cupă în care se află trei roze; micul scut este aşezat pe o panoplie de 
trofee militare (inclusiv tobe, timpane, ţevi de tun şi ghiulele), făcând trimitere spre 
o autoritate de acest tip deținută de comanditarul stemei. Sub stemă se află eşarfa 
cu deviza familiei Rosetti: „SERANO ET NUBILE SOSPES („În senin şi în negură 
teafár!"), reinscriptionará însă cu greşeli, de cineva care nu mai era deprins cu studiul 
limbii latine (fig. 16). 

Jiltul cu blazon ar trebui să fie pus în legătură cu Maria Ghica-Cománesti 
(Marghiolita), celebra proprietară a palatului Roznovanu, multă vreme după decesul 
soțului său, Nicolae Rosetti-Roznovanu (fig. 14). Cele patru rânduri de roze de pe 
spătarul jilțului trimit spre această reședință. Cu adevărat heraldică este însă stema 
sculptată pe spătarul acestui jilt. Este o stemă Ghica, cu haşuri pentru indicații de 
culoare”. Poate fi descris un scut de tip francez modern, de culoare verde (haşuri 
oblice) având, pe un brâu de azur, şase monede de aur. În câmpul verde sunt dispuse, de 
o parte şi de alta a brâului, simetric, 12 vârfuri de săgeți (dispuse 6x6) (fig. 15). În mod 
obişnuit, în steme Ghica figurau 12 lacrimi de argint, саге au dobândit însă înfățișări şi 
explicații diverse. Se mai poate remarca faptul că această formulă a stemei este specifică 
Ghiculeştilor din Muntenia. În Moldova predomina stema Ghica ce avea, de o parte 
$i de alta a monedelor de aur (bezanti) patru vulturaşi. Această ultimă varianta a fost 
folosită şi de ramura Ghica-Cománesti, cărei îi aparţinea şi frumoasa Marghiolita. 
Stema cu vulturaşi poate fi văzută şi astăzi pe frontispiciul Muzeului Unirii, care a fost 
o casă „Ghica-Comăneşti“ (reamenajată ca atare, pe la 1872, de Ecaterina Ghica). 

Un alt portret cu blazon este cel al vornicului Dimitrie Ralet, bunicul scriitorului 
omonim"?. Surprinde vestimentația tipic orientală" asociată cu un blazon eminamente 
occidental (fig. 17). Vornicul Ralet l-a însoţit într-o călătorie până la Brno, pe 
domnitorul muntean Alexandru Ipsilanti „arestat” de austrieci la 1788, de austrieci. 
El a povestit această experienţă in Suvenire şi impresii de călătorie. Despre el a scris şi 
paharnicul Constandin Sion, în vestita sa Arhondologie'”. Cu privire la acest portret, 
datat în 1789, s-a spus că a fost pictat undeva în Ardeal, probabil la Sibiu. Blazonul 


9 Chestiunea stemelor familiei Ghica a fost expusă, în detaliu, de Dan Cernovodeanu, Evoluţia 
armeriilor Țărilor Române de la apariţia lor şi până în zilele noastre (sec. ХІП-ХХ), Editura Istros, 
Brăila, 2005, p. 253-258. 

10 Anonim, Portret Dimitrie Ralet, inv. 1328, ulei/pânză, 71 x 58,5 cm, Muzeul de Artă Iaşi (V. 
Vasilovici, Valori de artă românească. Catalog (Achiziţii din ultimele două decenii, 1951-1970), 
Muzeul de artă din Iaşi, 1971, p. 33, nr. 1). 


11 Lucia Ionescu, Costumul de curte ilustrat în pictura secolului al XIX-lea din Moldova, în Studii şi 
articole de istorie, coordonatori Diana Fotescu, Marian Constantin, Muzeul Naţional Cotroceni, 
Bucureşti, Editura Sigma, 2001, p. 437. 

12 Paharnicul Costandin Sion, Arhondologia Moldovei. Amintiri şi note contemporane. Boierii 
moldoveni, text ales şi stabilit, glosar şi indice de Rodica Rotaru, prefața de Mircea Angelescu, 
postfață, note şi comentarii de Stefan S. Gorovei, Bucureşti, Editura Minerva, 1973, p. 225; Artur 
Gorovei, Monografia oraşului Botoşani, Fălticeni, [f.a.], p. 222. 


pare a fi o alcătuire ad-hoc: scut francez modern, tăiat azur şi alb (argint) (fig. 18). 
Pe brâul verde de la mijlocul scutului este desenată Arca lui Noe, având pe acoperiş 
porumbelul cu ramura de măslin în plisc. În partitiunea inferioară, pe câmp alb, se află 
monograma personajului: „Р.К“ (Dimitrie Ralet). Scutul este timbrat de o coroană de 
conte (cu 9 perle mari) și este susținut de doi lei afrontati, conturnati, limbati cu roşu. 
Este cunoscută și o variantă а acestui blazon, publicată cu ani in urmă”: scut francez 
tăiat având, în partitiunea superioară, pe azur, o corabie cu pânze, plutind pe valuri de 
culoare verde; în partitiunea inferioară sunt două balene, orientate prima spre dreapta, 
a doua spre stânga. 

În expoziție, stemele pe suport textil au fost puţine și dificil de asociat, dar 
diversitatea lor a prezentat un interes deosebit. O piesă cvasi-necunoscută este 
fanionul domnesc (banieră?) păstrat la Muzeul Teatrului din Iași. Acest steag, de 
mici dimensiuni, pare a fi ceva mai mult decât un obiect de decor, confecționat pentru 
scenă. Grija pentru detalii indică un obiect cu altă destinaţie, ajuns ulterior, fortuit, 
în inventarul Teatrului. Flamura este formată din două benzi, azur și roșu, culorile 
cunoscute ale Moldovei, din prima jumătate a secolului XIX. Pe una din fete este 
brodat capul de bour, deasupra însemnelor domnești, sabia si buzduganul (fig. 21). Pe 
cealaltă față a flamurii este reprezentat Sf. Gheorghe ecvestru, în costum de roman, 
aflat în luptă cu balaurul; este cunoscuta imagine a protectorului Moldovei (fig. эл, 22). 

În colecţia Muzeului Unirii se află о tolbă си săgeți atribuită domnitorului 
Alexandru Ioan Cuza, provenită de la Muzeul de Istorie Naturală, cel mai vechi 
din capitala a Moldovei (fig. 23, 24). În vechea monografie a Societăţii de Medici și 
Naturalisti este amintită o listă de obiecte transferate aici, la 1 aprilie 1886, în care se 
menţionează „o tolbă cu săgeți, de catifea vişinie, cusută cu firuri galbene” "^, însoţită de 
un arc de lemn. Din context reiese cá tolba aparținuse domnitorului Grigore Al. Ghica. 
Examinând stema cu atenţie, putem aprecia faptul că aceasta nu poate fi, într-adevăr, 
din domnia lui Cuza, ci de la Ghica: este un scut francez modern despicat, având în 
prima partitiune (cea mai onorabilă), pe câmp de aur, capul de bour al Moldovei, în 
culoare naturală; în a doua partitiune, pe câmp roșu, se află o acvilă, dar care nu este 
a Ţării Românești, ci a familiei Ghica. Acvila, cu aripile desfăcute și zborul coborât, 
este așezată pe o ramură înfrunzită; peste aripa dextră broșează un ecuson sfertuit*. 
Acesta este prea mic pentru a mai fi reprezentate pe el detaliile, dar se știe că în cele 


13  Traian Larionescu, Armorialul Moldovei de Sus. Album heraldic, Bucureşti 1976, р. 36, fig. 373 
(dactilo). 

14 М.А Bogdan, Societatea Medico-Naturalistă si Museul Istorico-Natural din laşi 1830-1919. ași, 
1919, p. 117. 

15 Acest ecuson era, de fapt, o carte deschisă, uneori de culoare verde, încărcată cu lacrimile 
ghiculeștilor. Culoarea verde a scutului Ghica provenea de la varianta cea mai arhaică a stemei 
de familie, care reprezenta „Grădina lui Alcinous”, temă mitologică ce făcea aluzie la originea 
geografică a familiei Ghica, în Albania de astăzi. 

patru cartiere erau patru vulturași'€. Scutul este timbrat de o coroană închisă, flancată 
de sceptru și sabie, fiind amplasat pe o panoplie de trofee militare (tunuri, ghiulele, 
puști, tobe și trompete). 

În expoziție a fost prezentă și o serie remarcabilă de vase din porțelan și faianță 
cu reprezentări heraldice. În inventarul Muzeului Kogălniceanu figurează farfuria 
de faianță се are stema Cantacuzino în varianta dezvoltată, cu 9 cartiere”. În jurul 
scutului heraldic se observă colanul Ordinului Constantinian al Sf. Gheorghe, iar pe 
eșarfă se poate citi deviza „QUAE NOCENT DOCENT" (Din suferință se învață)". 
Mantia pe care a fost aşezată stema este încoronată cu o coroană de tip princiar; din 
aceasta coboară două mici panglici care amintesc de fanioanele specifice coroanei 
împărăteşti (o aluzie la descendența imperială a Cantacuzinilor)"? (fig. 29, зо). 

Din aceeași colecție provine o farfurie de porțelan cu reprezentarea policromă 
a stemei domnitorului Mihail Sturdza” (fig. 31). Este un scut francez despicat, cu 
ambele partitiuni de azur; in prima se află capul de bour, iar în a doua leul sturdzesc. О 
asemenea stemă se știe că a folosit Mihai Sturdza și după domnie, precum cum se vede 
în reprezentările din capela de la Baden-Baden. Foarte interesante sunt drapelele ce 
flanchează stema, redate în detaliu. Pot fi distinse trei tipuri: 1. Câmp albastru, de formă 
pătrată, cu capul de bour de aur, timbrat de o coroană princiară cu scufia de purpură 
si înconjurat de două ramuri verzi; câmpul vexilologic are patru cantoane roșii fiecare 
fiind încărcat cu câte o stea de argint cu cinci colțuri și monograma domnitorului un 
»М? auriu; 2. Al doilea tip este construit aproape identic, dar în câmp are reprezentat, 
în locul capului de bour de aur, pe Sf. Gheorghe ecvestru, ucigând balaurul; 3. Între 
cele două tipuri de drapele este amplasat câte un fanion de cavalerie, în culorile roșu și 
albastru. 

În colecția Muzeului Unirii există și un tip de farfurii cu blazon atribuit în mod 
traditional lui Alexandru Ioan Cuza”!. Stema reprezentată are indicaţii de culoare 
marcate prin codul de hașuri””. Aceasta poate fi descrisă astfel: scut tăiat având în 
partitiune superioară o acvilă cu zborul coborât, ieșind, pe al cărui piept broșează o 
tabletă încărcată cu două rânduri de lacrimi de argint, dispuse simetric față de un șir 


16 Рап Cernovodeanu, Evoluţia armeriilor, р. 256-257. 
17 Muzeul, M. Kogălniceanu”, inv. 199m. 
18 Dan Cernovodeanu, Evoluţia armeriilor, p. 246-251 


19 СЕ Cătălina Opaschi, O genealogie inedită a familiei Cantacuzino şi herburi cantacuzine, în 
„Cercetări numismatice”, ХП- XIII, 2006-2007, Muzeul National de Istorie a României, 
Bucureşti, p. 535-565. 

20 Muzeul „М. Kogălniceanu”, inv. 659m; 660m. 

21 Sorin Iftimi, Reprezentări heraldice relative la Cuza Vodă și apropiații săi aflate în muzeele ieșene, in 
Unirea Principatelor. Monumente, fapte, protagonisti, volum editat de Dumitru Ivănescu, Editura 
Junimea, lași, 2005, p. 159-160. 


22. Muzeul Unirii, inv. 1029. 


de bezanti așezați in fascie. Partitiunea inferioară este despicată în două cartiere; în 
cel dintâi este reprezentată acvila cruciată a Munteniei (hașurile, prin orientarea lor, 
indică purpura, și nu culoarea verde); în al doilea cartier, pe câmp de aur (semănat cu 
puncte), este capul de bour al Moldovei. În mod normal, stema ar trebui privită ca 
un scut despicat, cu stemele principatelor, având în capul scutului (șef) acvila familiei 
Ghica. Șeful este prea lat (jumătate de scut, in loc de o treime), ceea ce favorizează о 
citire eronată. Scutul este timbrat de un coif cu o vizieră apărată de șapte bare, înfățișat 
frontal (indiciu de rang) si este susținut de doi lei rampanti conturnati. Totul este așezat 
pe o mantie încoronată cu coroană de tip princiar. Dedesubt se află o eșarfă pe care este 
scris, іп locul devizei clasice a Ghiculestilor??, cuvântul: CIOCĂNEȘTI (fig. 32). 

Această denumire, cel puţin, ar fitrebuit să dea de gândit asupra faptului că stema 
nu are nici o legătură cu familia Cuza, chiar dacă în imagine sunt reunite simbolurile 
ambelor principate. Conacul Ghica-Cantacuzino de la Ciocăneşti (jud. Dâmboviţa), 
a fost о luxoasá reşedinţă aristocratică situată în mijlocul unui parc de 20 de ha. Pe 
acel loc s-a aflat un vechi conac construit de aga Constantin Creţulescu. Eliza, fiica 
acestuia, s-a căsătorit cu Vladimir M. Ghica (1832-1915), care transformat reşedinţa 
după gustul noii epoci. El trebuie să fi fost comanditarul serviciului de masă cu stema 
familiei Ghica, destinate noului palat. Din păcate, edificiul a fost demolat în primii 
ani de după 1950”. Obiectele de porțelan s-au dovedit mai durabile decât zidurile de 
piatră. Ele sunt păstrătoarele unei memorii familiale specifice, ilustrative pentru ceea 
ce a însemnat mediul aristocratic românesc din ultima parte a secolului XIX. 

Între obiectele decorate cu armoarii se remarcă o carafă din sticlă groasă cu 
stema domnitoare Sturdza” (fig. 36, 37). În evidențele Muzeului de Istorie a Moldovei 
aceasta figurează ca aparținând lui Ioniță Sandu Sturdza, primul domn pământean 
(1822-1828). Se cunosc puţine reprezentări ale stemei acestuia, dar modul în care 
este alcătuit blazonul, cu leul іп partitiunea secundă, seamănă mai mult cu stemele 
lui Mihail Sturdza (1834-1849) şi credem că atribuirea ar trebui schimbată, împreună 
cu datarea. În privința celor şase steaguri şi a trofeelor, care erau cunoscute pa ales 
din stemele celui dintâi, am văzut deja pe farfuriile de porțelan ale lui Mihail Sturdza 
panoplii de trofee asemănătoare. În stema de pe carafă scutul, de tip englez, numai este 
însoţit de cei doi delfini (prezenţi, de obicei, în stemele lui Mihail Sturdza), dar lipsesc 
şi tuiurile otomane, din domnia prințului domnitor din familie Ioniță Sturdza. 

Piese rare, din această categorie, sunt cele trei pahare şi o chesea care au gravate 
stema oficială a principelui Carol I, aflate în colecția Muzeului de Istorie Naturală 
(fig. 39, 40). În îndelungata domnie a lui Carol, stema de stat a cunoscut mai multe 


23 Deviza obișnuită a familiei Ghica era „LABOR OMNIA VINCIT IMPROBUS” („Munca 
neîntreruptă învinge toate”). 


24 Narcis Dorin Ion, Destinul unor reședințe aristocratice în primul deceniu al regimului comunist 
(1945-1955), în „Monumentul”, IX, laşi, 2008, p. 276-277. 


25  Carafă din sticlă cu stema Sturdza, 37x13 cm, Muzeul de Istorie a Moldovei, inv. 3063. 

transformări. Stema de față poate fi datată la începutul domniei, fiind introdusă prin 
legea promulgată de Senat în aprilie 1867; aceasta a rămas în vigoare până în 1872. 
Nu sunt gravate haşuri pentru indicaţii de culoare; dintre toate smalturile, singurul 
completat este auriul. Există însă descrierea din lege şi imagini color păstrate, care pot 
servi la completarea cromaticii acestei steme, pentru o reconstituire virtuală: „Scutul 
scartelat, purtând în cartierele 1 şi 4 (pe azur şi respectiv pe aur) o acvilă cruciată şi 
conturnată, cu zborul jos, în culori naturale, în cantonul superior senestru aflându- 
se un soare de aur; în cartierele 2 şi 3 (pe azur şi respectiv pe roşu) un cap de bour, 
asemenea de culori naturale, cu o stea cu cinci raze de argint, purtând în cantonul 
dextru, respectiv senestru superior, câte o lună crai-nou din acelaşi metal. Ecusonul 
central, broşând peste cele patru cartiere, va contine stema noii dinastii, scartelat de 
argint şi negru. Scutul, timbrat de o coroană regală, este susținut la dextra de o femeie 
dacă ţinând în mâna dreaptă un arpi (pumnal dac), iar la senestra de un leopard lionat; 
sub tenanti, o eșarfă albastră cu deviza în litere de aur: „Nihil sine Deo: Totul sub un 
mantou de purpură tivit cu franjuri de aur, căptuşit cu hermină şi timbrat de asemenea 
de o coroană regalá"*. 

Se poate observa că, în principiu, noua stemă calchia pe cea elaborată în domnia 
lui Cuza, la 1864, sub consilierea unor prestigioși heraldişti francezi. Acea stemă 
scartelată, cu simbolurile principatelor dublate, şi-a păstrat caracterul oficios, nefiind 
adoptată printr-o lege. Este discutabilă opţiunea de a modifica smalturile proiectului 
vechi, atât de simetric şi armonios. O schimbare în acest sens se petrece însă înaintea 
domniei lui Carol. Este foarte probabil cele trei pahare cu stema lui Carol I să fi avut 
caracterul de mostre, de probe; pe baza lor, comanditarul avea să se decidă asupra 
unei variante tehnice, dintre cele trei prezente. Neapartinánd unei serii mari, ci fiind 
unicate, cele trei pahare sunt cu atât mai valoroase. 

Deosebit de interesante sunt obiectele de metal purtătoare de steme. Între 
acestea se remarcă două vase de argint, de uz bisericesc, ce au gravată pe le stema 
Cantacuzinilor munteni (fig. 41, 42). Desenul este foarte bine executat, având şi haşuri 
pentru indicaţii de culoare. Astfel, descrie stema: un scut „de tip englez” având în câmp de 
azur acvila cruciată a Ţării Româneşti (în poziţie corectă, de acvilă), flancată în canton 
de soare şi lună; în şef, pe roşu, este înfăţişată acvila bicefală a familiei Cantacuzino. 
Scutul este timbrat de o coroană de rang princiar, clasică. În jurul scutului poate fi 
identificat colanul Ordinului Constantinian al Sf. Gheorghe. Acest element indică 
drept comanditari ai obiectelor pe fiii lui Ştefan vodă sau Şerban vodă Cantacuzino. 

Кейіп interesul, în mod special, două obiecte legate de familia domnitoare 
Sturdza, păstrate în colecția Muzeului de Istorie a Moldovei. Primul este un mic vas 
globular de argint aurit, cu capac (fig. 45, 46). Pe vas a fost aplicată o stemă în jurul 


26 Dan Cernovodeanu, Ştiinţa şi arta heraldică în România, Editura Ştiinţifică şi Enciclopedică, 
Bucureşti, 1977, p. 159-160 şi planşa LX X (cu şase variante ale acestei steme); idem, Evoluţia 
armeriilor Țărilor Române... p. 402-403 şi planşa XCVI (color). 


căreia se află inscripţia „loan Sandu Sturdza УМ; şi „Let 1821" (remarcăm că domnitorul 
a urcat pe tron abia în anul următor!). Dacă examinăm cu atenţie stema, dincolo de 
asocierea stemelor Moldovei şi Valahiei, putem remarca, în şeful scutului, cele trei stele 
ale familiei Moruzi”. Pe piciorul vasului se află însă o inscripţie mai rudimentară, in 
slove chirilice, care indică, probabil, numele meşterului şi o vechime diferită a acestei 
piese: „Stan Ispas, 1815. Obiectul este prea nou pentru a fi comandat de domnitorul 
Alexandru Moruzi şi prea vechi pentru a fi comandat de Ioniţă Sandu Sturdza; în 
1815, pe tronul Moldovei se afla Scarlat Callimachi. Astfel, piesa analizată îşi păstrează 
misterele, deocamdată. 

Remarcabilă este cheseaua de argint ce are aplicată stema Sturdza, în metal 
aurit” (fig. 48, 49). Este un scut de tip francez modern, despicat, având în dextra, ре 
roşu (potrivit haşurilor), leul rampant al Sturdzeştilor, iar în senestra, capul de zimbru 
al Moldovei, realizat într-o piatră semipretioasá de culoare coraille. Se poate observa 
că acest cap de zimbru este mai vechi decât restul stemei, fiind un element reutilizat. 
Dimensiunea sa fiind „un dat, a determinat o incorectitudine de execuţie, scutul 
neputând fi împărțit exact pe mijloc. O altă licenţă este aşezarea stemei de familie în 
partitiunea cea mai onorabilă, când uzul cerea ca acel loc să fie ocupat de stema de stat. 
Aceasta a dus la schimbarea orientării leului, spre senestra (ne uzual), pentru a nu sta 
cu spatele spre stema ţării. Interesant este însă jocul de smalturi (după formula „dintr- 
una în alta"): leul de aur pe câmp roşu/ сар de zimbru roşu pe câmp de aur (argint?)”. 
Această particularitate a stemei, cu leul in partitiunea 1, întors spre senestra, pentru a 
privi spre stema de stat este o caracteristică a stemelor lui Ioan Sandu Sturdza (1822- 
1849)*; prezenţa tuiurilor otomane, din coadă de cal, printre trofee, conduce tot sper 
această atribuire. 

O elegantă aplică reprezentând stema familiei Moruzi, cu haşuri de culoare, se 
află în colecția Muzeului Unirii, fiind achiziționată de la descendenţii prințesei Maria 
Moruzi (fig. 47). Este un scut „de tip englez” despicat, având în dextra, pe azur, capul de 
bour, iar în senestra, pe roşu, acvila cruciată valahă; în şef, pe câmp de aur (semănat cu 
puncte) sunt înfăţişate cele trei stelele familiei Moruzi, care, în cazul acesta, ar trebui 
să fie de culoare (probabil roşie). 


27 La muzeul Naţional de Istorie a României din Bucureşti se află un vas metalic de formă diferită, 
cu aceeaşi stemă şi aceeaşi inscripție, deci, prezentând o problemă similară. 

28 Muzeul de istorie a Moldovei, inv. 2078. Stema pare a fi aplicată pe un obiect mai vechi, reutilizat 
și nu comandat cu această ocazie. 

29 Сатри! pe care este amplasat capul de zimbru nu are indicaţii de culoare, ceas ce poate fi 
interpretat ca fiind de argint. 

зо Рап Cernovodeanu, Ştiinţa si arta heraldică, p. 293, fig. 1; Laurenţiu-Ştefan Szemkovics, Maria 
Dogaru, Tezaur sfragistic románesc. II. Sigiliile emise de Cancelaria Domneascá a Moldovei (1387- 
1856), Editura Ars Docendi, 2006, p. 86-87; p. 107, fig. 256, 257. 

În colecția Muzeului de Istorie a Moldovei există o stemă de alamă, care a 
putut fi identificată drept blazon al lui Barbu Ştirbey, domnitorului "Ţării Româneşti 
(1849-1856): scut tăiat, având in partitiunea superioară, pe câmp roşu, acvila cruciată a 
Muntenei; partitiunea inferioară este despicată, având іп dextra, tot pe roşu, un şevron 
surmontând o stea cu cinci colțuri, iar în senestra o carte deschisă. Scutul este timbrat 
de o coroană de rang princiar (fig. 50). 

Un bogat set de obiecte provenite din familia Bibescu, marcate cu stemă, se află 
în patrimoniul Muzeului Unirii (fig. 51-53). Din examinarea acestora se pot face mai 
multe precizări de ordin cronologic şi nu numai. Se observă că stema, prezentă în mai 
multe variante grafice, este una dublă, „de alianţă”: scut tăiat având, în partitiunea 
superioară acvila Ţării Româneşti, iar in partitiunea inferioară un castel cu poarta 
ferecată, păzit de pe creneluri de un oştean. Această reprezentare provine din stema 
familiei Văcărescu“. Din alte surse se stie că cetatea din stema familii era cea de la 
Făgăraş. Această a doua stemă datează obiectele după 1845 (cel mai probabil chiar 
în acest an), când domnitorul Gheorghe Bibescu a reuşit să încheie cea de-a doua 
căsătorie, cu frumoasa Maritica Văcărescu. De altfel, aceste obiecte au aparținut 
doamnei Maritica, putând fi identificate ca obiecte de toaletă feminină. 

La stemele domnitorului Alexandru Ioan Cuza am avut prilejul de a face 
numeroase referiri în ultimii ani. Se cuvine să ne oprim, totuşi, asupra unei aplice 
metalice, practic о matritá pentru imprimare pe hârtie, cu o variantă mai specială 
a stemei Principatelor Unite (fig. 55). Este un scut de tip francez modern despicat, 
fiecare din partitiuni primind tricolorul vertical (roşu, aur, azur), peste care broşează 
capul de bour al Moldovei (în partitiunea cea mai onorabilă) şi acvila Ţării Românești, 
în partitiunea a doua. Stema este timbratá de o coroană de tip princiar şi aşezată pe un 
mantou princiar de purpură căptuşită cu herminá. Totul este amplasat pe o panoplie 
de arme si trofee deosebit de abundentă. Reţine atenţia deviza: „Iubire, Pace şi Unire”. 
Se ştie că această stemă a fost desenată de maiorul Alexandru Asachi, la 1859, şi tipărită 
în atelierul lui Antohi Parteni din Iaşi”. 

Seria de sigilii heraldice prezente în expoziție a fost constituită din piese deosebit 
de interesante, care rețin atenţia şi pot fi studiate mai bine în paginile unui album. Pentru 
accesibilitate, imaginile sigiliilor din acest album au fost reproduse „іп oglindă”. Muzeul 
de Istorie Naturală din Iaşi, ca cel mai vechi muzeu din Moldova (1830?) are în colecțiile 
sale şi piese foarte valoroase, care nu {їп de profilul cunoscut al instituţiei. O surpriză 
deosebită a fost identificarea a două sigilii din 1703, ce au aparţinut domnitorului Mihai 
Racoviţă. Impresiunile lor erau cunoscute de pe diverse documente, dar faptul că s-au 
păstrat matritele originale nu era cunoscut. Cel mai valoros este un sigiliu personal, de 


31 Рап Cernovodeanu, Evoluţia armeriilor, p. 298 
32 Muzeul Unirii, inv. 3796. 
зз Dan Cernovodeanu, Știința şi arta heraldică, р. 338-339, planşa LX VI. 


aur, cu matrita sculptată într-o piatră semipretioasá de culoare neagră (fig. 63). Deşi 
executat în 1703, sigiliul era încă folosit în 1725, fiind aplicat în ceară roşie **. Cea de-a 
doua matritá sigilară, de formă octogonală confecționată tot în 1703, din alamă (22х22 
mm), nu este tot un inel sigilar, cu s-ar putea crede după dimensiunile impresiunii 
(fig. 64). Şi acesta era încă în uz, pe la 1721, după cum o arată amprentele sale păstrate 
pe documente“. Tot aici se mai află un sigiliu personal, cu acvilă bicefală şi inițialele 
M-R/K-T încoronate de o coroană deschisă şi însoţite de anul 1802. Acesta aparține 
probabil unei jupânese, Maria Cantacuzino (fig. 62). 

La Muzeul de Istorie Naturală se păstrează două sigilii mari, domneşti, comandate 
pentru Alexandru Ioan Cuza la începutul anului 1859. Matritele sigilare au ca stemă 
doar capul de bour al Moldovei, dar inscripţia sigiliilor este „PRINCIPATELE UNITE 
MOLDOVA SI VALAHIA. Noi Alexandru Ioan I Domn Moldovii 1859" (fig. 70, 71). 
Printre obiectele de la Curtea Veche din Iaşi trimise la Muzeul de Istorie Naturală, la 
1886, de intendentul palatului, maiorul Fotino, sunt amintite şi „trei peceti domneşti 
rămase aici neintrebuintate din vremea lui Alexandru Cuza Vodă”*. Una din aceste 
peceti prezentând interes istoric, prin putinul timp cea fost in uz după alegerea lui 
Cuza ca Domn al ambelor Principate, înainte de unirea definitivă, a fost reprodusă 
de N. A. Bogdan, în lucrarea sa (р. 121). Oricum, nu este un sigiliu care şi-a pierdut 
valabilitatea juridică la 24 ianuarie 1859: Cuza primise două firmane separate de 
domnie pentru fiecare principat separat. Până în 1861 Principatele aveau două guverne, 
două parlamente distincte. Existau chiar și două portrete oficiale diferite (litografiate) 
ale domnitorului. 

Cele mai multe sigilii cuprinse în expoziție fac parte din colecţia de matrițe 
sigilare a Arhivelor Naţionale Iaşi: pe lângă sigiliul Sfatului Administrativ al 
Principatului Moldovei (1832), au fost expuse sigiliul lui Grigore Al. Ghica (1849), 
sigiliul caimacamului Teodor Balş (1856) şi sigiliul caimacanului N. Vogoride (1857). 
Toate au fost distruse, la scoaterea din uz, prin linii incizate, pentru a evita folosirea lor 
la confecționarea de documente false. Foarte bine conservat este doar marele sigiliu, 
pentru aplicat în ceară, a lui Scarlat Callimachi, care are inscripția: „Io anu(me) Scarlat 
Alexandru Kalimah УУ. cu mila lui Dumnezeu Domnu a toati Ţării Moldovii 1806” 
(fig. 65). Motivul pentru care această matrice s-a păstrat intactă este acela că Scarlat 
Callimachi a primit numirea oficială pentru tron, dar nu a domnit efectiv, atunci, din 
cauza izbucnirii unui nou război ruso-turc. 

Mai mult documente şi pergamente din colecţiile Arhivelor Naţionale Iaşi 
au conferit un plus de valoare expoziției. Tezaurul arhivistic ieșean oferă încă multe 
surprize interesante, unele dintre ele fiind puse în valoare cu prilejul acestei expoziții. 


34  Laurentiu-Stefan Szemkovics, Maria Dogaru, ор. cit., p. 69, nr. 5; p. 103, fig. 194. 
35 .Ibidem, p. 69, nr. 3; p. 103, fig. 192. 
36 МА Bogdan, Societatea Medico-Naturalistă, p. 117. 

Despre heraldica familiei Sturdza am avut recent ocazia de a scrie, într-o lucrare 
dedicată Palatului de la Miclăuşeni””. Diploma de înnobilare a familie Sturdza a fost 
conferită de Mihail Арай, principele Transilvaniei, la 24 februarie 1679. Nu s-a păstrat 
originalul acestui document, ci o copie legalizată, din 4 iulie 184075, Documentul nu 
a beneficiat de un desenator-heraldist pe măsură, de acea „mână pricepută” în arta 
blazonului, astfel că, deşi în text stema este descrisă în detaliu, desenul este unul 
conventional, marcat de inabilitáti (fig. 83). De o soartă mult mai bună a beneficiat 
impresionantul arbore genealogic al familiei Sturdza (1842), care este o frumoasă 
realizare de artă heraldică” (fig. 84, 85). Membrii generaţiei mai recente au trecute 
nu doar stemele (stereotipe) şi decoraţiile primite. Din patrimoniul aceleiaşi familii, 
la Arhivele ieşene se mai află şi Condica Scheianá, in care se pot vedea câteva desene іп 
creion a unor steme vechi ale Sturdzeştilor (cu şarpele pe cruce)”. 

Dintre vechile condici păstrate la Arhive, unele au reprezentări heraldice. 
Remarcabilă este o condică a familiei Callimachi, în care sunt copiate documentele 
moşiilor Mănăstirii Doamnei de lângă Botoşani, cumpărate la sultan-mezat de 
doamna Smaranda, soția domnitorului Scarlat Callimachi, în anul 1814. Pe coperta din 
piele roşie acesteia este imprimată cu auriu o stemă foarte asemănătoare cu cea de pe 
tronul ultimilor domni fanarioți, de la Muzeul de Istorie a Moldovei. Stema, identică, 
a fost folosită şi de domnul anterior, Alexandru Moruzi; este aceeași compoziţie care se 
regăsește și pe tronul ultimilor domni fanarioți, de la Muzeul de Istorie. Prima pagină 
a condicii este însă frumos ornamentată cu o stemă în culori a Moldovei, frumos 
desenată şi cu o cromatică deosebit de rafinată“ (fig. 87). Din aceeaşi domnie mai există 
şi o condică cu documentele moşiei Drăgeşti, copiate la 1828, care are prima pagină 
ornamentată policrom, cu stema Moldovei, flancată de doi serafimi, pe frontispiciu” 
(fig. 88). 

La Arhivele Naţionale din Iaşi se păstrează mai multe documente privitoare la 
Pavel Gore, inclusiv diploma sa de nobilitate, cu blazon, recunoscută de autoritățile 


37 Sorin Iftimi, Heraldica Palatului Sturdza de la Micláuseni, Editura Doxologia,laşi, 2014, 106 p. 

38 Direcţia Judeţeană laşi a Arhivelor Naţionale, Colecţia Documente, Р. 340/44 (copie pe 
pergament, 55х72 cm). Mai este cunoscută o copie legalizată la Cernăuţi, în anul 1796; aceasta 
a fost publicată de Marcel Sturdza-Săuceşti şi Ştefan Hurmuzachi, în „Revista Arhivelor”, 1972, 
nr. 4, p. 619-690 (sub anul greşit, 1689). 

39 DJANI, Documente, P. 340/43 Arborele genealogic al familiei Sturdza., acesta a fost însoțit si de 
o cercetare genealogică ale cărei rezultate au fost publicate în volum, Genealogia familiei Sturdza 
sau Turzo, laşi, 1842 (în grafie chirilică). 

4o  DJANI, Manuscrise, nr. 65. 

41 DJANI, Documente, P. 282/1. 


42 DJANI. Condica a aparţinut anterior Fundaţiei „Regele Ferdinand“ Iaşi, Documente, inv. 
10.862. 


ruseşti (1906). Paul Gore (1875-1927) jurist de formaţie, a fost un valoros heraldist 
basarabean“*, director al Muzeului de Istorie de la Chişinău (1908-1918), deputat al 
nobilimii și vicepreședinte al Zemstvei (1910) şi membru de onoare al Academiei 
Române (1919). Societatea de Genealogie, Heraldică şi Arhivisticá din Republica Moldova, 
de la Chişinău, îi poartă numele (fig. 91). 

În fondul Secretariatul de Stat al Moldovei se păstrează un frumos blazon al 
doctorului Gheorghe Cuciureanu (1857). Activitatea doctorului Gheorghe Cuciureanu 
(1814-1886) se împletește cu aceea a două instituții importante din fosta capitală a 
Moldovei: Spitalul „Sf. Spiridon” si Societatea de Medici si Naturalisti din Iași“. El a fost 
protomedic al Iașilor, dar și ministru în două rânduri, în domnia lui Alexandru Ioan 
Cuza, precum și membru de onoare al Academiei Române, din 1871. Personalitatea 
sa, uitată multă vreme, a fost a fost evocată recent de mai multi autori“. Un studiu 
recent, pune în valoare chiar această moștenire heraldică a familiei Cuciureanu*. Anul 
1842 a însemnat și recunoașterea calității de boier pământean din partea domnitorului 
Mihail Sturdza pentru Gheorghe Cuciureanu, frații săi „și tot neamul pogorátor din еі: 
Stema este compusă dintr-un scut de tip elveţian, împărțit în patru cartiere (scartelat), 
având câmpurile în aur şi negru. În cartierele 1 şi 4 figurează doi lei de culoare naturală, 
trecând spre centrul scutului iar în cartierele 2 şi 3 câte o stea de aur cu 5 colțuri. Scutul 
este timbrat de un coif din metal. Numărul de cinci zăbrele ale vizierei ar corespunde 
vechilor nobili, iar poziţia frontală, medalionul şi coroana cu 9 perle indică rangul de 
conte. Din coif coboară, de o parte şi de alta a scutului, lambrechini de formă vegetală, 
în aur şi negru (fig. 92). 

Tot din tezaurul arhivistic ieșean se cuvine să mai semnalăm un proiect 
vexilologic foarte puţin cunoscut (fig. 93). Este vorba despre schița unui drapel al 
Moldovei, un desen colorat, pe hártie^*. Detaliile arată că acest proiect reprezintă 


43 Arhivele Nationale Iaşi, Stampe şi foto, nr. 763. La Arhivele ieşene se păstrează un Fond personal 
„Paul Gore". 


44 Petronel Zahariuc, Paul Gore (1875-1927), în „Arhiva Genealogică“, ІП (VIII), 1996, 3-4, p. 13-19. 


45 У. Ráscanu, Gh. Gh. Năstase, Șt. Bârsan, Gh. Băileanu, Istoricul Spitalului Clinic Orășenesc 
nr. 1 din Iași, în cadrul evolutiv al fostelor așezăminte Sf. Spiridon, vol. 1, Editura Medicală, 
Bucureşti, 1956; V. Rășcanu, Gh. Năstase, D. Ciurea, E. Ciurea, Istoricul „Societăţii de medici și 
naturalisti din Iași” : (1830-1960), București, 1961. 

46 Rosetti, Dimitrie К. (1897), Dicţionarul Contimporanilor, București: Editura Lito-Tipografiei 
„Populara”, p. 109; Ionel Maftei, Gheorghe Cuciureanu — protomedic al Moldovei, Evenimentul, 
accesat la 24 septembrie 2013; Dr. Richard Constantinescu, „Medicul care a refuzat o catedră 
universitară”, în „Viaţa Medicală”, зо ianuarie 2014; E. Târcoveanu, С. Romanescu, М. 
Litu, Constantin Botez (1854 —1909), in vol. Ctitorii Prestigiului: 125 de ani de învăţământ medical 
superior la laşi, Editura „Gr. T. Popa”, lași, 2004. 


47 Rodica Iftimi, Doctorul Gheorghe Cuciureanu și stema familiei sale, în „Acta Bacoviensia”. Anuarul 
Arhivelor Naţionale Bacău, IV, 2008, p. 35-42. 


48 DJANI, Documente, Pachet 46/24, fila 18. 

un pavilion de marină, categorie de simboluri care a stat în atenţia heraldistului Dan 
Cernovodeanu?. Perforaţiile ce pot fi remarcate în coala de hârtie arată trecerea 
acesteia prin carantina de la Prut, în timpul unei epidemii. Documentele erau intepate 
și dezinfectate prin metodele epocii. 

* 

Imaginea de ansamblu a expoziţiei, schitatá în paginile de mai sus arată că aceasta 
s-a conturat, în mod firesc, mai ales în jurul heraldicii familiale din secolul XIX, aşa 
cum poate fi aceasta ilustrată în cadrul patrimoniului mobil. În scurta expunere, am 
evidenţiat doar unele dintre obiectele armoriate, cititorii având prilejul de a descoperi 
în paginile albumului şi alte piese remarcabile, care aşteaptă să fie investigate. De fapt, 
ceea ce este lesne de observat, multe dintre exponate ar merita câte o cercetare specială. 
Un exercițiu de acest fel am încercat în a doua parte a volumului de față. Alte obiecte, 
redescoperite cu această ocazie, vor beneficia în viitor de medalioane documentare 
similare. 

Investigația aplicată, axată pe expertiza pieselor de patrimoniu, este cea 
care conferă specificul cercetării în instituțiile muzeale, spre deosebire de mediile 
academice şi universitare, care preferă o perspectivă mai generală asupra istoriei. 
Contactul cu obiecte istorice, autentice, care conţin în substanţa lor spiritul epocilor 
trecute, emotioneazá, dar şi incită curiozitatea muzeografilor. Vechile blazoane, mai 
ales, vorbesc cu adevărat... Heraldica, asemănătoare unei „limbi moarte, aşteaptă să 
fie redescoperită, iar informaţiile pe care ea le oferă despre vremurile trecute aşteaptă 
să fi integrate orizontului istoriei generale, bazate mai ales pe studierea surselor 
documentare. 

Armorialul heraldic ieşean, atât cât s-a mai păstrat, în diverse colecţii, este mai 
bogat şi mai interesant decât se crede, în mod curent. Blazoanele, aceste mărturii ale 
vieţii aristocratice din vechea capitală a Moldovei păstrează parfumul Trecutului, care 
ne asaltează mereu, cu misterele lui. 


49 Рап Cernovodeanu, Les pavillons de la Marine militaire et de Comerce de Valachie et de Moldavie 
puis des Principautés-Unies, enfin de Roumanie au XIXe siécle (1834-1897), in „Buletinul Bibliotecii 
Române”, Frieburg in Breisgau, vol. XII (XVI), 1984, p. 317-336. 


Tronul domnitorilor Alexandru Moruzi şi Scarlat Callimachi 


Muzeul de Istorie a Moldovei, inv. 6247 

Stema Moldovei de pe tronul lui Scarlat Callimachi (detaliu) 


Muzeul de Istorie a Moldovei, inv. 6247 

Portretul domnitorului Alexandru Moruzi 


Colectia Mihai Dim Sturdza 

Stema de pe tronullui Alexandru Moruzi 


Colectia Mihai Dim Sturdza 


Stema Moruzi de pe rama portretului 


Colectia Mihai Dim. Sturdza 


Jilturi din paraclisul Palatului Mitropolitan (1798) 


(Alexandru Callimachi si mitropolitul Iacob Stamate) 


Muzeul Mănăstirii Trei Ierarhi 

Jiltul lui Alexandru Callimachi din paraclisul Palatului Mitropolitan (1798) 

Stema de pe jiltul lui Scarlat Callimachi (1812-1819) 


Biserica „Sf. Spiridon“ Iași 

Jiltul lui Scarlat Callimachi din paraclisul metropolitan 


Muzeul Mánástirii Trei Ierarhi 

Stema de pe jiltul lui Scarlat Callimachi 


Muzeul Mănăstirii Trei Ierarhi 

Stema pe jiltul domnesc lui Mihail Sturdza (1834-1849) 


Biserica Mănăstirii Frumoasa -Iaşi 

Stema pe jiltul domnesc lui Mihail Sturdza (1834-1849) 


Biserica Sf. Sava-Iagi 

Jilt de lemn cu stema familiei Ghica (detaliu) 


Muzeul Universităţii „Alexandru Ioan Cuza“ 

Stema Rosetti-Roznovanu (detaliu) 


Muzeul Universităţii „Alexandru Ioan Cuza“ 


Masă cu stema Rosetti-Roznovanu 


Muzeul Universităţii „Alexandru Ioan Cuza“ 

Anonim, Portretul lui Dimitrie Ralet (1789) 


Muzeul de Artă Iaşi, inv. 1328 


Stema vornicului Dimitrie Ralet (1789) 


Muzeul de Artă Iaşi, inv. 1328 

M. Gordigiani, Portretul Mariei Catargi-Obrenovici 


Muzeul Unirii Iaşi, inv. 1438 


Stema Catargi-Obrenovici (detaliu) 

Fanion cu stema Moldovei (avers) 


Fanion cu stema Moldovei (revers) 

Fanion cu stema Moldovei (detaliu) 


Muzeu Teatrului Iaşi 

Tolbá de săgeți a lui Grigore Al. Ghica 


Muzeul Unirii laşi, inv. 1980 

Stema lui Grigore Al. Ghica (detaliu) 


Muzeul Unirii Iaşi, inv. 1980 


24 


49 


50 


25 


Stema de pe batista atribuită Elenei Cuza (detaliu) 


Muzeul de Istorie a Moldovei, inv. 6243 

Broderie cu stema Romanovilor, 


Muzeul de Istorie a Moldovei, inv. 17.403 

Drapelul oraşului Iaşi (с. 1867) 


Muzeul de Istorie a Moldovei, inv. 6256 


Drapelul orașului Iaşi (detaliu) 


Muzeul de Istorie a Moldovei, inv. 6256 

Farfurie cu stema Cantacuzino 


Muzeul M. Kogălniceanu, inv. 199m 


Stema Cantacuzino (detaliu) 

Farfurie cu stema Sturdza 


Muzeul M. Kogălniceanu, inv. 660m 

Stema Ghica-Ciocánesti 

Fructieră cu stema Cuza 


Muzeul Unirii 

Stema Cuza de pe serviciul de porțelan 


Muzeul Unirii, inv. 449 


Carafă cu stema lui Mihail Sturdza 


Muzeul de Istorie a Moldovei, inv. 3063 

Stema lui Mihail Sturdza (detaliu) 


Muzeul de Istorie a Moldovei, inv. 3063 

Chesea de cristal cu stema lui Carol I (1867) 


Muzeul de Istorie Naturală, inv. ME 86.466 


Pahar de cristal cu stema lui Carol I (1867) 


Muzeul de Istorie Naturală, inv. ME 86.459-86.461 

Vase de argint cu stema Cantacuzino 


Colecţie particulară 

Casetă de argint cu stemele Principatelor 

Stema Moldovei şi 


Muzeul de Istorie a Moldovei, inv. 4155 

Bol de argint aurit de la Ioan Sandu Sturdza (1821) 


Muzeul de Istorie a Moldovei, inv. 4155 


Stema Moruzi de pe vasul de la Ioan Sandu Sturdza 


Însemnare de meşter: „Stan Ispas, 1815* 

Stema familiei Moruzi, aplică 


Muzeul Unirii 


Chesea de metal aurit cu stema Sturdza 


Muzeul de Istorie a Moldovei, inv. 2078 

Stema lui loan Sandu Sturdza (detaliu) 


Muzeul de Istorie a Moldovei, inv. 2078 


Stema lui Barbu Știrbei 


Muzeul Unirii, inv. 2658 

Clopotel cu stema Mariticái Bibescu 


Muzeul Unirii, inv. 1612 


Stema Bibescu-Văcărescu 


Casetă cu stema Bibescu-Văcărescu 


Muzeul Unirii, inv. 1615 

Stema Bibescu-Văcărescu 


Muzeul Unirii, inv. 1610 


Vas cu stema Bibescu-Văcărescu 


Muzeul Unirii, inv. 1607 

Stema lui Alexandru Ioan Cuza (detaliu) 

Coif de paradă al Regimentului de Gardă al ţarului Rusiei 
(a aparţinut colonelului Iordache Rosetti-Roznovanu) 


Muzeul de Istorie a Moldovei, inv. 263 

57 


Vârf de drapel cu acvila austriacă (avers) 


Muzeul de Istorie a Moldovei, inv. 1860 


Vârf de drapel cu imaginea St. Paul (revers) 


Muzeul de Istorie a Moldovei, inv. 1860 

Acvila imperială cu Sf. Gheorghe ecvestru, Patronul Rusiei (detaliu) 


Sabie de general rus, atribuită lui Alexandru Ipsilanti, Conducătorul „Eteriei” (1821) 


Muzeul de Istorie a Moldovei, inv. 1911 


Sigiliul Consulatului Rusesc în Moldova 


Arhivele Naţionale Iaşi, Matrite sigilare, inv. 13 


Sigiliul eteristului Mihail Kozadini (1821) 


Muzeul Unirii, inv. 1662 

Sigiliul Mariei Cantacuzino 


Muzeul de Istorie Naturală 

Sigiliul inelar al domnitorului Mihai Racovi 


Muzeul de Istorie Naturalá, inv. 30.222 

Sigiliul mic al domnitorului Mihai Racovitá 


Muzeul de Istorie Naturalá 


Sigiliul mare al domnitorul ui Scarlat Callimachi (1806) 


Arhivele Naţionale Iaşi, Matrite sigilare, inv. 1266 

Sigiliul Sfatului Administrativ al Moldovei (1832) 


Arhivele Naţionale Iași, 


Sigiliul mare al lui Grigore Al Ghica (1849) 


Arhivele Naţionale Iaşi, Matrite sigilare, inv. 1268 


Sigiliul mare al caimacamului Teodor Balş (1856) 


Arhivele Nationale Iași, Matrite sigilare, inv. 1263 


Sigiliul mare al caimacamului Nicolae Vogoride (1857) 


Arhivele Nationale Iaşi, Matrite sigilare, inv. 1265 

Sigiliul mare a lui Alexandru Ioan Cuza, ca domn al Moldovei (1859) 


Muzeul de Istorie Naturală. 


Sigiliul mijlociu [pentru ceară] al lui Alexandru Ioan Cuza, ca domn al Moldovei (1859) 


Muzeul de Istorie Naturală. 

Sigiliu cu monograma „D.C: şi anul 1840 


Muzeul de Istorie a Moldovei, inv. 5105 

Sigiliu cu monograma „D.U“ („Dreptate, Unire?^) si anul 1848 


Muzeul de Istorie a Moldovei, inv.2236 


14 


Sigiliul Municipalitátii Iaşilor (1859) 


Arhivele Naţionale Iaşi, Matrite sigilare, inv. 1203 

Sigiliul Primăriei Municipiului Jassy 


Arhivele Naţionale Iaşi, Matrite sigilare, inv. 1208 

Sigiliul Poliţiei Îndreptătoare din oraşul Ебі (1834) 


Arhivele Naţionale Iași, Matrite sigilare, inv. 100 


Sigiliul Poliţiei Îndreptătoare cu leul sturdzesc (1834) 


Arhivele Naţionale Iaşi, Matrite sigilare, inv. 891 

Sigiliul Societății de medici şi Naturalisti din Iaşi 


Muzeul de Istorie Naturală 

Sigiliul Facultáitii de Drept (1860) 


Muzeul Univeristátii „Alexandru Ioan Cuza“ 


Sigiliul Facultáitii de Medicină (1860) 


Muzeul Univeristátii „Alexandru Ioan Cuza“ 


Sigiliul Facultăiţii de Teologie (1860) 


Muzeul Univeristátii „Alexandru Ioan Cuza“ 


Sigiliul Universităţii din Iaşi (1860) 


Muzeul Univeristátii „Alexandru Ioan Cuza“ 

Diploma de înnobilare а Familiei Sturdza, (copie din 1840), 


Arhivele Naţionale Iaşi, Documente, Pachet 340/44 

Arborele genealogic al familiei Sturdza (1842) 


Arhivele Naţionale Iaşi, Documente, Pachet 340/43 

Stema Domnitorului loan Sandu Sturdza 


Arhivele Naţionale Iaşi, Documente, Pachet 340/43 


Stema Domnitorului Mihail Sturdza 


Arhivele Naţionale Iaşi, Documente, Pachet 340/43 

Condica moşiilor Smarandei, doamna lui Scarlat Callimachi (1814) 


Arhivele Naţionale Iaşi, Documente, Pachet 282/1 

Condica moşiei Drágiesti (1828) 


Arhivele Nationale Iasi, Documente 


89 


е ) 


[| im | Н : 


Ex libris al Bibliotecii de la Ruginoasa 
Muzeul Naţional de Artă al României 

Stema familiei Gherghel 


Muzeul de Istorie a Moldovei, inv. 10.157 

Blazonul heraldistului basarabean Pavel Gore (1906) 


Arhivele Naţionale Iaşi, Stampe şi foto, nr. 763 

Stema doctorului Gh. Cuciureanu 


Arhivele Naţionale Iaşi, Secretariatul de Stat al Moldovei, dos. 633 

Proiect pentru un drapel al Moldovei (pavilionul de marină) 


Arhivele Naţionale Iaşi, Documente, Pachet 46/24 

„Cartea de Aur“ a Ordinului 
Constantinian al Sfântului Gheorghe 


Constituită în urmă cu aproape un mileniu, Heraldica oferă un tip aparte de 
reprezentări iconografice, a căror elaborare este supusă unui cod de reguli specifice. 
Acest sistem de imagini îşi are rădăcinile într-o epocă a gândirii simbolice medievale, 
diferită de gândirea carteziană, ce a fost adusă în prim-plan de modernitate. Fiind 
genetic legată de clasa nobiliară, de mediul aulic, Heraldica exprimă adesea, codificat, 
o istorie politică redată prin imagini: afirmarea unor titluri de pretenţie, a unor alianțe 
matrimoniale de prestigiu, unele concesiuni de însemne regale, augmentări de blazoane 
din partea suzeranilor, proiecţii ale unor modele politice îndreptate fie spre trecut, fie 
spre viitor. Spaţiul românesc s-a aflat la periferia fenomenului heraldic, specific în 
primul rând lumii catolice; totuşi, mediile politice româneşti au rezonat la acest tip de 
limbaj, aspirând la o integrare în sistemul occidental, obişnuit să se exprime în această 
manieră simbolică. Un număr însemnat de boieri, chiar şi unii domni, au beneficiat 
de concesionări de blazoane din partea regilor Poloniei, principilor Transilvaniei, 
împăraţilor austrieci şi, mai târziu, a țarilor ruşi. Unii dintre ei au fost acceptați în 
prestigioase Ordine cavalerești occidentale, precum cel al Dragonului. Cu toate acestea, 
foarte rar se ivesc documente atât de explicite cum este cel analizat în studiul de față. 

În urmă cu patru decenii Arhivele Naţionale din Iaşi au achiziționat un 
manuscris a cărui istorie se împleteşte cu aceea a Cantacuzinilor: Cartea de Aur a Sacrei 
Militii a Ordinului Constantinian al Sfântului Gheorghe. Condica se păstrează în colecția 
Manuscrise a acestei instituţii, sub numărul de inventar 2617. Lucrarea, legată în piele, 
are dimensiunile de 25,6 x 39,5 cm şi conţine 113 file, dintre care doar 37 sunt scrise. 
Remarcabile sunt cele 9 planşe pe care sunt redate stemele unor înalți reprezentanți ai 
amintitului Ordin. Blazoanele au fost pictate cu mare artă, în culori vii, iar aurul a fost 
şi el folosit cu prisosintá, ceea ce conferă spectaculozitate acestei condici. 

Manuscrisul a fost cumpărat, în decembrie 1977, de la Elena Donici din Bucureşti. 
Aceasta era născută Cantacuzino, fiind ultima descendentă a ramurei de la Băleni 
(Galaţi) a ilustrei familii". Condica a făcut probabil parte, multă vreme, din biblioteca 
Cantacuzinilor de la Băleni, vestită prin raritátile sale bibliofile. Aceasta a fost risipită, 


і Paul Păltânea, Note genealogice despre Cantacuzinii de la Báleni, in ArhGen, Ш (УШ), 3-4, p. 57, 
78-79 (cu o spitá genealogică a acestei ramuri). 

partial, la 1949, sub regimul comunist”. Ar fi interesantă stabilirea traiectoriei urmate 
de manuscris, deoarece ultima posesoare făcea parte din ramura Cantacuzinilor 
moldoveni (coborâtoare din Iordache Cantacuzino, de la Deleni-Hârlău), în timp ce 
istoria Cărţii de aur se referă doar la Cantacuzinii din Тага Românească. 

Deşi au trecut patru decenii de la intrarea acestei condici într-o colecție publică, 
pot fi numărați pe degete cei câțiva cercetători care au avut curiozitatea de o consulta. 
Dintre aceştia, după cunoştinţele noastre, doar doi au scris despre conținutul acestei 
lucrări: Andrei Pippidi şi Ştefan 5. Gorovei”. 


ж 


Manuscrisul din Arhivele ieşene se referă la perioada іп care Mare Maestru 
al Ordinului Constantinian a fost Radu-Rudolf Cantacuzino, personaj interesant, 
definit, în mod inspirat de Andrei Pippidi, ca „rocambolesc, fiind comparat astfel 
cu protagonistul celebrei serii a romanelor de mistere“. Calitatea de Mare Maestru а 
acestui Ordin i-a fost recunoscută de împăratul german în 1735. Cartea de aur (Liber 
Aureus) care face obiectul acestei analize, acreditează ideea că preocupările si ambițiile 
lui Rudolf în acest domeniu erau mult mai vechi. După cum s-a remarcat, anul 1717 
— înscris pe coperta din piele şi pe prima pagină a acestui manuscris — nu poate fi 
acceptată ca fiind data reală a instalării tânărului Cantacuzino în fruntea Ordinul 
Constantinian, ea nepotrivindu-se cu datele biografice ale personajului în cauză. 

Radu Cantacuzino, născut la 1699, era, după cum se ştie, fiul cel mai mare al 
lui Ştefan vodă Cantacuzino şi nepotul stolnicului Constantin Cantacuzino, ambii 
executați la Istanbul, în 1716. Mama sa, Păuna, născută Greceanu, şi-a salvat cei doi 
fii minori, Radu şi Constantin, fugind din Constantinopol cu o corabie englezească, 
spre Veneţia. În timpul scurtei şederi la Roma, doamna Păuna şi fiii ei au beneficiat 
de sprijinul moral şi material al Papei Clement XI, care le-a dat şi recomandări 


2  Acelasiautoraratá cá circa 1220 de volume din această colecție au ajuns în patrimoniul Bibliotecii 
„V. A. Urechia” din Galaţi. 


3 Ştefan S. Gorovei, recenzie la cartea lui Andrei Pippidi, Hommes et idées du Sud-Est européen à 
l'aube de l'áge moderne (Bucureşti-Paris, 1980), in АПАІ, ХУШ, 1981, p. 732-733; Andrei Pippidi, 
L'ordre Constantinien et les généalogies byzantines, in „Etudes byzantines et post-byzantines”, III, 
1997, p. 214-217 (unde este redat integral si textul in limba latinà a acestui manuscris). Pentru 
istoria acestui Ordin vezi si însemnările lui Ioan C. Filitti, Arhiva Gheorghe Grigore Cantacuzino, 
Bucureşti, 1919, p. 34-37. 

4  Personajula atras atenţia mai multor istorici, care i-au dedicat diverse studii: Т. G. Bulat, Poliţia 
lui Ludovic al XV-lea şi Radu Cantacuzino, pretendent domnesc. Acte din arhivele Bastiliei, în RI, 
6, 1920, nr. 10-12; N. Iorga, Radu Cantacuzino, in AARMSI, seria III, XIII, 1932; V. Mihordea, 
Ştiri nouă cu privire la Radu Cantacuzino, în КІ, XXIII, 1936, nr. 1-2; Idem, Les frères Cantacuzene 
et le projet de revolte dans les Balkans, în „Balcania”, 6, 1943, p. 139-144. 


către suveranul habsburgic”. În 1717, pribegii au ajuns la Viena, intrând sub protecția 
împăratului. 

Data înscrisă pe coperta din piele a manuscrisului care face obiectul cercetării 
de față arată că acesta ar fi fost început la 1717. În anul respectiv, Rudolf Cantacuzino 
avea însă doar 18 ani şi este puţin probabil să fi putut avea chiar de pe acum initiative 
legate de Ordinul Constantinian. Casa de Habsburg rezervase statutul de pretendent 
Ја tronul Таги Româneşti „unchiului” acestor beizadele, Gheorghe Cantacuzino, fiul 
lui Şerban vodă. Anii următori nu sunt prea bine cunoscuți, dar se ştie că Rudolf şi-a 
urmat în cele din urmă mama şi fratele la Moscova, unde au obținut protecția țarului 
Petru cel Mare. Abia în 1724 el а revenit la Viena. În 1726, „first Rudolf” acum în 
vârstă de 27 de ani, a fost numit de către împăratul Germaniei în fruntea Regimentului 
de husari din Illiria, constituit la iniţiativa şi pe cheltiuala arhiepiscopului de Belgrad 
şi Karlowitz“. Dealtfel, exceptându-l pe arhiepiscopul Justinianei Prima, Joasaph 
al IV-lea, - probabil ,sponsorul" Regimentului Шігіс - în dreptul căruia este trecut 
anul 1717, primele personaje, nominalizate ca Mari Maeştri pentru diferite regiuni ale 
continentului, apar începând cu anul, 1728. Înşiruirea marilor Maeştri nu respectă însă 
cronologia consacrării lor, însemnările privitoare la ei curgând aleatoriu. 

Ca şi în cazul tezaurelor monetare descoperite întâmplător, cred că putem 
obține о dată ante quem privitoare la redactarea manuscrisului. Ştim cá lui Rudolf 
Cantacuzino i-a fost retrasă calitatea de Mare Maestru al Ordinului Constantinian în 
1740, în urma acuzatiei de simonie (vânzare de titluri nu doar către unii nobili ci şi către 
câţiva burghezi bogați). O ultimă însemnare, adăugată cu un scris necaligrafic, probabil 
chiar de mâna lui Rudolf: „Stanislaus Didauy(?) comes Tarnoviae” Această notitá 
era făcută la 13 mai 1753, pe când fostul mare maestru era stabilit în Polonia. Putem 
constata că, după ce i-a fost retras titlul de Mare Maestru şi după ce a părăsit spațiul 
germanic, Rudolf Cantacuzino a rămas în posesia acestui manuscris, pe care l-a purtat 
cu sine. Rudolf a murit în 1761, la Camenița, lângă hotarul de nord al Moldovei (în 
fata Hotinului), fără a primi consimțământul de a reveni în "Ţările Române, printre ai 
săi. A fost înmormântat în aceeaşi localitate. Singurul sáu fiu, Gheorghe Cantacuzino, 
căpitan în armata rusă, a murit în 1774, la 33 de ani. 


ж 


5  Pentruagitata biografie a lui Radu-Rudolf Cantacuzino, expusă succint aici, am folosit contribuția 
lui Paul Cenovodeanu, din prefata lucrării lui Dimitrie Cantemir, Scurtă istorie despre stârpirea 
familiilor Brâncoveanu şi a Cantacuzinilor (Bucureşti, 1995, p. XX-XXVI) şi aceea a lui Ioan 
Mihai Cantacuzino, O mie de ani îm Balcani. O cronică a Cantacuzinilor în vâltoarea secolelor 
(Bucureşti, 1996, р. 206-210). 

6 Ioan Mihai Cantacuzino, op. cit., p. 208. Regimentul „Illiric” era alcătuit din 15 companii, formate 
mai ales din români şi dalmatieni, care cotizaseră pentru ca acest corp de oaste să poată fi 
înfiinţat. Steagurile şi insignele regimentului se păstrează astăzi la Kriegs Museum din Viena. 

În Cartea de Aur a Ordinului Constantinian figurează mai mulți Cantacuzini 
munteni. Mai întâi sunt, desigur, fiii lui Ştefan vodă Cantacuzino. În afară de Rudolf 
Cantacuzino, deținătorul calității de Mare Maestru, mai este consemnat în această 
condică şi fratele său mai tânăr, Constantin Cantacuzino, numit mare conducător al 
Ordinului pentru Rusia şi Polonia, în 1728. Acesta era căsătorit în Rusia, servind ca 
general maior la curtea țarinei Ana (1727-1740). 

Dintre descendenții lui Şerban vodă Cantacuzino, este menţionat fiul domnului, 
prințul Gheorghe Cantacuzino, cel care a fost ban al Olteniei sub austrieci. Acesta a fost 
numit, la 7 mai 1728, mare conducător al Ordinului „pentru tot regatul Daciei şi părțile 
lui” Această calitate corespunde și cu statutul de principal pretendent la tronurile Ţării 
Româneşti şi Moldovei, recunoscut de Curtea de la Viena. Acelaşi titlu a fost moştenit 
de fiul lui Gheorghe, Matei Cantacuzino, fapt înregistrat cu data de 7 mai 1735. 

În afară de aceştia, depăşind limita cronologică a manuscrisului, a mai fost 
semnalat şi un Ioan Cantacuzino, stabilit în cele din urmă în Rusia, care se considera 
moştenitorul drepturilor asupra demnității de Mare Maestru. Prin 1804 acesta a 
început tratative cu Capodistria, secretarul Senatului al efemerei Republici a Insuleleor 
Ionice (viitorul Stat Grec). Înțelegerea prevedea ca el să renunțe la drepturile sale 
asupra Marii Măestrii a Ordinului Constantinian, căpătând în schimb cetățenia şi 
protecţia Republicii Ionice pentru orice membru al familiei Cantacuzino”. Acest Ioan 
Cantacuzino (1757-1828), fiul unui Rodion, era nepot de frate al marelui ban Mihai 
Cantacuzino, autorul Genealogiei familiei. Ei sunt descendenții unei ramuri diferite“ de 
a celorlalți Cantacuzini implicaţi în activitatea Ordinului Constantinian, astfel încât 
este greu de spus în ce fel intrase în posesia acestor drepturi sau, mai bine zis, cât de 
legitime erau aceste pretenţii. Probabil că drepturile au fost transferate ramurii rusești 
a Cantacuzinilor prin Gheorghe, unicul fiu al lui Rudolf Cantacuzino, decedat fără 
urmaşi, la 1771. 


ж 


În cele ce urmează, vom trece în revistă cele nouă steme pictate pe filele 
manuscrisului păstrat la Arhivele din Iaşi, formulând şi câteva consideraţii sumare 
privitoare la posesorii acestora. Desigur, ar fi necesară o investigație completă asupra 
acestor steme, prin consultarea a numeroase armoriale occidentale, dar ne lipsesc atât 
mijloacele cât şi timpul necesar pentru a cuteza să întreprindem un asemenea demers. 

Nu ştim cine este „mâna iscusită” care a desenat, cu pricepere, stemele cuprinse 
în condică, pentru că această precizare nu este făcută nicăieri în filele sale. La fila 33 
verso este menţionată funcția de , Armorium Heralda, dar пісі un nume nu figurează 
în dreptul ei. Cel puţin caligrafia textului latin putem presupune că aparține lui Vlad 


7 Ion Mihai Cantacuzino, ор. cit., p. 241. Fragila Republică a dispărut în 1807, când teritoriul său а 
fost cucerit de trupele lui Napoleon 1. 


8 Idem, Anexe (planşe genealogice), пг. V. 


Botulescu din Mălăieşti, secretarul lui Rudolf Cantacuzino, dar nu avem alte motive 
pentru a presupune că el ar putea fi şi desenatorul stemelor. Observăm doar că la fila 


24r. Vlad Botulescu este desemnat, cu titlul de „Supremus Cancelarius, Praefectus; 
pozitie, teoretic, prea inaltá pentru a fi un simplu desenator sau caligraf. 


1. Stema papalá 

Prima stemă din manuscris este o stema papală. Faptul este indicat de mai multe 
elemente. Tiara, cu cele două panglici specifice, are însă mai mult înfăţişarea unei 
coroane imperiale. Crucea de procesiune (de aur), cu trei traverse, pe care se sprijină 
scutul heraldic este şi ea una de rang papal, cu o înfăţişare arhaică. Cele două chei de 
aur încrucişate, aflate deasupra scutului, sunt cheile Sfântului Petru, cunoscut însemn 
al Papalității, întrucât papii de la Roma se situau într-o descendență simbolică a 
sfântului fondator. În mod curent, în practica heraldică, cheile papale nu sunt înfăţişate 
din acelaşi metal, ci una de aur şi una din argint. Scutul baroc este tăiat în bară; nu 
are reprezentări heraldice, cu utilizarea smalturilor clasice, incluzând reprezentări 
religioase de tip iconografic. În partitiunea superioară este înfăţişată Învierea şi înălțarea 
la Ceruri a lui Isus; Hristos se ridică din mormântul de piatră (păzit de cei doi soldați 
romani adormiti) ținând іп mâna stângă însemnul victoriei: о banieră cu flamură 
roşie, pe care este figurară o cruce albă. În partitiunea inferioară este zugrăvit un sfânt 
pelerin (Sf. Iosif, Sf. Iacob?), având cele două scoici („escallop”) pe umeri şi în mâna 
stângă toiagul pelerinului spre Locurile Sfinte din Orient. Scutul este încadrat de două 
ramuri de palmier, simbol al martirajului, dar şi al învierii (fig. 1). Este singura stema 
din acest manuscris al cărui scut nu e împodobit cu colanul Ordinului Constantinian. 
Nuam putut determina la care dintre papi face referire această stemă. Blazoanele 
personale ale papilor din prima jumătate a secolului al XVIII-lea sunt diferite, mult 
mai abstracte, mai heraldice. Prezenţa în scut a Sfântului Iosif („Joseph”) ar putea 

face o legătură cu personajul despre care este vorba în paragraful următor. 


2. Stema lui Ioasaph IV 

Acest „arhiepiscop al Justinianei Prima, al întregii Albanii, al Macedoniei 
şi Thessaliei şi preot suprem al Illiriei” era considerat supremul mare conducător 
al Ordinului Constantinian. El a fost numit „pentru toate părțile orientale, atât din 
Asia, cât şi din Europa! Stema din manuscris, prin multiplele sale cartiere, ar trebui să 
reflecte aria teritorială de autoritate spirituală arătată în intitulatia de mai sus. 

Scutul, aproape dreptunghiular, este scartelat, cartierele superioare fiind, la 
rândul lor, tăiate іп câte două partitiuni. Primul cartier are in partitiunea superioară, 
pe câmp roşu, un turn de argint, iar partitiunea inferioară este bandată argint-roşu- 
argint-albastru ş.a.; cartierul al doilea are, în câmpul superior, pe albastru, o cruce 
dublă de argint, patentată (cu extremităţile látite), iar în câmpul inferior, pe roşu, un 

tap de culoare neagră păşind spre dextra (Istria); în cartierul al treilea, pe argint, un 
leu rampant de culoare naturală, având coada despicatá'? (Macedonia); în ultimul 
cartier, pe câmp verde două braţe cu mâneci roşii, ieşind din flancuri, cu palmele unite, 
susținând o coroană deschisă, cu şase raze, având în vârf câte o perlă mare (precum 
la coroanele de conte)". Peste tot, în ecuson de tip spaniol de argint, o acvilă bicefală 
neagră; ecusonul este timbrat de o coroană princiară, de felul celei care surmontează 
scutul mare. Este acvila imperială austriacá"", sau cea a Albaniei? Înclinăm spre cea 
de-a doua explicaţie, chiar dacă în mod curent acvila albaneză, tot de culoare neagră, 
era reprezentată pe câmp roşu (probabil că heraldistul desenator a vrut să evite 
suprapunerea de culoare pe culoare). Pentru aceasta pledează şi faptul că ecusonul este 
timbrat de o coroană de rang princiar şi nu de coroana imperială. 

Scutul heraldic se sprijină pe o cruce papală (cu trei traverse) de procesiune, care 
era folosită în mod curent în stemele arhiepiscopale, precum şi pe o spadă cu garda 
în sus, ce încrucişează, în spate, cu o cârjă arhiepiscopală, care nu este catolică, ci de 
tip ortodox (cu cei doi şerpi). Crucea papală este surmontată de o coroană de rang 
princiar. Deasupra acesteia se află o pălărie cu ciucuri care surprinde prin aceea că, 
deşi are culoarea roşie, rezervată cardinalilor, are un număr mai mic de ciucuri (doar 
10), corespunzător arhiepiscopilor. În acest ultim caz, pălăria de arhiepiscop, păstrând 
aceeaşi înfăţişare, ar fi trebuit să fie de culoare verde (sinople). Scutul este încadrat de 
colanul de aur al Ordinului Constantinian (fig. 2). 


3. Gheorghe şi Matei Cantacuzino 

Stema Cantacuzinilor estebinecunoscută: o acvilă bicefală, amintind de însemnele 
Imperiului Bizantin din perioada finală a existenței sale”. În planga a treia a acestui 
manuscris, pasărea are designul acvilei imperiale austriece, fiind de culoare neagră şi 
nelipsind nici cele două aureole din jurul capetelor păsării. Prezenţa pe cele două aripi a 


9 În stema Imperială austriacă de mai târziu, însemnul heraldic al markgrafiatului Istriei va Ё un 
{ар de aur trecând, pe câmp albastru. 


10 Leulrampant având coada bifurcată este mai cunoscut ca simbol al Boemiei (Cehia), sau chiar 
ca leu al Asăneştilor Imperiului bulgar, dar în contextul dat, apare ca simbol al Macedoniei, prin 
reprezentări cunoscute încă din secolul al XV II-lea. 


11 Acelaşi cartier apare şi în stema dezvoltată a Cantacuzinilor, începând din secolul al XVIII-lea. 
În armorialele din secolele XIV-XV se considera că cele două braţe ce susțin o coroană antică 
reprezenta stema imperială a Bizanțului, atribuită Comnenilor (Dan Cernovodeanu, Evoluţia 
armeriilor "Ţărilor Române de la apariţia lor şi până în zilele noastre (sec. ХІП-ХХ), Muzeul 
Brăilei, Editura Istros, 2005, p. 248, 250). 

12 Dacă era acvila austriacă, ar fi trebuit ca ecusonul să fie de aur şi nu de argint; de asemenea, 
pasărea ar fi fost însoţită de coroana imperială, închisă, din care coboară două eşarfe. 


13 Pentru evoluţia istorică a stemei familiei Cantacuzino vezi Dan Cernovodeanu, op. cit., p. 246- 
251. 


„brichetelor” (în forma literei „B”) augmenteazá caracterul bizantin al acvilei şi pretenția 
descendentei Cantacuzinilor din basileii dispărutului Imperiu de Răsărit. Acvila poartă 
pe piept un scut francez modern, ce îşi păstrează smaltul clasic, azurul; acesta e încărcat 
cu „aquilla valachica, pasărea neagră, cruciată, a Tárii Româneşti, aşezată pe trei munți 
şi cantonată de soare şi lună, ambele de aur; pentru a fi în conformitate cu regulile 
heraldicii şi a evita, cel puţin la nivelul descrierii, suprapunerea culorii pe culoare, va 
trebui să descriem acvila ca fiind „de culoare naturală” Ecusonul este timbrat de o 
coroană clasică de principe al Sf. Imperiu German, fiind subliniată inclusiv bordura 
din blánitá de herminá aflată la partea inferioară. Aceasta este şi o stemă de pretenție 
a Cantacuzinilor munteni, ridicaţi la domnie spre sfârşitul secolului al XVII-lea, prin 
Şerban Cantacuzino. Acvila bicefală este aşezată pe un mantou de purpură, căptuşit 
cu hermină; la partea superioară poate fi recunoscută coroana împăraților germani, cu 
forma sa specifică, nelipsind nici cele două panglici aurii (fig. 3). 


4. Ioannes Fredericus conte de Hoornn 

Personajul este numit „mare conducător pentru părțile goților Suecori şi regatul 
Vandalilor” (consacrat la 7 mai 1728). Stema acestui personaj constă într-un scut de tip 
francez modern, scartelat negru şi roşu. În primul cartier, pe negru, este un leu de aur 
rampant, cu coada despicată, limbat cu roșu, ţinând în laba dreaptă o cruce patentată, 
din acelaşi metal. În cartierul al doilea, pe roşu, se află un înger cu aripile desfăcute, dar 
ale căror vârfuri sunt îndreptate în jos; îngerul, având o înfățișare feminină, are o bluză 
aurie şi o fustă lungă de culoare albă, iar pe cap o coroană de aur cu cinci perle mari, 
asemeni celei de baron german. Cartierul al treilea are, pe câmp roşu, un vultur de argint 
cu zborul înălțat; prin alură şi cromatică aminteşte de vulturul alb polonez. În ultimul 
cartier, pe negru este un turn de argint, cu un etaj. Peste tot, un ecuson de aur încărcat cu 
acvila bicefală neagră a Imperiului German; între capetele acvilei se distinge o coroană 
închisă cu două eşarfe (imperială), care subliniază identitatea arătată: este o stemă 
conferită de împărații germani. Scutul este susținut de doi grifoni de aur, limbati cu roşu 
şi având cozile despicate, asemeni leului din primul cartier. Coroana care surmontează 
scutul, ornată cu fleuroni vegetali şi pietre preţioase colorate, este asemeni coroanei de 
duce francez. Colanul Ordinului Constantinian încadrează scutul stemei (fig. 4). 


5. Ferdinandus Baltazar conte de Gravvenstein 

Conetele de Gravvestein este desemnat ca mare şef pentru toată Danemarca şi 
părțile Norvegiei (20 aprilie 1730). 

Scut de tip francez modern, scartelat argint şi azur. În cartierele 1, 4, pe argint, 
câte un vultur roșu cu aripile desfăcute şi zborul în sus; în cartierele 2, 3 câte un cerb 
de culoare naturală, elansat, orientat spre marginile scutului. Peste tot, un ecuson de 
aur încărcat cu un pisc de munte în vârful cărui se află o capră neagră, orientată spre 

senestra. Scutul mare este încadrat de colanul de aur al Ordinului şi este surmontat de 
o coroană deschisă, asemănătoare celei de duce (fig. 5). 


6. Thomas milord Nugent, conte de Valdesotto, in Hispania, pus 

„mare conducător pentru Anglia Scotia şi Hibernia" (1 august 1742) 

Acesta a fost identificat de Andrei Pippidi, cu Thomas Nugent (1656-1752) 
al IV-lea conte de Westmeath, pair de Irlanda si grande de Spania. Fusese cunoscut 
drept un partizan al Stuartilor; a urmat o carieră militară în serviciul Frantei'^. El era 
descendentul unei vechi familii, a căror rădăcini pot fi urmărite încă din secolul al 
XII-lea. Thomas a fost colonel in armata irlandeză a regelui James II, remarcându-se 
în bătăliile de la Boyne şi Limerick. Partizanii lui James fiind scoşi în afara legii, li s-au 
confiscat domeniile, fiind siliți să plece în exil. Thomas Nugent a fost căsătorit cu 
Margaret, fiica lui John Bellew, primul baron de Duleek, şi al Mariei, fiica lordului 
Francis de Birmingham. În priviința descendentei, i se cunosc doar două fiice: 
Catherine şi Mary. 

Stema sa poate fi descrisă astfel: scut de formă renascentistă, scartelat; cartierele 
1, 4, fasciate în hermină şi roşu, având câte un şef de aur încărcat cu un dragon verde; 
carierele 2, 3 au, în câmpul roşu, câte un turn de argint. Scutul este susținut de doi 
lei rampanti conturnati, de aur, care sunt încoronați cu câte o coroană deschisă, din 
acelaşi metal; felinele sunt limbate cu roşu. Scutul este încadrat de colanul de aur al 
Ordinului Constantinian şi surmontat de o coroană deschisă de acelaşi tip cu cele ale 
stemelor descrise anterior (şi nu de o coroană de conte!). Sub stemă se desfăşoară o 
eşarfă verde încărcată cu deviza „DE CROCE VIS, scrisă cu litere de aur. Sub aceasta 
se observă un aranjament de trofee: o cuirasă metalică sumontată de o cască romană, 
cu panas de culoare roşie; acestea sunt însoţite, de ambele părți, de steaguri multicolore 
şi halebarde, tobe, trámbite, timpane si țevi de tun, subliniind faptul cá avem de a face 
cu stema unui glorios bărbat de arme. Sub picioarele leilor, sunt zugrăvite două bătălii, 
una navală şi alta terestră, probabil cele în care s-a remarcat în mod deosebit posesorul 
stemei (fig. 6). Stema veche a familiei era doar cea din cartierele 1, 4: un scut fasciat 
de hermină şi roşu (sau un scut herminat încărcat cu două fascii roşii), dragonul verde 
apărând doar în cimierul (crestul) coifului ce timbra scutul. 


7. Vladislaus SRI comes a Malaesco, „creatus august 1717” 

Acesta era cărturarul oltean Vlad Botulescu, logofătul casei domnitorului 
Ştefan Cantacuzino, cunoscător de slavonă, greacă, italiană şi germană. El era originar 
din Mălăieşti (judeţul Dolj)'*. Vlad Botulescu a rămas fidel Cantacuzinilor şi după 


14 Andrei Pippidi, L'Ordre Constantinien, p. 216. 


15 Vezi Dicţionarul literaturii române de la origini până la 1900, Bucureşti, Editura Academiei, 1979, 
p. 122. 


moartea domnitorului, insotind-o în pribegie pe doamna Páuna si pe fiii acesteia. El а 
fost şi secretarul tânărului Rudolf Cantacuzino”. În 1746 a fost închis la Milano, pentru 
tot restul vieţii, din ordinul Curtii de la Viena. Astfel manuscrisele sale, reprezentând 
diverse traduceri, se păstrează în biblioteci din Viena şi Veneția”. 

Stema acestuia este reprezentată într-un scut de tip francez modern, despărțit 
în două de o bară de aur; în partitiunea superioară, pe albastru, Arca lui Noe deasupra 
căreia „pogoară” porumbelul alb cu o ramură de măsline în cioc; în cealaltă partitiune, 
pe câmp verde, o pasăre Phoenix de argint, ieşind din flăcări (o „nemurire”). Scutul 
este timbrat de o cască cu cinci zăbrele aurite, văzută din faţă, încoronat cu o coroană 
deschisă, cu fleuroni vegetali; în cimier un leu ieşind, încoronat cu o coroană de același 
tip şi limbat cu roşu, având coada despicată şi ţinând în laba stângă (singura vizibilă) un 
iatagan cu garda de aur şi lama de argint. Din cască se observă cum coboară obisnuitii 
lambrechini: argint şi albastru la dextra, aur şi verde la senestra (în acord cu smalturile 
dominante din cele două câmpuri) (fig. 7). Simbolul Arcei lui Noe îşi găseşte o analogie 
în stema familiei Ralet din Moldova, iar pasărea Phoenix este binecunoscută din 
blazonul familiei domnitoare Mavrocordat (unde această parăre era o aluzie la idealul 
reînvierii Imperiului Bizantin). 


8. Henricus Christianus conte de Kónigsmark, 
consacrat la 14 septembrie 1730 
Acesta era un gentilom german aflat in serviciul Suediei. Istoricul Andrei 
Pippidi a arătat că el era fratele frumoasei Aurore Kónigsmark, mama mareșalului 
de 5аха?*®. 

Stema sa poate fi descrisă astfel: într-un cartuş baroc aurit este aşezat un scut 
dreptunghiular, scartelat argint şi negru; câmpurile 1, 4 pe argint sunt încărcate cu 
câte un leu rampant, de culoare naturală, încoronat cu o coroană asemănătoare celei 
de baron german (cu cinci perle mari); în câmpurile 2, 3, pe câmp negru, câte trei 
coroane deschise, asemănătoare celei de marchiz (cu perle alternând între fleuronii 
de tip vegetal); coroanele sunt dispuse, în mod neuzual, 1x2. Scutul este surmontat de 
o coroană asemeni celei de marchiz; este încadrat de lanţul Ordinului Constantinian 
şi flancat de o ramură de măslin, cu fructe, şi o ramură de palmier, ambele de culoare 


verde (fig. 8). 


16 Acesta este amintit şi de N. Iorga, în Istoria Românilor, VII, ediţia II, Bucureşti, Editura 
Enciclopedică, 2003, p. 128. 


17 O copie realizată de Gr. Tocilescu după traducerea făcută de Vlad Botulescu în închisoarea de 
la Milano (1764), după Viaţa lui Varlaam si Ioasaf, se păstrează la BAR, nr. 417 (vezi Gabriel 
Strempel, Catalogul manuscriselor româneşti (BAR, 1-1600, Bucureşti, Editura Ştiinţifică si 
Enciclopedică, 1978, p. 106). 

18 Andrei Pippidi, LOrdre Constantinien, р. 216. Un frate al său, amant al Sophiei Dorothee de 
Hanovra, a fost asasinat în 1694. 

9. Preailustrul Ioanes Philippus, conte de 

Zobel, consacrat la 20 martie 1739 

Acesta era un reprezentant al familiei baronilor Zobel zu Darstadt"”. Se pare că 
Rudolf Cantacuzino l-a cunoscut la Mayence, în 1739. 

Scut roşu, are în câmp o cruce a Sfântului Andrei, de argint, având între brațe, 
sus şi jos câte un trifoi, iar pe flancuri două porumbite incoronate afrontate, toate din 
acelaşi metal; peste tot un ecuson roşu încărcat cu o zebelină („zobel, deci sunt „arme 
vorbitoare”) de culoare naturală, ieşind, aşezat în pal, încoronat cu o coroană deschisă 
de aur, cu pietre colorate. Scutul este timbrat de cinci coifuri de argint (cu câte cinci 
zăbrele protectoare), incoronate cu coroane deschise, asemănătoare celei de marchiz; 
faptul că aceste coifuri sunt aşezate frontal, cá au bordură, rețele $1 medalion de aur, 
ar indica un rang foarte înalt al posesorului: principe sau duce (mult peste calitatea de 
baron); numărul redus al zăbrelelor (doar cinci) fac trimitere spre statutul mai modest, 
de nobil vechi. Coifurile preiau în cimier (creştet) figurile din scut: din coroana coifului 
central se înalță „un zbor” (două aripi desfăcute), în culorile roşu şi argint, în mijlocul 
căruia este amplasată o zebelină încoronată ieşind, asemeni celei din ecusonul central; 
cele două coifuri ce încadrează coiful principal au іп cimier două porumbite de argint 
afrontate; coifurile de pe flancuri au în cimier câte un trifoi din acelaşi metal. Această 
timbrare a scutului cu mai multe coifuri militare reprezintă o practică specifică 
heraldicii germane. 

Scutul stemei este încadrat de colanul metalic al Ordinului Constantinian și 
susținut de doi lei rampanti conturnati, încoronați cu coroane deschise, limbati cu roşu 
şi având cozile bifurcate, înălțate pe spate. Acelaşi scut este aşezat pe halebarde, țevi de 
tun şi steaguri multicolore; se disting două hampe ce au în vârf câte o coadă stufoasă, 
de animal de blană (care amintesc de tui-urile otomane). În partea inferioară, în jurul 
postamentului de marmură pe care este aşezată stema, se mai disting tobe, timpane, 
butoiaşe pentru praf de puşcă, iar pe jos sunt risipite numeroase ghiulele, două săbii, 
două pistoale, o halebardă şi o cuirasă militară. În partea de sus a stemei, pe cerul azuriu 
împodobit cu cátva nori, a fost zugrăvit un soare „іп glorie, la dextra şi o lună de argint 
(„Crai nou”) spre senestra (fig. 9). 


19 Ibidem. 


ж 


Manuscrisul de la Arhivele din Iaşi îl menționează ca membru al Ordinului 
Constantinian şi pe baronul Ioan-Inochentie Micu-Klein (1692-1768) păstorul Bisericii 
Ortodoxe Unite cu Roma din Transilvania, episcop greco-catolic de Făgăraş (retras la 
Viena). Condica nu conţine un desen al stemei ilustrului prelat şi nici o descriere a 
acesteia. Blazonul episcopului este cunoscut însă din alte surse: scut roşu, de factură 
germanică, încărcat cu o coroană nobiliară, deschisă, din care ies două aripi desfăcute, 
cu vârfurile îndreptate în sus. Scutul este timbrat de o coroană de baron german, cu 
cinci perle mari. Coroana este surmontată de un coif cu cinci zăbrele, aşezat frontal, 
încoronat cu o coroană deschisă; din coif coboară lembrechini de factură vegetală, 
flancând scutul; peste lambrechini sunt aşezate însemnele rangului de episcop ortodox: 
o mitră-coroană la dextra şi o cârjă episcopală (cu cei doi şerpi) la senestra. La partea 
de sus a acestei construcții a fost amplasat însemnul care indica statutul posesorului 
în rândurile clerului catolic: o pălărie eclesiastică de ale cărei cordeliere atârnă doi 
ciorchini cu câte şase ciucuri; potrivit convențiilor heraldice, această pălărie ar trebui 
să Не de culoare verde, precum cele corespunzătoare episcopilor catolici”. 

De asemenea, manuscrisul analizat nu conţine o stemă personală a lui Rudolf 
Cantacuzino. Este posibil ca o asemenea planşă, cu stema Marelui Maestru al 
Ordinului, să fi existat şi să fi fost extrasă încă din vechime. Stema lui Rudolf este 
cunoscută însă din alte surse; aceasta este pictată pe diploma din 2 ianuarie 1744 
acordată de Radu Cantacuzino lui Carol baron de Abschatz și Vallstadt, prin care i-a 
conferit acestuia titlul de „conte de Alba” şi cavaler al Ordinului Constantinian, cu 
concesiune de armerii”!. Beneficiarul lipseşte din manuscrisul de la Iaşi. Frumoasa 
stemă a lui Rudolf Cantacuzino, de pe această diplomă, pare a fi pictată de aceeași 
mână care a lucrat şi stemele din Cartea de Aur a Ordinului Constantinian. Heraldistul 
Dan Cernovodeanu semnala existenţa, la Muzeul Militar din Viena, a unei baniere de 
comandant — ofițer general — a lui Rudolf, pe flamura căreia se află brodată o stemă 
dezvoltată a Cantacuzinilor, cu 12 cartiere; în stema respectivă este infátisat şi colanul 
Ordinului Constantinian al Sfântului Gheorghe”. Stema dezvoltată contine multe 


20 Dan Cernovodeanu, Evoluţia armeriilor, p. 328 şi planşa LX (după sigiliul episcopal al acestuia, 
a cărui impresiune în ceară roşie se păstrează la Biblioteca Academiei Române, Filiala Cluj, 
Arhivele Istorice, nr. inv. 3827). Vezi şi Maria Dogaru, Sigiliile, mărturii ale trecutului istoric, 
Bucureşti, 1976, p. 236-237, fig. 263, a şi b. 

21 DANIC, fond „Ресей П”, doc. 434. Pe aceasta diplomă араг două steme, atât cea a donatorului, 
cât şi cea a beneficiarului. Atât imaginea cât şi informaţiile privitoare la amintita diplomă ne-au 
fost oferite, cu generozitate, de către heraldistul Tudor-Radu Tiron, căruia îi mulțumim şi pe 
această cale. 

22 СЕ Dan Cernovodeanu, ор. cit., p. 248-249. În descrierea autorului, stema Cantacuzino brodată 
pe steag are, în cartierul al doilea, pe câmp roşu, un înger drapat în alb, ţinând în mână un corn 
al abundenței. Culorile, cel puţin, diferă de cele de pe diploma amintită. 

elemente care au fost considerate a fi trimiteri la simbolistica Imperiului Bizantin si 
a familiei imperiale a Paleologilor (Richenthal, în Conciliumbuch): în cartierele I şi al 
XI-lea, pe câmp negru, se află cele două coroane „antice, dispuse în fascie (median) 
care au fost atribuite împăratului bizantin Manuel Paleologul; în al III-lea şi al VIII- 
lea, pe câmp verde, se întâlnesc cele două braţe îmbrăcate în roşu imperial ce susțin, 
cu mâinile de carnatie, o coroană antică, de astă dată de aur; în al V-lea şi al X-lea se 
găsesc cei cinci pali, roşu şi argint, atributi tot lui Manuel Paleologul; al II-lea, pe câmp 
de argint, un înger de culoarea carnatiei, drapat într-o robă azurie are mâna stângă 
rezemată în şold iar cu mâna dreaptă un norişor de azur din care iese pe jumătate un 
personaj mitologic (o naiadă, sau poate zeița Fortuna) ce tine, tot си braţul drept, un 
corn al abundenței, de culoare verde; cartierul al IV-lea, azur, este încărcat cu acvila 
valahică (de culoare naturală, adică neagră), stând pe un pisc şi flancată de cele două 
astre; în cartierul al VI-lea, pe câmp de aur, un leu de culoare naturală ce tine în labele 
dinainte un arc întins, cu o săgeată, tintind în jos, asupra unui urs negru, ridicat ce 
priveşte cu capul întors şi care are, la rândul lui, un arc destins ţinut în laba stângă”; 
cu laba dreaptă ridicată, ursul susține ecusonul albastru din inima blazonului; în 
cartierul al VII-lea, pe azur, se regăseşte capul de bour al Moldovei, de culoare naturală 
(maronie), având o verigă de aur în bot şi o stea din acelaşi metal între coarne; cartierul 
al IX-lea, este tăiat de о fascie bipartită, negru şi argint; în partitiunea superioară, pe 
azur, cinci stele (dispuse 3 şi 2), iar partitiunea inferioară, pe câmp de argint, contine 
un pescar conturnat, îmbrăcat cu o tunică roşie, aşezat pe malul unui râu, ținând cu 
amândouă mâinile un crâsnic pe care tocmai l-a scos din apă; broşând peste tot, un 
ecuson de azur cu trei flori de crin de aur, de tip francez vechi (aluzie la pretinsa alianță 
a Cantacuzinilor cu familia de Valois); scutul mare este timbrat de o coroană suverană 
închisă şi înconjurată de colanul Ordinului Constantinian al Sfântului Gheorghe; 
acesta este pus pe pieptul acvilei bicefale imperiale a Bizanțului, neagră, ce tine cu 
gheara dextrá o spadă în pal şi cu cea senestrá un sceptru, ambele atribute ale puterii; 
tot acest ansamblu heraldic este pus pe o mantie de purpură căptuşită cu hermină, 
având deasupra o coroană de aspect imperial, mantie flancată şi înconjurată la poale de 
nenumărate trofee, ca: drapele, ţevi de tun, săbii, trompete, tobe, ghiulele de tun, etc” 
Privitor la simbolistica familiei Cantacuzino, putem constata faptul că Rudolf este 
creatorul somptuosului blazon cu 12 cartiere al familiei, conceput în prima jumătate a 
secolului al XVIII-lea, (stemă ce a cunoscut şi unele variante cromatice, uşor diferite); 
această compoziţie heraldică a fost folosită de Cantacuzini în secolul al XIX-lea, ba 
chiar şi in cel următor, fără o reevaluare a istoricitátii şi legitimitátii conținutului, fiind 


23  Şiaici cromatica diferă de aceea descrisă de Dan Cernovodeanu, de pe amintitul drapel. Privitor 
la confruntarea dintre leu şi urs, nu putem sa nu ne gândim la lucrarea clasică a lui Michel 
Pastereau, Ursul. Istoria unui rege decăzut (Chişinău, Editura Cartier, 2007, passim). Autorul 
evidenţiază confruntarea simbolică dintre vechiul şi noul rege al regnului animal: leul, cu 
încărcătură christianică, şi vechiul urs germanic, decăzut la treapta de simbol păgân. 


preluate toate fanteziile autorului. Numeroasa familie a Cantacuzinilor nu a mai dat 
un personaj la fel de priceput şi de pasionat de heraldică, precum Rudolf Cantacuzino. 


ж 


O atenţie specială se cuvine să acordăm colanului Ordinului Constantinian, 
ce încadrează scuturile tuturor blazoanelor. În ilustratia primului său studiu dedicat 
acestui Ordin, Andrei Pippidi reproducea imaginea unui engolpion de forma acvilei 
bicefale, avansând ipoteza că acela ar putea fi însemnul Ordinului Constantinian”. 
Piesa la care făcea referire autorul amintit, impresionantă că înfăţişare, fiind alcătuită 
din pietre semiprețioase, este expusă şi astăzi la Sala Tezaur a Muzeului National de 
Istorie din Bucureşti. Presupunerea făcută, cât se poate de veridică la acea vreme, 
este infirmată de reprezentările din manuscrisul de la Iaşi, aşa cum a putut constata 
domnul Pippidi în 1981, când l-a consultat. 

Acvila bicefală, cel mai cunoscut simbol al Bizanțului, nu este reprezentată ca 
engolpion al Ordinului Constantinian. În schimb, după cum vom vedea, un alt element 
din heraldica bizantină a stat la baza construcției acestui însemn cavaleresc. 

Colanul Ordinului este redat în aur, iar zalele sale încorporează diverse simboluri, 
cum ar fi medalioane cu hrismonul (ХР), monograma lui Hristos, însoţit de literele 
alfa şi omega (АО), alternând cu crinul regal, de inspirație franceză”“, şi ceva care pare 
fi un coif cap de cavaler, protejat de un coif închis, flancat de două aripi (asemănător cu 
simbolul serafimilor)”. 

Piesa principală, atârnată de colanul propriu-zis, este un medalion, care poate 
fi privit şi ca un scut heraldic, de formă rotundă”, timbrat de o coroană imperială 
bizantină şi flancat de şase semi-inele roşii, dispuse ca nişte petale, din care tágnesc 
flăcări. Dedesupt este înfățișat Sf. Gheorghe, ecvestru, omorând balaurul. Pentru 
descifrarea acestei construcții simbolice rămâne fundamental studiul din 1981, al 


24 Andrei Pippidi, «Fables, bagatelles et impertinences». Autor de certaines généalogiques byzantines 
des XVI -XVII' siècles, în Hommes et idées du Sud-Est européen à l'aube de l’âge moderne, р. 253- 
294, fig. 14, 15. 

25  Hrismonul sau monograma lui Hristos este de două tipuri: cel folosind inițialele latine IC (Isus 
Christos) şi cea formată din inițialele greceşti XP suprapuse; ultima variantă este numită şi 
hrismon „de tip Constantinian”. 

26 În stema dezvoltată a Cantacuzinilor, crinul apare ca semn al unei pretinse inrudiri a acestora 
cu Casa de Valois (cf. Dan Cernovodeanu, Evoluţia armoariilor, p. 248). 

27  Oaltá concepţie grafică a Colanului Ordinului Constantinian poate fi văzută la Ioan C. Filitti, 
Arhiva Gheorghe Grigore Cantacuzino, Bucuresti, 1919, p. 37. 

28 Scutul de formă rotundă a fost folosit si de către regii Franţei, pentru a-şi aşeza stema proprie, 
mai ales pe monedele pe care le emiteau (cf. Marcel Sturdza-Săuceşti, Heraldica. Tratat tehnic, 
Bucureşti, Editura Tehnică, 1974 , p. 30). 

regretatului Dan Cernovodeanu, referitor la heraldica bizantină”. Studiile privitoare 


la acest subiect au relevat faptul că vechea stemă a Constantinopolului era o cruce 
greacă, între ale cărei braţe erau reprezentate patru elemente identice: cruciulite, 
bezanti, inele sau litere (Н, X, E, dar mai ales В), Aceste mobile erau reprezentate de 
aur, pe câmp roşu, culoarea imperială. 

Crucea cantonată de cele patru сгисіп е (precum în stema Ierusalimului), se 
regăseşte şi în medalionul Ordinului Constantinian. Siglele înscrise în interiorul crucii 
principale nu se lasă descifrate chiar de la prima privire, datorită modului în care sunt 
dispuse şi pentru că acestea, deşi se referă la expresii din limba greacă, amestecă uneori şi 
litere din alfabetul latin sau chirilic. Sensul lor poate fi mai lesne regăsit apelând la prima 
stemă a manuscrisului, în care cheile din stema Papei conţin aceleaşi sigle, însă într-o 
dispunere mai accesibilă. În medalionul Ordinului, hrismonul, monograma lui Hristos, 
flancat de literele alpha si omega („Începutul şi Sfârşitul”), este infátisat în pătratul din 
mijlocul crucii principale. Apoi, pe braţele aceleiaşi cruci se poate citi (făcând parcă 
semnul crucii cu privirea): „IC-XS, NI-KA' („Iisus Hristos Învingătorul” 2. 

Cum ar putea fi însă explicate însemnele exterioare ale stemei, acele semi-inele 
roşii din care tágnesc flăcări, fie de culoare naturală, fie de aur? S-a scris cá forma 
cea mai frecventă a stemei atribuite Constantinopolului este crucea greacă, din aur, 
cantonată de patru litere B (beta), din acelaşi metal, dispuse simetric, totul pe un câmp 
de culoare roşie, culoarea basileilor bizantini. Citite ca litere, acestea au fost considerate 
drept monogramă a intitulatiei basileului, fiind tălmăcită ca: „Împăratul Impáratilor 
Impárátind peste Împărați”. S-a arătat, de asemenea, că această interpretare este 
formula posterioară epocii bizantine, apărută probabil în perioada Renaşterii. Cele 
patru litere betha, având cu siguranţă semnificația atribuită mai sus, se întâlnesc şi în 
armoriarul de faţă, în stema prinţului Gheorghe Cantacuzino. Ele au fost înscrise însă 
nu acolo unde ne-am fi aşteptat, adică în medalionul Ordinului, ci pe aripile acvilei 
imperiale austriece. 


29 Dan Cernovodeanu, Contributiuni la studiul heraldicii bizantine între secolele XII şi XV, în 
„Buletinul Bibliotecii Române”, Frieburg-Germania, VII (XII), 1980-81, p. 237-156. Heraldistul 
C. Ştefănescu ne-a oferit informaţia cá Dan Cernovodeanu însuşi a primit titlul de Cavaler 
al Ordinului Constantinian, pentru lucrarea sa de doctorat, privitoare la heraldica Romániei, 
susținută la Paris. 

30 Ibidem, p. 249, 253, nota 16. 

31 Separe că, anterior, Ordinul folosise şi o altă siglă, mai grăitoare in privința pretinsei sale origini. 
Este vorba despre acea inscripţie care i-ar fi apărut pe cer lui Constantin cel Mare, în ziua de 
28 octombrie 312, înaintea bătăliei decisive cu rivalul sáu, Maxentiu (de la podul Milvius, pe 
râul Tibru, în vecinătatea Romei) : IHSV (In Hoc Signo Vinces) (cf. Mioara Cremene, Dicţionar 
inițiatic al ordinelor cavalerești, Bucureşti, ed. I, 1998, p. 255. Constantin ar fi poruncit să se 


înscrie pe steagurile şi scuturile ostașilor săi şi monograma INRI („lisus Nazariteanul Regele 
Iudeilor"). 


32 Dan Cernovodeanu, ор. cit., p. 248-249; p. 253. 


Aceleaşi litere au fost percepute şi ca nişte amnare (fr. briquets, engl. fusils), 
datorită asemănării lor cu simbolul heraldic prin care erau redate aceste obiecte?". 
Chiar şi un autor bizantin, Pseudo-Kodinos, în cunoscuta sa lucrare De Oficiis, amintea 
de „steagul imperial obişnuit, adică cel reprezentând crucea cu amnare”**. Pe această 
bază putem presupune că „amnarele” nu lipsesc, de fapt, nici din medalionul Ordinului 
Constantinian, ci că ele au fost redate într-o altă formă, am spune chiar mai explicită. 
Astfel, avem dispuse în jurul crucii principale atât cele patru cruciulite, cât şi brichetele. 
Sensul lor era probabil acela că Ordinul Constantinian avea misiunea istorică de a 
reaprinde flacăra sacră a vechiului Imperiu creştin, în fosta capitală bizantină. 

Privitor la Sfântul Gheorghe, patronul Ordinului, asociat şi el construcției 
simbolice descrise mai sus, pot fi notate câteva observaţii. Este de remarcat faptul că 
acest cavaler-martir nu a fost redat în culori naturale, ci este aurit în întregime. Pe acest 
detaliu se bazează, probabil, denumirea de Ordinul Cavalerilor Poleiti, sub care este 
desemnată adesea această confrerie??. Apelând la acelaşi Pseudo-Kodinos, se cuvine 
reamintită afirmaţia sa, potrivit căreia, pe lângă steagul imperial obişnuit, pe care era 
reprezentată crucea cu amnare, basileul avea şi un alt steag, diferit, „care îl reprezenta, 
în postură ecvestră”*. Credem că această ipostază a basileului a putut fi echivalată, în 
timp, cu obişnuita imagine a Sfântului Gheorghe omorând balaurul. 

La prima vedere, sfântul care patronează Ordinul, apare doar ca ornament 
exterior al medalionului. El este reprezentat, sub o altă formă, şi în interiorul acestuia: 
crucea de culoare roşie, pe câmp alb (sau de argint) este denumită în mod obişnuit, în 
heraldică şi vexilologie, drept „crucea Sfântului Gheorghe”. 

După cum este infátisat colanul Ordinului şi după unele inconsecvente de la 
nivelul detaliilor, sesizabile în planşele manuscrisului, se poate crede că el nici nu a 
existat în realitate, ca obiect, ci doar în variantă pictată pe hârtie, impodobind aceste 
steme. Ca în multe asemenea cazuri, Marele Maestru, prin diploma conferită, conceda 
celor admişi în Ordin doar dreptul de a purta însemnul (şi modelul grafic al acestuia) 
urmând ca piesa în sine, care îngloba o cantitate însemnată de materiale prețioase, să 
fie comandată la un atelier specializat de către beneficiar. 

O imagine independentă a colanului Ordinului Constantinian se întâlneşte în 
stema banului Mihai Cantacuzino, din 1787, stemă pictată în culori pe manuscrisul nr. 


33 Ibidem, p. 248. Vezi şi Vitalien Laurent, Le briquet, embleme monetaire sous les Paléologues?, în 
„Cronica numismatică şi arheologică”, XVII, 1943, p. 134-148. 


34 Dan Cernovodeanu, op. cit., p. 249. 


35 Mioara Cremene, ор. cit., р. 176. Ín acest dictionar cavalerii constantinieni apar chiar sub 
denumirea de Ordinul Cavalerilor Poleiti. 


36 Рап Cernovodeanu, of. cit., р. 249. 
37 СЕ Arthur Charles Fox-Davies, Complete Guide to Heraldry, ed. 1996, London, p. 612-13. 

6083 de la Biblioteca Academiei Române (f. 233). Este interesantă însă comparatia cu 
o variantă mai veche a colanului acestui ordin, şi anume cu aceea din stema din 1722 a 
singurului moştenitor al Brâncovenilor, Constantin III, pe atunci în vârstă de doar 13 
ani, ajuns şi el sub protecția Curţii de la Viena”. Acesta a primit colanul de Mare Cruce 
a Ordinului Constantinian, împreună cu titlurile fanteziste de „principe al Imperiului 
Bizantin, comite al Palatului Lateranului etc” În acest caz, colanul este alcătuit din 14 
medalioane având hrismonul constantinian, iar la mijloc un medalion de dimensiuni 
ceva mai mari, pe care este reprezentată o cruce greacă având braţele terminate în 
floare de crin. Acvila bicefală care timbrează coroana de principe al Sfântului Imperiu 
susține, la rândul său, coroana de împărat german. 


ж 


Studiul de față readuce în atenţie un vechi manuscris latin, din secolul al XVIII- 
lea, de la Arhivele Naţionale Iaşi, valorificându-l din punct de vedere al reprezentărilor 
heraldice, care se dovedesc a fi un interesant izvor pentru cercetarea simbolisticii 
Puterii. Dincolo de relevanta istorică a Ordinului Constantinian al Sfântului Gheorghe 
— marcată şi de imposturi, de proiecte iluzorii, de o existenţă adesea fantomatică 
- producţiile heraldice amintite reunesc experiența occidentală, înclinată spre 
figurativ, cu ceea ce ar fi putut fi o „heraldică” bizantină, mai abstractă, care a găsit 
un anumit rafinament în împletirea literelor greceşti în monograme criptice. Acvila 
bicefală bizantină a fost preluată de austrieci şi de ruşi odată cu ideea imperială, ca 


38 Уегі o reproducere alb-negru la Dan Cernovodeanu, Știința si arta heraldică în România, 
Bucureşti 1977, р, 357 (planşa LX XV, fig. 4). Despre istoria acestui ordin vezi Ioan С. Filitti, 
Arhiva Gheorghe Grigore Cantacuzino, Bucureşti, 1919, p. XXXIV-XXXVI (cu o stemă a 
Cantacuzinilor, în care este prezent şi Colanul Ordinului Constantinian, la p. XXX VII); vezi şi 
cele câteva documente privitoare la Ordinul Constantinian, publicate în acest volum. 


39 СЕ Jean-Nicolas Mănescu, Despre stemele Bráncovenilor, in ArhGen, 1997, nr. 3-4, p. 32-322, şi 
Anexa, fig. 3. Conferirea s-a fácut in perioada in care mare maestru al Ordinului Constantinian 
era falsul pretendent bizantin Ioan IX Antoniu I Angelus Flavius Comnen Lascaris Paleolog, 
probabil o creatură a principelui Eugeniu de Savoia, după părerea autorului. Doi ani mai târziu, 
în 1724, Marele Maestru al Ordinului a fost demascat ca impostor, iar diplomele emise de el au 
fost lovite de nulitate. Având în vedere acest fapt, autorul îşi pune, în mod legitim, întrebarea 
dacă această stemă a fost folosită cu adevărat sau a fost abandonată imediat după izbucnirea 
acestui scandal. Ordinul Constantinian al Sf. Gheorghe a mai fost conferit, în epoca interbelică, 


diplomatului român Nicolae Petrescu-Comnen, motivaţia fiind descendența sa din Comnenii 
bizantini, fondatori ai Ordinului (vezi pentru aceasta studiul lui Nicolae Petrescu, Nicolae 
Petrescu Comnen — un mare diplomat, pe nedrept uitat, în „Muzeul Naţional”, XIV, 2002, p. 
331-355). Această înrudire este însă o fantezie, după încredințarea bizantinistului Dumitru 


Năstase, în ciuda figurii stimabile a diplomatului amintit. Domnul Năstase ne-a arătat, în 
2004, că familia Petrescu avea legătură cu satul Comneni din Bărăgan, acesta fiind adaosul 


initial al numelui (făcut pe la 1903). Ulterior numele de Petrescu- Comneni s-a transformat in 


Petrescu-Comnen, tocmai pentru a sugera ilustra descendență bizantină. Aceasta este lipsită 
însă de fundament real. 


o moştenire simbolică a Statului creştin universal. „Hrismonul constantinian” şi 
„brichetele” bizantine au fost şi ele asimilate de heraldica occidentală. Alte însemne, 
atribuite împăraţilor bizantini, sunt mai curând imagini simbolice ale „celuilalt, un 
Bizanț exprimat prin mijloacele târzii ale heraldicii occidentale, care reinventeazá un 
repertoriu de simboluri pentru dispărutul Imperiu de Răsărit. Construcţiile heraldice 
devin adesea un fel de „meta-istorie, o realitate simbolică situată deasupra celei politice, 
concrete, o lume care se lasă mai greu descifrată şi exprimată în cuvinte, dar care poate 
oferi o interesantă față a trecutului, mai puțin explorată. 

Stema Papală 

M eae rt e i pes 


Stema lui Ioasaph IV „arhiepiscop al Justinianei Prima, al întregii Albanii, al Macedoniei 
$i Thessaliei si preot suprem al Illiriei, marele conducátor al Ordinului Constantinian 


129 


Stema lui Gheorghe Cantacuzino, mare conducător al Ordinului 
„pentru tot regatul Daciei și părţile lui" (7 mai 1728) 

Ioannes Fredericus conte de Hoornn, mare conducător pentru părțile 


goților Suecori şi regatul Vandalilor" (consacrat la 7 mai 1728) 

Ferdinandus Baltazar conte de Gravvenstein, mare şef pentru 
toată Danemarca si părțile Norvegiei (20 aprilie 1730) 

Thomas milord Nugent, conte de Valdesotto, în Hispania, „mare 
conducător pentru Anglia Scoţia şi Hibernia” (1 august 1742) 

Vladislaus SRI comes a Malaesco, „creatus august 1717" (Vlad Botulescu) 

Henricus Christianus conte de Kónigsmark, consacrat la 14 septembrie 1730 

Preailustrul Ioanes Philippus, conte de Zobel, consacrat la 20 martie 1739 

Însemnele Ordinului Constantinian al Sf. Gheorghe 

Un ex-libris heraldic al Bibliotecii 
Mavrocordat și „marele Scarlat“ 
de la Constantinopol 


Pe un manuscris din colecţiile arhivelor ieşene se află ex-libris heraldic deosebit 
de interesant’. Acesta reprezintă, într-un scut compozit, o acvilă ieşind din flăcări, 
deci, o pasăre Phoenix. Scutul este surmontat de o coroană de tip princiar, foarte corect 
desenată, iar dedesubt se află inscripţia „Ex libris bibliothecae Scarlarlatianae". Se ştie 
cá Phoenix-ul era simbolul heraldic al Mavrocordatilor, dar inscripţia nu vorbeşte 
explicit de familia Mavrocordat, ci de ,Scarlati^ Nu ar trebui căutat acum, în genealogia 
Mavrocordatilor, un personaj cu prenumele de „Scarlat” pentru a-l identifica pe 
posesorul ex-librisului; prenumele Scarlat a fost frecvent în familie, dar aceasta tocmai 
са reverberatie a unui celebru „Scarlat de la Constantinopol; pe care îl revendicau 
drept strămoş mai multe familii însemnate, printre care si Mavrocordaţii?. În anumite 
medii, Mavrocordatii erau cunoscuţi mai ales sub acest al doilea nume, de Scarlati. 
Despre celebra Bibliotecă a Mavrocordatilor s-au scris studii temeinice”, dar, plecând 
de la acest ex-libris, cred că se mai pot aduce unele limpeziri. 

Se ştie că domnitorii Nicolae Mavrocordat şi Constantin Mavrocordat, cei 
care au constituit biblioteca familiei, nu au folosit ex-librisuri heraldice, cu „deviza” 
în limba latină, ca acesta, ci o simplă însemnare scrisă de mână, în limba greacă, avea 
rolul de a indica proprietatea asupra cărților. Ex-librisul de faţă a fost folosit, probabil, 
de generaţiile mai noi ale familiei. În cele ce urmează, printr-o investigație genealogică, 
pe propunem să elucidăm o problemă de heraldică sau, mai exact, să arătăm de unde 
vine denumirea de „Scarlat” din ex-librisul Mavrocordatilor şi ce semnificație poate 
avea aceasta. 


і DJANI, Manuscrise, nr. 2615. 

2 Am explicat în detaliu această chestiune în studiul Observaţii privitoare la ctitorii mănăstirii 
Sfântul Sava din laşi, în Contribuţii privitoare la istoria relaţiilor dintre Țările Române şi Bisericile 
Răsăritene în secolele XIV-XIX, ed. Petronel Zahariuc, Editura Universităţii „Al. I. Cuza”, Iaşi, 
2009, p. 103-108. 

з Constantin Dima Drăgan, Biblioteci umaniste româneşti, Bucureşti, Editura Litera, 1974; Vasile 
Mihordea, Biblioteca domnească a Mavrocordatilor, Monitorul Oficial şi Imprimeriile Statului, 
Imprimeria Naţională, Bucureşti, 1940. 


Urmaşii marelui Scarlat de la Constantinopol“. Scarlatos Saigiul, invocat şi în 
pisaniile de pa Sf. Sava din Iaşi, ca o sursă de legitimare a ctitorului, este un personaj 
cunoscut din diverse surse. Se ştie că el era „furnizorul curții imperiale, dar devenise 
un fel de factotum, aşa cum fusese, la vremea sa Mihail Cantacuzino Saitanoglu*. 
Cronicarul Топ Neculce, în O samă de cuvinte, făcea referire la acest „grec mare şi bogat, 
vestit la Poartă, anume Scarlat, carele şi slugeria împărătească o tinea; sau „Scarlat cel 
bogat in Тагіргаа”". 

Skarlatos, „făcătorul de domni” al timpului, era cuscrul lui Radu Mihnea vodă”. 
Acesta, ajuns domn al Moldovei, a reuşit să pună pe tronul de la Bucureşti, pe fiul sau 
nevârstnic, Alexandru Coconul (1623-1627), cu sprijinul lui Scarlat din Constantinopol, 
personaj care l-a sprijinit іп mai multe împrejurări pe voievodul muntean’. Prietenia 
celor doi a fost pecetluită şi de o alianţă matrimonială, Radu vodă căsătorind pe fiul sau 
Alexandru Coconul cu fiica acelui Scarlat Begliktzi („tzelebaşi”). Nunta lui Alexandru 
Coconul cu fiica lui „Scărlet, vestit om între tarigrádeni, a avut loc în 1623, la Tecuci, 
după cum arată si Miron Costin”. Neculce scrie că, „având fata lui Scarlat albeatá pre un 
ochiu, n-a avut viaţă bună cu Alexandru vodă. Si au trimis Scarlat ferman împărătesc 
de ş-au luat fata de după Alexandru vodă, de au dus-o la Țarigrad (...)*. 

Dimitrie Cantemir, în Istoria Imperiului Otoman, oferă doar nişte „necerte ştiri”: 
„pe când domnea Murad al IV-lea, care era vestit pentru cucerirea Bagdadului, trăia în 
Constantinopol un grec foarte bogat, care era cunoscut prin numele său pretutindenea 
pomenit de Skarlatos, şi era lângă Curte sorgadsch, (cumpărătorul oilor şi boilor)". 


4 Acest text este un extras dintr-un studiu mai amplu dedicat bisericii Sf. Sava din Iaşi: Observaţii 
privitoare la ctitorii mănăstirii Sfântul Sava din laşi, în Contribuţii privitoare la istoria relaţiilor 
dintre Țările Române şi Bisericile Răsăritene în secolele XIV-XIX, ed. Petronele Zaharic, Editura 
Universităţii „Al. I. Cuza”, Iaşi, 2009, p. 103-108. 

5 С. Сапе, Trecute vieți de doamne şi domniţe, 1, Chişinău, 1991, p. 180. 


6 Ion Neculce, Opere. Letopiseţul Ţării Moldovei şi O samă de cuvinte, ediţie critică şi studio 
introductive de Gabriel Ştrempel, Bucureşti, 1982, р. 171, nr. XV; р. 176, nr. XXIII. Cronicarul 
încurcă apoi restul personajelor, scriind са “Шес, ficiorul lui Petru vodă, după ce s-au turcit, 
zic să fi rămas o fată creştină după moartea lui”. Aceasta s-ar fi căsătorit cu Scarlat de la 


Constantinopol. 
7 N. Iorga, Inscriptii şi însemnări din bisericile Iaşului, Bucureşti, 1907, p. 26. 
8 Idem, Studii şi documente, vol. IV, prefaţă, p. CLV. 


9 Miron Costin, Opere, ediţie critică cu studiu introductiv, note, comentarii, variante, indice si 
glosar de P.P. Panaitescu, Bucureşti, 1958, p. 91; Fotino, Istoria Daciei, (ed. grecească), Viena, 1818, 
tom П, p. 160-161. Apud Alexandru С. Mavrocordato, Despre originea Mavrocordatilor, p. 175. 


10 Ion Neculce, Opere, p. 176. 
11 Apud Alexandru С. Mavrocordato, Despre originea Mavrocordatilor, p. 172. Cantemir adăuga 


că această dregătorie se dă de obicei unui grec, fiindcă aceştia cumpără mai cu înlesnire de la 
creştini oile şi boii trebuitori pentru cuhnea Curţii şi a ienicerilor. După ce el făcuse cu acea 

Acest Scarlat Beglicgi а fost căsătorit cu Elena Caragea, numită şi „Сосопа”?. Ea 
era fiica lui Constantin (1560) şi nepoata lui Ioan Caragea. Scarlat a murit in 1630, iar 
inscripţia de pe mormântul său avea următorul epitaf, în limba greacă: „Cel ce înainte 
vreme îl avea de fală Grecia, ca fiind împodobit cu minte prudentă, al căruia nespusă a 
fost slava şi mare virtutea; aice are mormântul pe Scarlat cel strălucit, cel mare; inima 
sa însă locuieşte sub bolțile cereşti. 1630 al 19-lea lunei anthesterion, vineri”"?. 

La 1631 este menţionată în documente văduva lui Scarlat Beylicci (n. Caragea), 
care avea patru fiice: Roxandra, Sofia, Asanina şi Alexandra. Roxandra fusese măritată 
cu Alexandru vodă Coconul. Celelalte s-au căsătorit Giulianó, Rosetti şi Cremidi'*. 
Descendenti prin femei ai acestui însemnat personaj erau deci Mavrocordatii, familia 
Caragea, Ruseteştii, Giulianii şi familia Cremydi (Filitti)' ^. Turci din secolul al XVII- 
lea numeau Iskerletoglu pe toti descendenții lui Scarlat Beylicci" (Begliktzi)'*. 

Caragea. Constantin Caragea, care se afla în Тага Românească, pe la 1591, a avut 
o fiică, Cocona, care a devenit soția lui Scarlat Beylicciul, după cum am arátat^". Tot 
el a avut un fiu, Dumitraşco, tatăl celor patru frati Caragea care au ocupat dregătorii 
în Ţările Române. Unul dintre fiii lui Dumitrașco era Ioan Caragea, acel „nepot al lui 
Scarlatti, postelnic în Moldova la 1625, care a refăcut biserica mănăstirii Sf. Sava din 
Iaşi'*. El ега nepot de frate al soţie lui Scarlat Beylicciul, înrudire colaterală, mai puţin 


îndeletnicire o avere foarte mare, începu a fi cunoscut şi de a ajunge la o oarecare consideratiune 
la Curte, precum oamenii bogaţi o dobândesc foarte cu uşurinţă” 


12 I.C. Caragea, Ceva despre postelnicul Iani Caragea, RI, VI, 1920, 2, p.82. 

13 Ет. Legrand, Généalogie des Mavrocordato, p. 13 (apud Alexandru С. Mavrocordato, Despre 
originea Mavrocordatilor. Observatiuni asupra «Istoriei Românilor» de A.D. Xenopol, în “Arhiva 
Societăţii Ştiinţifice şi Literare”, Iaşi, V, 1894, p. 171, p.183; luna antică anthesterion tinea de la 
jumătatea lui februarie până la jumătatea lui martie): 

14 Ioan С. Filitti, Un grec romanizat. Stolnicul Ştefanachi Cremidi, în RI, I, 6, p. 107-108, nota 5. 

is Ibidem, р. 105-111. 

16 Idem, Arhiva Gheorghe Grigore Cantacuzino, Bucureşti, 1919, p. XXII. Acest Scarlat era 
“întreprinzătorul căsăpiilor împărăteşti (Alexandru С. Mavrocordato, Despre originea 
Mavrocordatilor); vezi şi A.D. Xenopol, Istoria românilor din Dacia Traiană, ГУ, ediţia IV, 
Bucureşti, 1993, p. 354). 

17 Ioan C. Filitti, Arhiva Gheorghe Grigore Cantacuzino, р. 254 (1730-1764). 


18 Ioan C. Filitti, în RI, I, 1915, nr. 6, p. 108. Emite ipoteza ca Iani Caragea este ctitorul de 1 Sf. Sava, 
însă fără dovezi; I.C. Caragea încearcă să aducă dovezi în sprijinul acestei identificări (Ceva 
despre postelnicul Iani Caragea, RI, VI, 1920, 2, p. 81-82); Ioan С. Filitti, Arhiva Gheorghe Grigore 
Cantacuzino, p. 254. Este arătat drept ctitor la Sf. Sava din Iaşi şi de N. Iorga, Studii şi documente, 
УП, 1902, p. CXIX; Melchisedec, Мо е istorice şi arheologice adunate de pe la 48 monastiri şi 
biserici antice din Moldova, Bucureşti, 1885, p. 244; şi în RI, УІ, 1920, p. 61-62; idem, Postelnicul 
lanache, in RA, П, p. 4-5, 1927-1929, p. 234-235; Paul de Alep, Călătoriile patriarhului Macarie, 
trad. C. Cioran, p. 255. 


directă decât lasă să se înţeleagă pisania de la Sf. Sava”. Se cuvine a fi remarcat faptul 
că, în epocă, sensul termenului de înrudire era mai cuprinzător decât astăzi. 

Un Pavalache Caragea era capuchehaie a Moldovei la Constantinopol, pe la 
1646-1647. El а fost asasinat din porunca lui Vasile Lupu, deoarece domnul aflase cá 
propria ва capuchehaie umbla să îi ia tronul”. Apostolache Caragea a făcut carieră tot 
în Moldova, urcând de la mare ceaşnic (1667) până la mare spătar (1673). Costache 
Caragea a fost mare postelnic în Muntenia, pe la 1662. Din el coboară ramura familiei 
Caragea din Таға Românească pe care o regăsim în secolul al XVIII-lea”. Nicolae 
Iorga aminteşte şi de un Scarlat Caragea, mare dragoman al Porții”. 

Mavrocordaţii. Alexandru Coconul”, fiul lui Radu Mihnea, după a doua 
domnie in Moldova (1631-1632), s-a retras la Constantinopol, unde a şi murit. Văduva 
lui, doamna Ruxandra, nemaigăsind în viaţă nici pe tatăl său, marele Scarlat, s-a decis 
să se recásátoreascá, in 163572. După Cantemir, Roxandra, fiica lui Skarlatos şi văduva 
lui Alexandru Coconul, s-a căsătorit a doua oară, în ascuns, cu Nicolae Mavrocordat, 
саге era negustor de mătase din Chios, la Constantinopol*. Căsătoria a durat doar 
cinci ani, până în 1640, când a murit şi cest al doilea sot. Din această căsătorie s-a născut 
Alexandru Mavrocordat ,Exaporitul"". Acest mariaj i-a lansat pe Mavrocordati ca 
familie însemnată la Constantinopol. 

Constatând că defunctul ei părinte, Scarlatti, nu lăsase nici un urmaș pe linie 
masculină, ci doar patru fete — numele de Skarlati fiind în pericol să se piardă - doamna 
Roxandra a stipulat ca urmaşii din familia Mavrocordat să îşi adauge şi patronimul 
său, „Skarlati””*. Astfel întâlnim, pe portretul lui N. Mavrocordat, се împodobește 
scrierea sa De Officiis (Leipzig, 1722) „Iohannes Nicolaus Alexandri Mavrocordato de 


19 Іоап С. Filitti, Un grec romanizat, p. 108, nota 5; vezi şi Alexandre Rizo-Rangabe, Livre d or de la 
noblesse phanariote, la tam. Caragea. 


20 Ioan C. Filitti, Arhiva Gheorghe Grigore Cantacuzino, p. 254. 
21 Ibidem, p. 255. 


22 Ibidem. 
23 М. Iorga, Istoria Românilor, ed. II, Bucureşti, Editura Enciclopedică, 2002, vol. VII, р. 148, 158, 
231, 263. 


24 Мата sa se numea „Cocona” Caragea. 
25 Alexandru С. Mavrocordato, Despre originea Mavrocordatilor, p. 184. 


26 Apud Alexandru С. Mavrocordato, Despre originea Mavrocordatilor, p. 179. Jean Louis Cara, 
Histoire de la Moldavie, Neuchatel, 1781, p. 102 $i urm. 

27 Alexandru С. Mavrocordato, Despre originea Mavrocordatilor, p. 172. Faptul este relatat şi de Ion 
Neculce, in O samă de cuvinte, atunci când se explică in ce mod Mavrocordatii coborau, pe linie 
maternă, din vechii domni moldoveni (Топ Neculce, Opere, р. 176.). 


28 Ibidem, p. 186. 

Skarlati””?. Pe un exemplar din Boccaccio, se păstra о iscălitură autografă „Ex libris Io 
Nicolai Maurocordati de Scarleti, Principis Walachiae Moldaviae, 1728! 

Din căsătoria lui Scarlat Beyilicciul cu Cocona, fiica lui Constantin Caragea s-a 
născut si faimoasa Roxandra, mama lui Alexandru Mavrocordat „Exaporitul, renumită 
în lumea cultă grecească din secolul al XVII-lea”. Alexandru Mavrocordat a avut са 
soție pe Sultana Hrisoscoleu, dintr-o familie veche şi de vază din Constantinopol. 
Acesta se considera şi el ca făcând parte din „nobilissima stripe de Skarlatti". 

Nicolae vodă Mavrocordat cel dintâi domn fanariot cobora din vechii domni 
ai Moldovei, prin mama sa, Sultana, precum si prin bunica sa, Casandra, fiica lui 
Alexandru vodă Шеѕ??. Inscripţia pietrei de mormânt a lui Nicolae vodă Mavrocordat, 
de la mănăstirea Văcăreşti (Bucureşti), invocă originea acestuia din „neamul vestit 
Scarlatti” şi din Alexandru Mavrocordat ,Exaporitul ?. Medicul venețian de 
origine greacă, Mihail Skendos van der Beck, foarte critic la adresa lui Nicolae vodă 
Mavrocordat, contesta vehement legitimitatea descendentei acestuia din familia 
Scarlatti: „uzurpând fără dreptate un nume, ca şi cum ar fi proprietatea sa cea mai 
sfântă, îndrăznise să se insinueze în vechea familie italiană «de Scarlatti» şi să cerseascá 
înrudiri închipuite, împrumutând titluri înşelătoare”**. Critica se referea, probabil, 
Ја faptul că descendența din Scarlatti nu era pe linie paternă, considerată ca singura 
legitimă. Probabil că Nicolae nu era şi fiul Ruxandrei, ci doar a tatălui, din căsătoria 
anterioară. 

Constantin vodă Mavrocordat, fiul lui Nicolae, prefera să-şi adauge la 
semnătură, în corespondenţa externă, apelativul „de Scarlatti"?*. Scarlat Mavrocordat, 
fiul Exaporitului, preia numele acestui Scarlatti. 

Ruseteştii. Constantin Ruset este amintit pentru prima data cu dregătoria de 
cupar în Tara Românească, la 1627. El era fiul lui Lascarachi Ruset, fost mare schevofilax 


29 Ibidem. 

зо IoanC.Filitti, Arhiva Gheorghe Grigore Cantacuzino, р. 254. S-au păstrat scrisori către dânsa dela 
Ioan Baptist Typaldo din Cefalonia, de la Ioan Bubuli din Creta, de la doctorul Dimitrie Pepanó 
din Chios. Acestei doamne îi dedica Typaldo, la 1680, cartea Florile Heliconului. Roxandra 
Mavrocordat a murit la 29 august 1684 (loc. cit. p. XXII). 


31 Alexandru С. Mavrocordato, Despre originea Mavrocordatilor, p. 187. Dapontes, în Cronograful 
sau, scrie că Roxanda Mavrocordat [fosta doamnă Roxandra a Valahiei] era o erudită; nici un 
învăţat nu trecea prin Constantinopol fără să îi facă o vizită. Iacob Manu arăta că doamna a fost 
o profundă cunoscătoare a limbii greceşti antice, încât putea să citească şi să înţeleagă lesne din 
Xenophon şi din Thucydide, precum şi din scrierile poeţilor şi retorilor antici. 

32 М. Iorga, Istoria Românilor, VII, ed. IL, р. 23. 

зз Inscripţiile medievale ale României. Oraşul Bucureşti, І (1395-1800), 1965, p. 436-437, nr. 489. О 
fotografie a acestei pietre de mormânt la N. Iorga, Istoria Românilor, VII, p. 35. 

34 Călători străini despre Ţările Române, IX, p. 84. 

35 N. Iorga, Istoria Românilor, VII, p. 77; p. 109, nota 2. 


(1613-1630) şi apoi mare logofăt (1629-1649) al Patriarhiei de Constantinopol”“. 
Mama lui Constantin cuparul era Bela Cantacuzino, sora fraților Toma si Iordache 
Cantacuzino, întemeietori ramurii moldovene a Cantacuzinilor. Alianța matrimonială 
cu Cantacuzinii îi arată pe Ruseteşti ca o familie deja însemnată, înainte de înrudirea 
cu Scarlat. Antonie vodă Ruset, care a domnit în Moldova (1675-1678) era fratele mai 
mare al lui Constantin cuparul. 

Constantin Ruset s-a căsătorit cu Asanina, fiica lui Scarlat Beglitzi, devenind 
astfel si el un Skerlet. Cei doi soţi au avut cinci fii şi o fiică: Mihalache, Lascarache, 
Iordache, Manolache, Scarlatache şi Aniţa”. Constantin сараға! este cunoscut са 
întemeietorul familiei Ruset din Moldova, membrii săi numiţi şi Cupáresti?? (cupa 
apare şi în stema familiei). Prenumele de Scarlat, care apare de şase ori în descendența 
lui Constantin cuparul, este o evocare a lui Scarlat de Constantinopol”. 

Prin căsătoria cu fiica lui Scarlat, Constantin cuparul a devenit cumnat cu 
Nicolae Mavrocordat, tatăl lui Alexandru ,Exaporitul* Între scrierile genealogice care 
evidentiau legăturile de sânge ale Mavrocordatilor cu vechii domni din Ţările Române 
este cunoscută si cea semnată de Nicolae Ruset“. E] era ginerele lui Constantin 
vodă Brâncoveanu, care a devenit mare logofăt al Ţării Româneşti sub Nicolae vodă 
Mavrocordat. 

Giulianó (Iuliano). Aceasta este o familie nobilă originară din Creta, care а 
trecut apoi în Corfus. Un Dumitrache Giuliano era membru în Sinodul Patriarhiei 
tarigrádene la 1641 şi apoi mare logofăt al Bisericii din Constantinopol, Іа 16554, El a 
fost căsătorit cu Sofia, fiica lui Scarlat Beylicciul şi a Coconei Caragea. Fiul acestuia, care 
se numea tot Dumitrache Giulianó, a fost capuchehaie a Moldovei la Constantinopol 
în anii 1713-1716. El se înrudea cu domnul în scaun, Nicolae Mavrocordat. Dumitrache 
Giuliano a ajuns, la rândul său, mare logofăt al Patriarhiei Ecumenice, prin anii 1714- 
1721. El a avut o fiică, Zamfira, care s-a căsătorit, la 1709, cu loan vodă Mavrocordat, fiul 
“Exaporitului” Un Toma Giulianó a fost capuchehaie a Moldovei la Constantinopol in 
vremea lui Ioan vodă Mavrocordat (1743-1747) 77. 


36 Generalul К. Rosetti, Familia Rosetti (I). Coborátorii moldoveni ai lui Lascaris Rousaitos, Bucureşti, 
1938, pp. 27-29. 
37 Emile Legrand, Généalogie des Mavrocordato de Constantinolpe, p. 11. 


38 Сира, însemnul întemeietorului ramurii moldovene a Rusetestilor, apare si în blazonul familiei, 
împreună cu cele trei roze, alcătuind o interesantă “stemă grăitoare”. 


39 Generalul R. Rosetti, Familia Rosetti (Т), în indicele final. 
40 Dan Horia Mazilu, Recitind literature română veche, П, Bucureşti, 1998, p. 74. 


41 În anii 1688-1672, mare logofăt al Patriarhiei din Constantinopol era un Constantin Giulianó 
(Ioan С. Filitti, Arhiva Gheorghe Grigore Cantacuzino, p. 264). 


42 Ioan C. Filitti, op. cit, p. 264. 

Cremydi (Filitti). Un alt ginere al lui Scarlat Beylicciul din Constantinopol, 
căsătorit cu Alexandra, fiica acestuia, а fost Anton Cremydi^, originar din Iannina. 
Urmaşii săi au format două ramuri. Prima linie era reprezentată de stolnicul Ştefanache 
Cremydi, care a fost spânzurat la Bucuresti^*. Cealaltă linie de descendenţi a continuat 
prin Gheorghe Alexiu de la Iannina, a cărui fiu, Constantin, a devenit cumnatul 
mitropolitului Dositei (Notaras). Din acesta coborau cele patru ramuri ale familiei 
Cremydi cunoscute pe la sfârşitul secolului al XIX-lea“. Un alt nume al acestei familii 
este acela de Filitti. Istoricul I.C. Filitti s-a ocupat îndeaproape de descifrarea acestor 
înrudiri care îl au în centru pe Scarlat din Constantinopol. 


ж 


După această expunere genealogică poate fi înțeles mai bine destinul 
istoric al Mavrocordatilor: căsătoria lui Nicolae Mavrocordat cu Ruxandra, fiica 
„marelui Scarlat” a deschis calea spre ascensiunea Mavrocordatilor în societatea 
constantinopolitană. Fiul lui Nicolae a fost Alexandru Mavrocordat „Exaporitul” 
(„păstrătorul secretelor”) care a ajuns mare dragoman al Imperiului Otoman. În lipsa 
urmaşilor masculini ai lui Scarlat, Ruxandra a consimţit ca Mavrocordatii să preia іп 
patrimoniul lor numele de ,Skarlatos; fiind considerati continuatori legitimi ai acestuia. 
Pe când Mavrocordatii erau abia la începuturi, numele de Scarlat era purtător de mare 
prestigiu. Ca un detaliu mic al acestei istorii mari, putem înţelege acum de ce pe unele 
cărți care au făcut parte din celebra colecție a Mavrocordatilor se află inscripția „Ex 
libris bibliothecae Scarlarlatianae“. Acest detaliu ar putea să explice şi prezența Păsării 
Phoenix din stemă: prin ascensiunea Mavrocordatilor era reînviată faima vechiului 
Scarlat. Se poate spune că gloria „marelui Scarlat” renăştea din cenuşă... 


43 loan С. Filitti arăta cá în familia Cremydi au fost trei purtători ai prenumelui , Anton", din 
generații succesive: ginerele lui Scarlat Beilicciul; fiul acestuia, care a fost în misiune la Viena, la 
1688 cu vărul său matern Alexandru Mavrocordat „Exaporitul”; fiul acestuia, comisul al doilea 
Antonie de la 1703, mare comis la 1724, tatăl stolnicului Ştefanache. 


44  loanC.Filitti, Un grec romanizat, p. 105-111. Dinspre mama sa, Ştefanache Cremdi era nepotul 
doctorului Manolaki Duki, care fusese ginerele lui Dumitraşco vodă Cantacuzino (ор. cit., p. 
108). 


45 Тоап С. Filitti, Arhiva Gheorghe Grigore Cantacuzino, p. 259. 

Sigiliile familiilor Hurmuzachi, Sturdza 
și Cazimir de la Arhivele Naţionale lași 


Colecţia „Sigilii” de la Direcţia Judeţeană Iaşi a Arhivelor Naţionale conţine 
1408 matrice sigilare, depuse aici începând cu anul 1836. Majoritatea lor sunt sigilii 
administrative, săteşti şi bisericeşti. În anul 1912 sigiliile au fost extrase din celelalte 
categorii de materiale arhivistice, constituindu-se o colecție separată, care a fost 
înregistrată într-un inventar special. Cel căruia îi datorăm infiintarea Colectiei „Sigilii” 
este Sever Zotta, pe atunci director al Arhivelor ieşene”. 

În inventarul acestei colecții aflăm un număr de 14 matrițe sigilare în dreptul 
cărora este trecută însemnarea: „pecete care a aparținut familiei Hurmuzachi. Acest 
fapt oferă posibilitatea de a îmbina sfragistica cu genealogia, putând aşeza impresiunile 
sigilare pe о spitá de neam ce cuprinde mai multe generații. Departe de a fi un 
simplu artificiu, aceasta este chiar metoda de cercetare urmată pentru identificarea 
persoanelor cărora le-au aparținut sigiliile respective. 

Pentru început este necesară o scurtă incursiune istorică cu privire la neamul 
Hurmuzăcheştilor şi а resedintei lor din Bucovina. La 1781 proprietar al moşiei 
Cernauca era marele medelnicer Constantin Hurmuzachi. Acesta a fost înscris în 
rândurile nobilimii recunoscute a Bucovinei, cu rangul de cavaler, prin patenta din 14 
martie 1787". El a avut patru fii: Alexandru, Iordache, Constantin şi Doxache. Acesta 
din urmă, Doxache (Eudoxiu), este tatăl vestitilor frati Hurmuzachi, care au jucat un 
rol de prim rang în cadrul mişcării naționale din Bucovina. El a moştenit Cernauca, 
mutându-se în această reşedinţă la 1804. Doxache a rămas însă „supus moldovenesc, 
stăpânind în continuare moşiile sale din Moldova neocupată de austrieci. În 1819 
Doxachi a primit chiar, în ierarhia moldovenească, rangul de căminar”. Abia fii săi, 
prin implicarea în viața politică a Bucovinei, prin locurile pe care le-au ocupat in 
Parlamentul de la Viena, au putut accede la rangul de baron. 


1 Gh. Balica, Colecţia „Sigilii”, capitol din Îndrumător în arhivele Statului Iaşi, IV, Bucureşti, 1970, p. 
149. 

2 Ше Luceac, Familia Hurmuzachi, Cernáuti-Timigoara, 2000, p. 130-131; vezi şi Octav-George 
Lecca, Familiile boiereşti române. Istorie şi genealogie (după izvoare autentice), cu adnotări, 
completări şi desene de Mateiu Caragiale, ediție de Alexandru Condeescu, Bucureşti, f.a., p. 
341-342. 


3 Ilie Luceac, ор. cit., p. 130-131. 


Se ştie că dintre fiii lui Doxachi trei au rămas celibatari, fiind lipsiţi de moştenitori: 
Constantin, Eudoxiu şi Alexandru. Singurul căsătorit, la 1852, era Gheorghe. Deoarece 
neamul putea continua doar prin descendenţii acestuia, familia a decis în acel an ca 
Gheorghe să rămână stăpânul moşiei strămoşeşti, Cernauca, cu obligaţia de a acorda 
despăgubiri fraților săi“. Astfel Cernauca avea să rămână pe mai departe în patrimoniul 
familiei pentru următoarele generații ale Hurmuzăcheştilor. 

Cei trei frati celibatari s-au stins într-un interval mai scurt de cinci апі. 
Supravietuind fraților săi, Gheorghe a moştenit bunurile acestora, indeplinindu-le şi 
obligaţiile testamentare. Datorită lui Gheorghe a ajuns în {ага valoroasa colecţie de 
Documente externe privitoare la istoria românilor, cuprinzând în jur de бооо de acte, 
transcrise de Eudoxiu Hurmuzachi, mai ale din Arhivele austriece. Era evident că 
această colecție manuscrisă, adunată cu discreție şi reprezentând interesele istorice 
româneşti, nu putea vedea lumina tiparului între granițele Imperiului. Aduse іп (ата, 
manuscrisele au poposit mai întâi la Miclăuşeni (situat pe atunci în ţinutul Romanului), 
la palatul Sturdzeştilor, unde era tezaurizat un bogat fond arhivistic şi o foarte prețioasă 
colecție de carte veche. De acolo colecția Hurmuzachi a fost transportată la moşia 
Dulceşti. Localitatea se afla în proprietatea Elizei, sora fraţilor Hurmuzachi“, care 
era, la acea dată, văduva lui Gheorghe Sturdza. De la Dulceşti documentele au fost 
preluate de D.A. Sturdza, pe atunci şeful guvernului, care le-a adus la Bucureşti. Acesta 
a devenit reprezentantul lui Gheorghe Hurmuzachi în editarea monumentalei colecții 
de documente, după 18747. 

Gheorghe Hurmuzachi a avut un fiu Eudoxiu (Doxutá) şi o fiică, Elena, 
căsătorită cu Iancu cavaler de Zotta. Aceasta a fost mama genealogistului Sever Zotta?, 
întemeietorul revistei „Arhiva Genealogică” şi director al Arhivelor Statului din Iaşi. 

Cunoastem pecetea unui strămoş al Hurmuzáchestilor, dar care nu a lăsat urme 
în heraldica familiei. Este vorba despre o impresiune sigilară aparținând lui Cârstea 
fost vornic al doamnei, presupus nepot (sau chiar frate) al lui Gheorghe Duca vodă 
(călugărit la mănăstirea Hangu, sub numele de Hrisant), pe un document din 1739. 
Acesta a avut un fiu cu prenumele Hurmuzachi, care a devenit apoi nume de familie. 
Pe amprenta sigilară a lui Cârstea-Hrisant, imprimată în fum, se vede un leu şezând, 
orientat spre dextra". 


4 Ibidem, p.148. A mai fost căsătorit şi un alt frate mai mic, Nicolae, cu Natalia baroneasá Stárcea, 
dar probabil că după 1852, când a avut loc amintitul consiliu de familie. 


5 Ibidem, р. 137. 


6 Prin grija Elizei, probabil, la Dulcesti se aflà si mormintele a doi dintre fratii Hurmuzachi: 
Constantin si Alexandru (Alecu). 


Ilie Luceac, of. cit., p. 136. 
8 Ibidem, p.148. 
9 DANIC, Bucureşti, Documente istorice (BAR), CX X X/185). 

Pe lângă cele nouă piese са monograme, seria de sigilii atribuite familiei 
Hurmuzachi conţine şi cinci sigilii heraldice, concepute pentru a fi aplicate în ceară. În 
cazul aplicării lor în tuş, pe hârtie se imprimă doar conturul scutului şi atributele sale 
exterioare, rămânând invizibile elementele esenţiale, cele aflate în interiorul scutului. 
Cu toate acestea, urmele de cerneală păstrate sugerează că unele dintre aceste matrițe 
au fost utilizate nu doar pentru ceară. 

Sub numerele de inventar 1349-1350 (Но, 2) întâlnim două sigilii identice, 
având dimensiunile de 16x18 mm. După inscripțiile gravate lateral, pe matritá, ele au 
fost lucrate la Viena („Wien”) de către gravorul J. Radnitzky. Sigiliile nu contin indicii 
care să permită identificarea posesorilor, între membri familiei Hurmuzachi. Atragem 
atenţia doar asupra coroanei ducale” care timbreazá scutul. Coroana de duce avea opt 
fleuroni vegetali (din care doar cinci vizibili în desen). 

Tipul coroanelor, de rang superior, ordonează cronologic aceste sigilii după 
cele cu monogramă, care aveau coroane de baron, chiar dacă prima tentatie ar fi de 
a considera sigiliile heraldice mai vechi. Ştim că membrii familiei Hurmuzachi nu 
au deţinut titlurile de conte sau duce. Coroana ducală ar putea fi pusă în legătură 
cu desprinderea Bucovinei de Galiţia şi organizarea sa ca Mare Ducat, separat, prin 
Constituţia din 1849. În înfăptuirea acestui act Eudoxiu Hurmuzachi a jucat un rol 
foarte important”. 

Un alt sigiliu heraldic este cel de Іа numărul 1346 (fig. 3). Este o piesă cu o gravură 
elegantă, având dimensiunile de 18x20 mm. Scutul, de tip francez modern, despicat 
de un filet, are în dextra capul de zimbru (vechea stemă a Moldovei, acceptată şi ca 
stemă a Bucovinei); în senestra întâlnim nouă stele, „semănate” uniform pe întreaga 
suprafaţă (2x1x2x1x2x1); haşurile orizontale indică faptul că ambele partitiuni aveau 
câmpul de azur. Scutul este susținut de doi lei rampanti şi timbrat de o coroană de 
conte". Spre deosebire de cea de baron, coroana de conte аге 16 raze subțiri şi înalte 
(dintre care doar nouă sunt vizibile în desen), în vârful căreia se află câte o perlă mare. 

Traian Larionescu, în Armorialul Moldovei de Sus, a publicat o stemă a familiei 
Hurmuzachi în care în locul stelelor întâlnim nouă bezanti (monede de aur) având о 
dispunere spaţială identică”. Bezantii se regăsesc şi în stema conferită іп 1883, de către 
împăratul Franz Joseph lui Gheorghe Hurmuzachi'*. Asemenea bezanti întâlnim, 


10 Marcel Sturdza-Săuceşti, op. cit., р. 111, fig. 18. 


11 Petru Rusşindilar, Hurmuzăcheştii în viaţa culturală şi politică a Bucovinei, laşi, 1995, р. 96-97. 
Titlul de „Ducat” va fi păstrat de Bucovina şi după ce amintita Constitute a fost abrogată, in 1851. 


12 Marcel Sturdza-Săuceşti, op. cit, p. 111, fig. 20. 
13 Traian Larionescu, Armorialul Moldovei de Sus, p. 26, fig. 286; p. 68, fig. 662. 


14 Maria Dogaru, Din Heraldica României, Bucureşti, 1994, p. ХУШ, fig. 84 (color); vezi si 
Larionescu, p. 126, fig. 1179. 


în heraldica bucovineană, în număr şi cu o dispunere diferită, în stemele familiilor 
Străjescu, Drăghici, Septilici, Tuduri, Таса etc^*. 

De unde au apărut, atunci, stelele? O stemă perfect identică cu cea reprezentată 
în sigiliul de la Arhivele Iaşi posedau şi alte două familii bucovinene: Stamati şi leşan 
1° Ne putem întreba dacă stema sigiliului analizat nu este o alcătuire ad-hoc, plecând 
de la elementele din stema atribuită pe atunci Bucuvinei, având în vedere faptul că 
Eudoxiu Hurmuzachi a fost căpitan al Ţării Bucovinei, iar Gheorghe Hurmuzachi a 
fost deputat de Bucovina în Camera Imperială de la Viena. În heraldica napoleoneană 
a fost folosit un şef semănat cu stele, indicând rangul de ducat”. Este posibil ca şi in 
cazul amintitelor steme bucovinene câmpul înstelat asociat cu capul de zimbru să 
semnifice tocmai statutul de ducat al Bucovinei. 

La numărul 1347 este un sigiliu cu stema familiei Sturdza (fig. 4). Scutul, de tip 
francez modern, este despicat, având in dextra crucea pe care este încolăcit un şarpe, 
iar in senestra leul încoronat, ţinând în gheara dreaptă o sabie ridicată. Scutul este 
timbrat de un coif încoronat, văzut din față şi având viziera ridicată; din coif coboară, 
de o parte şi de alta a scutului, lambrechini vegetali. Sub scut se află o eşarfă pe care este 
inscripționată deviza „UTROQVE CLARISCERE PULCHRUM” („Străluceşte peste 
tot in mod deosebit”). Consultând spita genealogică a Hurmuzăcheştilor, constatăm cá 
există un personaj căruia îi putem atribui acest sigiliu: Gheorghe Sturdza de la Dulcesti, 
căsătorit cu Eliza (Safta), sora fraților Hurmuzachi. 

Ultimul sigiliu din această serie, de dimensiuni mai mari, are o formă ovală (fig. 
5). Aspectul general baroc, forma scutului, sugerează o influenţă a heraldicii poloneze. 
În câmpul scutului se află o figură de forma unei crengi, flancată de două stele cu câte 
şase raze. Figura este, de fapt, un corn de cerb, frecvent în heraldica bucovineană, 
simbolizând probabil, initial, concedarea dreptului de vânătoare pe domeniile 
suzeranului. Este vorba de stema familiei Cazimir, urmaşi ai nobililor polonezi 
Kazimir, strămoşul îndepărtat fiind regele Kazimir cel Mare (1310-1370). Un Kazimir 
Kazimirski, emigrat la 1662 din Polonia în Moldova. În literatura heraldică poloneză 
sunt mai multe neamuri cu acest nume; în cazul de față, interesează familia Kazimirski 
din herbul Biberstein, a cărei stemă, un corn de cerb în scut auriu, a fost moştenită de 
urmaşii moldoveni"*. Până acum nu am putut identifica vreo înrudire care să justifice 
prezenţa acestei piese între sigiliile familiei Hurmuzachi, deşi ea este atribuită ca atare 
în inventar. 


15  Traian Larionescu, op. cit., Indice. 

16 Ibidem, p. 

17 John Woodward, С. Burnet, Woodwards a treatise on Heraldry. British and foreign, 
Newton Abbot, 1967, p. 118-119. 

18 Gh. Bezviconi, Contribuţii la istoricul familiilor basarabene, in revista „Din trecutul nostru”, ПІ, 
1935, nr. 17-20, p. 22-23; Ştefan S. Gorovei, Incepătorii familiei Kazimir, ArhGen, 5, 1998, 1-2, p. 
125-140. 

Márturisim că initial aveam convingerea cá genealogistul Sever Zotta a fost 
cel care a adunat aceste sigilii Hurmuzáchesti, fiind înrudit îndeaproape, prin mama 
sa, cu majoritatea personajelor care au deţinut sigiliile analizate mai sus. Aşezând 
însă impresiunile acestor sigilii pe arborele genealogic al familiei, se constată altceva. 
Doxutá Hurmuzachi, care a trăit până la 1931, este cel care putea să moștenească, іп 
modul cel mai natural, majoritatea sigiliilor amintite: a moştenit trei sigilii prin tatăl 
său, Gheorghe Hurmuzachi, a recuperat unul sau două sigilii de la mătuşa sa, Eliza 
Sturdza (n. Hurmuzachi) şi a colectionat alte trei sigilii din partea familiei soției sale, 
Petrovici. Sever Zotta a adăugat sigiliul fratelui său, Octavian Zotta, şi eventual pe cel 
а] mamei sale, Elena (n. Flondor). 


Trei sigilii ale familiei Hurmuzachi 

Sigiliul lui Gheorghe Sturdza din Dulceşti 


Sigiliu cu stema familiei Cazimir 
(herbul polon herbul Biberstein) 

Un bust de birou având ca 
sigiliu stema familiei Aslan 


Pe lângă colecţiile specifice, formate din documente, stampe, fotografii, hărți, la 
Arhivele Naţionale Iaşi se păstrează şi o serie de obiecte tridimensionale, depuse de-a 
lungul vremii, care pot sta oricând la baza alcătuiri unui Muzeu al instituției. 

Unul din aceste obiecte este un elegant bust de birou, confecționat din alamă, 
cu soclu de piatră semipretioasá şi ebonită, având o înălțime totală de 14 cm' (fig. 
1). Personajul reprezentat nu a fost identificat cu siguranţă; tradiția orală atribuie 
bustul lui Voltaire (fig. 2). Potrivit mărturiei domnului Adrian Pricop, fost director al 
Arhivelor ieşene, acesta era un obiect personal al lui Gheorghe Ungureanu, directorul 
care a condus instituția timp de câteva decenii. Nu se ştie de unde îl colectionase, dar 
îl tinea, ca piesă decorativă, pe biroul propriu, în perioada in care Arhivele ieşene îşi 
aveau sediul la mănăstirea Golia. 

Pentru cine are curiozitatea de a-l cerceta mai îndeaproape, va constata că bustul 
se desprinde de soclu, iar dacă îi va privi partea inferioară va descoperi o matritá sigilară 
pentru aplicat în ceară, executată cu finețe, într-un atelier occidental. Fiind vorba de 
imaginea negativă a matritei, stema trebuie privită “în oglindă. Stema foloseşte scutul 
de tip francez modern (aflat în uz sub Vechiul Regim, înainte de 1792, şi în perioada 
Restauratiei, după 1815), adoptat la noi pentru blazoanele familiale”, prin tinerii boieri 
ce au făcut studii la Paris, încă din prima jumătate a secolului XIX. Acestei forme de 
scut îi corespunde, aproape automat câmpul de azur, indicat în mod expres, în cazul de 
față, prin obişnuitele haşuri orizontale’. În câmpul stemei distingem un leu rampant, 
limbat şi încoronat, ţinând în laba dreaptă o sabie, iar în laba stângă având o ramură sau 
o floare, atârnând în jos (fig. 3). Acest ultim element a fost, initial, dificil de identificat, 
datorită dimensiunilor minuscule. Scutul este timbrat de o coroană clasică de conte, de 


1 Soclul, format din doi tamburi confectionati din două pietre semiprețioase diferite (negru si 
roşcat), are o înălțime de 72 cm, dimetrul inferior fiind de 75 cm iar cel superior de 4,7 cm. 
Partea metalică are o înălțime totală de 7,3 cm. Ea este compusă din două piese, bust şi sigiliu, 
asamblate printr-un filet. 

2 Dan Cernovodeanu, Știința şi arta heraldică în România, Bucureşti, 1977, p. 173-174. 

з În cazul scutului francez (sau ра Ше), acesta avea in mod obişnuit câmpul de culoare albastră 
(azur), specifică suveranilor Franţei, acordată diverşilor nobili ca o concesiune regală şi având 
iniţial semnificaţia de acceptare a acestei supuneri (cf. Marcel Sturdza-Săuceşti, Heraldica. 
Tratat tehnic, Ed. Ştiinţifică, Bucureşti, 1974, p. 27). 

factură franceză, cele nouă perle fiind susținute de raze scurte şi robuste. Scutul este 
încadrat de trofee militare: săbii, steaguri de luptă, țevi de tun şi chiar o tobă. Dedesubt 
se află o eşarfă pe care putem citi deviza: PAX AUT BELLUM (“Pace sau război”). 

Având în vedere dimensiunile reduse ale piesei, ea putea să provină, pe filiera 
colecțiilor particulare, de oriunde, chiar din afara țării. Gândul acesta putea descuraja 
orice încercare de identificare a comanditarului, instrumentele de lucru pentru un 
asemenea demers nefiind foarte accesibile. 

Leul rampant cu sabia ridicată este o mobilă heraldică destul de răspândită, 
fiind prezent în blazonul mai multor familii moldoveneşti, precum Aslan, Bogdan, 
Calmutchi, Sturdza, Vârnav, ca să amintim numai pe cele mai însemnate. Deviza, chiar 
dacă în cazul acesta poate fi citită cu claritate, nu era una dintre cele cunoscute. Nu o 
întâlnim menționată nici în studiul ре care Maria Dogaru l-a dedicat acestui subiect”. 
De aceea aceste elemente nu au putut servi, iniţial, la identificarea piesei. Coroana 
contală este, în mod obişnuit, o formă fără fond, frecvent folosită în stemele boiereşti de 
la noi, fără ca aceasta să însemne că posesorul chiar obținuse, în mod legitim, amintitul 
titlu nobiliar occidental”. Deci, nici acest indiciu nu ne ajută prea mult. 

Cu puţin timp în urmă am realizat că una din stemele aflate în curtea Casei 
Pogor din Iaşi („Muzeul Literaturii Române”) este identică cu cea de pe sigiliul de 
la Arhive. Este vorba despre o lespede din piatră de Repedea pe care sunt sculptate 
două blazoane de alianță“. Primul s-a dovedit a fi o stemă a familiei Ghica, în ciuda 
inexactitátii execuției, iar cea de-a doua reprezintă un leu rampant, limbat şi înarmat 
cu o sabie, având în laba stângă — de data aceasta dimensiunile imaginii nu lasă nici un 
dubiu - o ramură de măslin, îndreptată însă în sus. Pentru a nu avea nici o îndoială că 
este vorba de aceeaşi familie, trebuie să precizăm că dedesubtul stemei este săpată în 
piatră aceeaşi deviză: Pax aut Bellum. Aveam acum certitudinea că sigiliul de la Arhive 
nu provine din colecţii străine ci are legătură cu orașul Iaşi, cu o familie care a locuit în 
vechea capitală a Moldovei. Ne putem deci limita doar la Armorialul autohton pentru 
stabilirea familiei posesorului. Elementul care permite identificarea cu certitudine a 
acestei steme sigilare cu ce a familiei Aslan este ramura de măslin. 

Neobişnuite sunt, pentru o stemă boierească, trofeele care însoțesc stema 
din sigiliu. Ele sunt întâlnite, în mod normal, doar la stemele domneşti, iar în cazul 
boierilor doar în sigiliile de funcţie ale diverşilor dregători”. În cazul dregătorilor, foarte 
rar se întâmplă ca în sigiliu să fie înfăţişată şi stema lor de familie. Prezenţa trofeelor 
reprezintă un indiciu de vechime a stemei, aceasta putând fi datată ca fiind anterioară 


4 Maria Dogaru, Devizele în heraldica românească, în „Revista Arhivelor”, 1992, nr. 2, p. 195-217. 

5 СЕ Dan Cernovodeanu, Ştiinţa si arta heraldică în România, Bucureşti, 1977. 

6 СЕбогіл Iftimi, Stemele heraldice de la Casa Pogor, în „Dacia Literară”, laşi, an ХУТ, nr. 61 (4/2005), 
р. 3-5. 

7 Dan Cernovodeanu, loc. cit., p. 426-429 (planşe). 


anului 1858, când sunt desființate oficial rangurile boiereşti, încetând astfel ceea ce am 
putea denumi astăzi ca fiind „cea de-a doua perioadă a heraldicii vii. Pe fanioanele 
prezente între trofee se disting culorile familiei respective: azur şi argint, preluate din 
smalturile dominante prezente în scut. 

Radu Rosetti releva faptul că numele familiei Aslan derivă din cuvântul turcesc 
„aislan” care însemna ,leu'?. Aceasta arată că suntem în fata unei aşa numite „steme 
grăitoare, manieră de a transpune heraldic chiar numele de familie respectiv. Se pare că 
leul aslănesc era de argint” deşi în sigilii aurul este dificil de reprezentat (prin puncte), 
astfel încât frecvent se renunţă la această pedanterie. 

O stemă a familiei „Ceaur-Aslan” a fost reprodusă şi de domnul Mihai Dim. 
Sturdza, lucrarea dedicată familiilor boiereşti románe'?. Regăsim scutul francez, de 
azur, în care este amplasat leul de argint. Remarcăm însă şi câteva particularități: leul 
este conturnat si aşezat pe o terasă verde (potrivit haşurilor), iar ramura de măslin 
este ținută de la mijlocul ei. Coroana de conte ce timbreazá scutul are cele nouă perle 
aşezate în vârful unor raze subțiri si înalte, specifică heraldicii germane. 

Consultat în această problemă, heraldistul Tudor Radu Tiron şi-a exprimat 
convingerea că stema Aslan calchiază stema familiei Sturdza, atât în ce priveşte desenul, 
cât şi în privința devizei. La baza acestei influenţe ar sta căsătoria dintre Constantin 
Aslan şi Eufrosina, sora domnitorului Ioniţă Sandu Sturdza". Odată ales leul, ca 
„stemă grăitoare, acesta a căpătat cele două atribute sturdzesti: spada si ramura de 
măslin, care nu mai sunt împletite ci înfăţişate separat. „Pace sau Război” se aseamănă 
cu deviza familiei domnitoare Sturdza „Utroque carescere pulchrum” („Străluceşte іп 
mod deosebit de ambele părți, adică atât pe timp de pace cât si în vreme de război, 
după cum se deduce din desen). 


* 


Pentru a ne face o idee cu privire la posibilitățile de identificare ale comanditarului 
acestui frumos sigiliu armoriat este necesară o incursiune în istoria şi genealogia familiei. 
Neamul Aslan igi avea originea pe valea Trotusului, la ţinutul Bacău, reprezentanții săi 
fiind amintiţi ca proprietari ai satului Oneşti (actualul oraş). Radu Rosetti susținea că 
ar fi întâlnit, în colecţiile Academiei, un document din veacul XVII, în care se vorbea 
despre un „neam ceauresc, anume Aslan, care stăpânea, încă de pe atunci, această 
moşie. Acolo, hatmanul Alecu Aslan (1804-1884) a ctitorit şi o biserică. El este cel care 
cel care a adăugat numelui său şi pe acela de „Ceaurul, amintind de neamul voievodului 


8 Radu Rosetti, Amintiri din prima tinereţe, Bucureşti, 1972, p. 110-112. 


9  Leulfamiliei Aslan este considerat ca fiind de argint şi de Traian Larionescu (Armorialul Moldovei 
de Sus. Album heraldic, vol. IT, Bucureşti, 1977, planga 86, fig. 826, 827. 


10 Mihai Dim. Sturdza, Familiile boiereşti din Moldova si Tara Românească. Enciclopedie istorică, 
genealogică si biografică, vol. I (А-В), Ed. Simetria, Bucureşti, 2004, p. 143. 
11 Cf. arborele genealogic al familiei Aslan, la Mihai Dim. Sturdza, ор. cit., р. 142-143. 

Gheorghe Ştefan (1653-1658), ce a avut proprietăţi în aceeaşi regiune. Această pretenţie 
se sprijinea pe faptul că soţia străbunicului său, spătarul Iordache Aslan (1727), fusese 
fiica banului Savin Arghire şi a Ilenei Ceaur". Observăm că obârşia ceaureascá era 
destul de subțire, dar miza adăugării celui de-al doilea nume era titlul nobiliar de 
conte („graf”- grof) al Sf. Imperiu Romano-German, dobândit de familia Ceaurul la 
sfârşitul secolului XVIII. În materie de heraldică, titlul respectiv conferea dreptul de a 
avea stemă timbrată cu o coroană contală cu nouă perle, precum în cazul de față. 

Odată cu revendicarea ascendentei ceauresti, ar fi fost de aşteptat să Не asimilată 
şi stema acestei familii: pe azur, doi lei rampanti afrontati, sprijinind un arbore cu 
coroana înfrunzită"?. Leul cu ramura de măslin, ре câmp de azur, ar putea avea şi о 
asemenea origine. Este consemnată şi o altă stemă a familiei Ceaurul, mult mai veche: 
un leu trecând spre stânga, dominând un balaur (sau aflat chiar în luptă cu acesta), 
compoziţie ce aminteşte de cea a inelului sigilar folosit de Gheorghe Ştefan pe când era 
mare logofăt (S£ Gheorghe, patronul numelui său)'*. Viitorul domn a mai utilizat, pe 
când era doar logofăt al treilea, şi o altă stemă, în care era reprezentată o inimă”. 

Moşia fiind ipotecată pentru un împrumut bancar, a fost pierdută în favoarea 
Băncii Moldovei. Astfel Aslăneştii au rămas fără moşia lor strămoşească. Numărul 
mare al membrilor familiei face dificilă identificarea persoanei căreia i-a aparținut 
bustul cu stemă. În cazul în care s-ar putea stabili identitatea personajului reprezentat 
în bust, am avea un indiciu care ne-ar îndrepta spre un Aslan ce a urmat o carieră 
militară, una muzicală sau a avut afinități literare. Prezența trofeelor ce însoțesc 
stema, precum şi faptul cá matrita a fost concepută pentru aplicat în ceară, practică 
devenită tot mai rară ulterior, par să ne indice chiar pe hatmanul Alecu Aslan (1804- 
1884) drept comanditar al obiectului. Rangul de hatman, care desemna altădată ре 
şeful armatei moldoveneşti, devenise însă dregătorie civilă, după cum ne încredințează 
Radu Rosetti'*. Totuşi, în plan simbolic, acest rang ar mai fi putut să fie reprezentat 
prin trofeele militare din stemă. 

Cu cele două soţii ale sale Alecu Aslan a avut 12 copii, dintre care 8 băieți: 
George, Constantin, Nicolae, Alexandru, Dumitru, loan, Constantin şi Mihai. Dintre 
aceştia Constantin (1830-1878) colonel, Nicolae (1832-1892), Ioan (n. 1849) şi Mihai 
(1857-1937) general", au urmat studii sau au avut chiar cariere militare. Nicolae 


12 Mihai Dim. Sturdza, op. cit., p. 142-143. 

13 Traian Larionescu, ор. cit, vol. П, planga 86, fig. 827; planşa 117, fig. 1104. 

14 Ibidem, plaga 122, fig. 1149. 

15 СЕ Petronel Zahariuc, Familia şi cariera lui Gheorghe vodă Stefan, in ArhGen, П (УП), 1995, nr. 
1-2, p. 89. 

16 Mihai Dim. Sturdza, ор. cit., p. 144. Aici este reprodus medalionul biografic dedicat de Radu 
Rosetti hatmanului Alecu Aslan. 


17 Un scurt medalion biografic la Mihai Dim. Sturdza, op. сі, p. 147. 


Ceaur-Aslan'* a făcut o însemnată carieră politică în tabăra conservatoare. El a fost 
căsătorit cu Sofia Ghica-Budeşti. În legătură cu aceasta sunt amintite două proprietăți 
ale familiei în Iaşi, pe Copou. La 12 iulie 1894 casele şi terenul Sofiei Ceaur-Aslan au 
fost cumpărate de Ministerul Cultelor şi Instrucțiunii Publice pentru a lărgi locul 
pe care avea să fie construit actualul palat al Universităţii ieşene (1896). În registrul 
Cimitirului Eternitatea” din Iaşi este indicată ca ultimă adresă a Sofiei Aslan (1908), 
str. Gheorghe Asachi nr. 2, situată în apropiere, peste stradă de proprietatea vândută la 
1894. În mod surprinzător, aceste adrese sunt învecinate cu sediul Arhivelor Naţionale 
Iaşi. Însă Arhivele sunt în Copou doar din 1977, anterior avându-și sediul în palatul din 
incinta mănăstirii Golia. 

Fiul lui Constantin, Eugen Aslan („Bombonel, 1859-1881), deşi a urmat studii 
militare, este cunoscut la Iaşi în calitate de muzician. Numeroase ştiri despre membri 
acestei familii sunt oferite de Rudolf Sutu? si de fiul acestuia Dimitrie Suţu”. Reperele 
cunoscute sunt însă prea puţin consistente pentru a susţine o identificare foarte sigură 
a sigiliului armoriat ce face obiectul prezentării de față. 


18 Un consistent medalion biografic, loc. cit., p. 144-147. 
19 Rudolf Suțu, Iasii de odinioară, vol. П, laşi, passim. 


20 Arhivele Nationale Iaşi, Fond personal „Dimitrie Suţu”, nr. 73, Nicu Ceaur-Aslan; nr. 74, Eugen 
Ceaur Aslan (inedite). 

Sigiliu de birou cu bust de alamă 

Sigiliu cu stema familiei Aslan 


Bustul lui Voltaire 

Batista cu stema familiei Rosetti* 


O interesantă reprezentare heraldică este păstrată pe o batistă care se află în 
expoziţia permanentă a Muzeului de Istorie a Moldovei din Iaşi (în sala XIV). Este o 
piesă din mătase albă, subţire (40X40 mm), având marginile împodobite cu broderie, 
realizată cu fineţe de filigran. Batista a fost atribuită doamnei Elena Cuza, plecând de la 
stema brodatá pe ea. Mai multe elemente ale stemei păreau să indreptáteascá această 
apartenenţă”. 

Stema este constituită din două scuturi heraldice acolate, de tip spaniol (cu partea 
de jos rotunjită). Broderia fină redă prin codul de haşuri culorile heraldice, pe care le 
vom indica mai jos. În primul scut, pe albastru, sunt trei roze naturale ieşind dintr-un 
vas de argint. Al doilea scut este tăiat (cupe) albastru şi roşu; cartierul superior, de 
azur, este încărcat cu o stea de aur cu şase raze; cartierul inferior, haşurat în roşu, este 
încărcat cu capul de bour, având vârfurile coarnelor îndreptate spre exterior. Ambele 
scuturi sunt timbrate de o singură coroană deschisă, cu fleuroni de tip vegetal. Stema 
are ca susţinători doi lei rampanti guardanţi”. Sub scut, pe o eşarfă, este inscripționată 
o deviza Roseteştilor, puţin potrivită unei femei: „SERENO АСТ NUBILO SOSPES" 
(„În senin şi în negură teafár"). Trofeele care însoțesc stema (sulițe, tobe, săbii de 
cavaleri, ţevile de tun cu ghiulele), reproduse mecanic, după un vechi izvod, dau si 
ele un aer masculin acestei steme. Întreaga construcție heraldică este aşezată sub un 
mantou de purpură (haşurat astfel) căptuşit cu blană de hermină şi bordat cu franjuri 


Textul a apărut, într-o formă mai completă, în volumul Unirea Principatelor. Momente, fapte, 
protagonişti, volum editat de Dumitru Ivănescu, Editura Junimea, laşi 2005, unde este inclus 
în studiul Reprezentări heraldice relative la Cuza Vodă şi apropiații săi aflate în muzeele ieşene, p. 
153-159. 
1 Muzeul de Istorie a Moldovei Iaşi, nr. inv. 6243. Piesa a fost transferată la Muzeul de Istorie 
în 1974 de la Muzeul Unirii (unde avusese vechiul nr. de inv. 2915). Muzeul a cumpărat acest 
obiect, împreună cu un mare număr de piese valoroase, de la domnul Radu Beldiman din 


Bucureşti (Arhiva Complexului Muzeal Naţional „Moldova” Iaşi, N.C. 397/24 iunie 1974; actul 
de cumpărare nr. 1008/24 iunie 1971). În registrele muzeului piesa figurează ca fiind „o batistă 
cu stema Principatelor Unite, donată de Alexandru Ioan Cuza lui Mihail Kogălniceanu”. 


2 Imaginea stemei de pe batistă a fost publicată şi în albumul Iaşi. Citadelă europeană, alcătuit de 
Olga Rusu, Corneliu Grigoriu si Lucian Vasiliu, Iaşi, Editura Sedcom Libris şi Muzeul Literaturii 
Române, 2003, p. 58-59. 

3 Susținătorii steme iar putea fi descriși drept „leoparzi lionaţi”, capurile felinelor fiind reprezentate 
din faţă, ca la leoparzi, iar poziţia rampantă fiind specifică leilor heraldici. Astfel de lei sunt mai 
frecvenți în heraldica rusă şi în cea britanică. 


de aur. Mantoul este timbrat cu o coroană de tip princiar. Între timp apărut, în Livre 
d'Or de la Famille Soutzo, şi o variantă policromă asemănătoare stemei de pe batistă. 
Acest desen nu este un alt izvor de epocă, ci o transpunere în culor a stemei descrise 
mai sus. 

Stema Roseteştilor, neamul din care provenea doamna Elena Cuza, este 
binecunoscută”. Cea mai veche reprezentare certă a acestei steme datează din 1723. 
Este vorba despre diploma de conte („graf”) al Sfântului Imperiu a lui Nicolae Rosetti, 
ginerele lui Constantin Brâncoveanu (păstrată într-o copie din 1842, în limba latină)“. 
Descrisă în acest document consta într-un scut scartelat, având în cartierele 1, 4 capul 
de bour, iar în cartierele 2, 3 cupa cu roze; scutul era timbrat de o coroană închisă, 
de print al Sf. Imperiu (şi nu de o coroană de conte)”. Nicolae Rosetti, originar din 
Moldova, deşi căsătorit de două ori, nu a avut băieți, deci stema sa nu s-a putut 
transmite celorlalți Roseteşti în linie directă, masculină. 

Diploma de mai sus accepta tradiția originii italiene a familiei Rosetti. Această 
fantezie genealogică a stat şi la baza alcătuirii „stemei grăitoare” a familiei Rosetti, 
numele lor fiind reprezentat prin trei roze naturale. Cupa din care ies rozele urmează 
aceeaşi regulă a „armelor vorbitoare, amintind de dregătoria de cupar avută de 
Constantin Ruset, strămoşul tuturor Ruseteştilor din Moldova secolului al XIX-lea. 
De aici şi denumirea de „Cupăreşti” sub care sunt cunoscuţi, în cronici, reprezentanții 
acestui neam. Generalul Rosetti era încredințat că stema arhaică a familiei era 
reprezentată doar de cele trei roze (eventual legate cu o panglică), cupa fiind, în opinia 
sa, „un adaos de gust îndoielnic a lui Constantin cuparul”*. 

În privinţa devizei, acelaşi Radu Rosetti semnala că nu toți membrii familiei au 
folosit acea formulă potrivită unui oştean („În senin şi în negură teafăr”), existând şi 
o excepție. Această excepţie se referă chiar la tatăl viitoarei doamne Elena Cuza. Pe o 
scrisoare din 1821, Iordache Rosetti (21/VII), se află un sigiliu infátisánd cele trei roze, 
fără cupă, însoţite de o devizá în limba germană: KEINE ROSE OHNE DORNEN". 
Credem că această deviză este una de liberă adopţie, ea reprezentând o cugetare 


4 Alexandre Negresco-Soutzo, Livre d'Or de la Famille Soutzo, Paris, 2005, р. 757, fig. 2. 

5 Emanuel Hagi Mosco, op. cit., Іа litera R; Eugene Rizo-Rangabe, Livre d'or de la noblesse phanariote 
et des familles princiéres des Valachie et Moldavie, Atena, 1904. 

6 Сеп. Radu Rosetti, Familia Rosetti. Coborâtorii moldoveni ai lui Lascaris Rousaitos, vol. I, Bucureşti, 
1938, p. 11, nota 4. 

Ibidem, р. 13 (descrierea acestei steme). 

Ibidem, p. 12. Acelaşi autor arăta că, în mod curent, cupa cu cele trei roze nu era reprezentată 
într-un câmp albastru simplu, ci broşa peste un scut tăiat, argint şi albastru. Din numeroasele 
steme Roseteşti publicate se poate constata, însă, folosirea unui câmp simplu, artificiul cu 
alternarea celor două smalturi intervenind într-o epocă târzie, spre jumătatea veacului al 
XIX-lea. 


9 Ibidem, р. 13 (planga І, fig. 5) si p. 127. 

specifică romantismului german, dar a circulat бі ca vechi proverb englezesc („No rose 
without thorns”). Sursa primară de inspirație par a fi una antică, aparținând unui autor 
roman Claudius Claudianus (370-404 d. Hr.), care, în poemul său din 389, Fescena de 
Nuptiis Honorii Augusti, IV (XIV) a lansat formula „armat spina rosas” 

Nu se poate spune, deocamdatá, dacá aceastá devizá individualiza ramura 
Rosetti-Solescu. Atât stema cát şi deviza putea fi moştenită în modul cel mai natural 
de doamna Elena de la părintele său. Privind întregul destin al doamnei lui Cuza vodă, 
cu greu s-ar putea găsi o devizá mai potrivită decât aceasta: „Nici o roză fără spini” Ea 
exprimă un sentiment şi un crez pe care Elena l-a simtit încă de la începutul căsniciei 
sale cu viitorul Domn. 

Cel de-al doilea scut heraldic al stemei de pe batistă este tăiat (сире) albastru 
şi roşu, având primul cartier încărcat cu o stea de aur cu şase colțuri, iar în cartierul 
inferior figurează un cap de bour (cu vârfurile coarnelor îndreptate spre exterior). 
Capul de bour apărea şi în stema conferită lui Nicolae Rosetti, prin diploma imperială 
din 1729, nefiind o trimitere directă către statutul de doamnă. În plus, s-a afirmat că 
tocmai domnia lui Cuza este cea care aduce, în heraldica românească, mai ales după 
1863, substituirea vechiului cap de bour cu cel de zimbru, mai ales după 1863. 

Steaua supradimensionată, care nu mai este reprezentă între coarnele bourului, 
ci deasupra, fiind tratată ca o mobilă de sine stătătoare, este un alt indiciu că stema a fost 
concepută, în această formă, de un autor străin, priceput heraldist, dar nefamiliarizat cu 
reprezentările tradiţionale ale armeriilor Moldovei. Aceeaşi stea supradimensionată se 
întâlneşte şi în unele steme din timpul lui Mihail Sturdza. O altă specificitate este aceea 
că cele două elemente heraldice, capul de bour şi steaua, sunt amplasate în cartiere 
diferite, fără să broşeze peste partitiunea câmpurilor, cum se întâmpla іп cazul stemelor 
din domnia lui Grigore Al. Ghica. De asemenea, succesiunea firească a smalturilor 
celor două cartiere ar fi fost roşu şi albastru (potrivit ierarhiei culorilor heraldice, dar 
şi tradiției stemelor moldoveneşti din epocă). La stema brodată cartierul superior este 
albastru, şi cel inferior roşu, fapt neobişnuit. 

La stema de pe batistă există şi un alt aspect important, care nu se potriveşte cu 
blazonul unei familii aflate pe tron: potrivit uzanțelor heraldicii, stema ţării trebuie să 
fie amplasată în poziţia cea mai onorabilă, ceea ce ar presupune ca ea să ocupe primul 
scut heraldic, și nu pe cel de-al doilea. Este o normă respectată constant în Moldova 
secolului al XIX-lea, în stemele domnitorilor Grigore Al. Ghica şi Mihail Sturdza, care 
au adăugat la stema de stat şi pe aceea a familiei lor, însă întotdeauna aceasta din urmă 
a fost amplasată in cea de-a doua partitiune a scutului". Aşa cum se prezintă, blazonul 
de pe batistă poate fi unul de pretenţie la tron, în baza unor drepturi moştenite, 
amintirea unei mai vechi alianțe matrimoniale cu o familie domnitoare. Stema luată in 


10 Doar în stemele lui Ioniţă Sandu Sturdza (1822-1828) regula a fost încălcată, probabil din 
nestiintá. 


discuţie putea să aparţină unei femei dintr-o familie domnitoare care s-a căsătorit cu 
un Rosetti şi nu unei femei născută Rosetti, precum viitoarea doamnă Elena. 

Dacă stema de pe batistă ar aparţine cu adevărat soției Domnului Unirii, se pune 
întrebarea: de ce nu este înfăţişată şi stema celuilalt principat, Таге Românească? Este 
prea puţin probabil ca ea să fi fost brodatá în scurtul interval de timp dintre 5 $i 24 
ianuarie 1859, când Elena era doar doamnă a Moldovei (mai ales că fineţea lucráturii 
indică o comandă în străinătate, la un atelier specializat). 

Mantia şi coroana princiară au contribuit decisiv la atribuirea acestei steme 
doamnei Elena. Rosetestii au făcut însă uz de mantie şi coroană în stemele lor şi fără a 
fi deținut calitatea de domn. Iată ce scria despre aceasta chiar un membru al familiei, 
Radu Rosetti bătrânul: „În realitate, dacă nu se poate contesta Roseteştilor dreptul de 
a se servi de armele întrebuințate de familia lor de când aceasta a venit іп (ага, este 
cert că ei nu au dreptul la nici un fel de coroană. Coroana este accesoriul unui titlu 
nobiliar şi Roseteştii, ca aproape toate familiile boiereşti române, neposedând nici un 
titlu nobiliar hărăzit de vreun suveran străin, rezultă că ei, de câte ori îşi împodobesc 
blazonul sau monograma cu o coroană, uzurpă un însemn la care nu au drept. Singura 
podoabă ce o pot pune deasupra blazonului este un simplu coif de nobil vechi, cu cinci 
gratii sau, ceea се mi se pare mai corect, un calpac de boier”. Cu toate acestea, din cele 
14 sigilii aparţinând membrilor familiei Rosetti (reproduse la începutul monografiei), 
cel puțin jumătate au reprezentări de coroane închise şi sunt aşezate pe o mantie 
princiară. Aceste pretenţii se sprijineau, probabil, pe lângă diploma imperială din 1723 
(întărită în 1842), pe faptul că în veacul al XVII-lea, un reprezentant al acestui neam, 
Antonie vodă Ruset, a domnit în Moldova (1675-1678). Domnul amintit aparţinea însă 
ramurii constantinopolitan a familiei”. Roseteştii din Moldova sunt urmaşii fratelui 
acestuia, Constantin cuparul. 

Dan Cernovodeanu a publicat, cu decenii în urmă, o stema având elementele 
principale ale stemei de pe batistă, fără a fi însă identice”. Această stemă s-a păstrat pe 
un sigiliu anepigraf, provenind din ramura Rosetti-Ciortescu (după moşia Ciorteşti, 


11 Gen. Radu Rosetti, ор. cit., p. 12. 


12 Ar mai putea fi amintit Manole Geani-Ruset, care a domnit între anii 1770-1771 în Тага 
Românească şi între 1788-1789, în Moldova. 

13 Dan Cernovodeanu, op. cit. , р. 371, fig. 4. Cel mai probabil este că acest sigiliu a aparținut 
colonelului Ștefan Rosetti (1833-1909), fiul lui Scarlat Rosetti, căsătorit cu Maria Rosetti- 
Roznovanu. Acesta stăpânea o parte din moşia Ciorteşti şi a construit o casă acolo. A fost 
prefect de Fălciu şi de Vaslui. În decembrie 1869 a devenit char şi primar al comunei Ciorteşti. 
Din arborele genealogic al Roseteştilor, publicat de Radu Rosetti, reiese că Ştefan Rosetti era 
văr de gradul al doilea cu doamna Elena Cuza. În 1859-1860, Ştefan Rosetti a fost şi adjutant 
domnesc al lui Alexandru I. Cuza (Radu Rosetti, op. cit., р. 184). 

com. Codăeşti, jud Vaslui), fără legătură cu domnia. Satul Ciortesti, inclus astăzi in 
judeţul Iaşi, este situat nu departe de Sloesti (jud. Vaslui), moşia părintească a Elenei 
Cuza. 

Acest blazon pote fi descris astfel: scut francez despicat, având în dreapta 
heraldică cupa cu cele trei roze, iar în stânga capul de zimbru surmontat de o stea cu 
şase raze (fără ca aceste două mobile să mai fie amplasate în cartiere distincte, ca în 
cazul stemei de pe batistă). Scutul nu mai este aşezat direct pe mantou, între acestea 
interpunându-se trofeele (steaguri, tunuri, tobe, săbii). Mantia poartă o coroană 
de rang princiar. Sub scut se poate observa şi panglica pe care este înscrisă de obicei 
deviza stemei (textul nefiind lizibil în cazul de față). Aceasta arată că prezența mantiei 
princiare încoronate nu reprezintă neapărat o garanţie pentru rangul domnesc al 
purtătorului. 

Din această analiză reiese faptul că doamna Elena Cuza a folosit ca însemn stema 
țării, în perioada domniei lui Alexandru Ioan Cuza (1859-1866) şi că a renunțat la 
folosirea elementelor din stema familiei Rosetti, din care provenea. Doar la alcătuirea 
acutului tricolor, adoptat ca stemă de familie Alexandru Ioan Cuza şi urmaşii săi, sunt 
indicii că au fost întrebuințate şi culorile familiei Rosetti. Toate aceste sunt indicii 
conduc spre concluzia că batista cu stemă de la Muzeul de Istorie, deşi provine cu 
siguranţă de la un personaj feminin din familia Rosetti, nu putea să aparțină doamnei 
Elena Cuza. 

Am avansat mai sus ideea că batista putea să aparţină unei fiice de domn 
căsătorită cu un membru al familiei Rosetti. Domnița care îndeplineşte această 
condiție şi căreia i se potriveşte stema de pe batistă, în toate detaliile ei, este Aglae“, 
fiica domnitorului Grigore Al. Ghica, care a fost căsătorită cu Răducanu Rosetti ce 


14  Moşia Ciorteşti s-a aflat în stăpânirea lui Iordache Roset („matca tuturor ráutátilor"), probabil 
cel mai mare proprietar funciar din Moldova secolului XVII. Ciorteştii se învecinau cu o altă 
veche vatră a Roseteştilor, satul Pribeşti-Vaslui, unde se păstrează si astăzi cel mai vechi conac 
boieresc din Moldova, care a aparţinut familiilor Rosetti-Bals. Pe arcul de piatră al gârliciului 
prin care se pătrunde în subsolul conacului se poate vedea şi astăzi o inscripţie cu litere chirilice: 
„În senin si în negură teafăr”. 

15 Frumoasa şi cultivata domnitá Aglae era cea de-a doua fiică din a doua căsătorie a domnitorului 
Grigore Al. Ghica. Ea a primit ca zestre moşia Mărgineni din ținutul Neamţului (1850). În Iaşi, 
Aglae a moştenit nişte case ale familiei Ghica, construite înainte de 1820, care se aflau cândva 


pe actuala stradă Palat, lângă turnuletul de strajă păstrat în preajma Palatului Culturii. La 
această reşedinţă ea avea să dea naştere viitorului istoric Radu Rosetti (Palatul domnesc din ulița 
Podul Ros, in Constantin Ostap, Ion Mitican, Cu Iaşii mână-n mână... П, laşi, 1997, p. 257-259). 
Tatăl sáu, Grigore Al. Ghica, îi conferise calitatea de patroană a Institutului de mosit şi creştere а 
copiilor orfani (1853), adică Institutul Gregorian, ce funcţiona în casa părintească a domnitorului, 
devenită astăzi Maternitatea „Cuza Vodă”, după numele străzii. Fiind cea de-a doua soţie a lui 
Răducanu Rosetti, după moartea acestuia, ea s-a recăsătorit cu unul dintre profesorii copiilor 
săi, Anton Allaux (1833-1905). Aglae a încetat din viaţă la 17 ianuarie 1902, la moşia Cáiuti din 
judeţul Bacău, unde este şi înmormântată. 


tânăr (1813-1872). Căsătoria a avut loc la 11 iunie 1850 şi deci batista nu ar putea fi mai 
veche de acest reper cronologic, dar poate data şi din deceniile următoare, teoretic 
până 1а contractarea celei de-a doua căsătorii, după 1872. 

Piesa a fost achiziționată de la Radu Beldiman din Bucureşti, care afirma că 
batista cu stema „Principatelor Unite” (sic!) era un dar a lui Alexandru Ioan Cuza 
către Mihail Kogălniceanu. Dacă aşa ar fi stat faptele, batista putea să ajungă în familia 
Beldiman prin căsătoria lui Gheorghe Beldiman (1834-1914), prefect de Ilfov, Fălciu şi 
senator, cu fiica a lui Mihail Kogálniceanu'*. Acceptând că batista era un dar din partea 
unui membru al familiei Cuza, înrudirea cu Mihail Kogălniceanu nu era singura cale 
pentru ca ea să ajungă în familia Beldiman. Există şi o filieră mai directă: Alexandru V. 
Beldiman (1832-1898) era un cunoscut şi devotat prieten al lui Alexandru Ioan Cuza, 
înrudindu-se chiar cu domnitorul prin soția sa Smaranda (Emma), fiica lui Alexandru 
Callimachi şi a Marie Cuza”. 

Credem însă că varianta cea mai probabilă este alta, care se potriveşte cu 
noua identitate a batistei, pe care o propunem în aceste pagini. Stema fiind una a 
familiei Rosetti şi nu a familiei Cuza şirul proprietarilor obiectului trebuie căutat pe 
această filieră. Jurnalistul Victor Beldiman (ful lui Alexandru V. Beldiman) în 1918, 
cu Magdalena, fiica istoricului Radu Rosetti. Aceasta era nepoata domnitei Aglae 
Ghica-Beldiman, pe care o consideră a fi fost adevărata proprietară a batistei cu stemă, 
putând moşteni obiectul, în modul cel mai firesc, ca suvenir de familie. Magdalena nu 
este altcineva decât mama lui Radu Beldiman, cel care a făcut oferta de achiziție către 
muzeu. 


16 Radu Beldiman, Mihai Sorin Rădulescu, Familia Beldiman. Schità genealogică şi istorică, în 
ArhGen, I (VI), 1994, 1-2, p. 203. 


17 Ibidem, р. 201,202. 

Stema Rosetti de pe batista atribuită Doamnei Elena Cuza 

Stema Rosetti, după Livre d' Or de la Famille Soutzo 

O stemă a Sultanei Cozadini, 
mama lui Cuza Vodă ? 


În luna ianuarie 2004, istoricul Peter Novosedlik semnala existența în colecțiile 
Muzeului de Istorie din Hlohovec (Slovacia) a unui vas de sticlă având gravată o stemă 
a României cu anumite particularitáti". Consultánd sinteza de heraldică românească а 
lui Dan Cernovodeanu”, istoricul slovac a identificat şi încadrat corect reprezentarea 
heraldică, în domnia lui Alexandru Ioan Cuza (1859-1866), dar un anumit detaliu îi 
ridica în continuare semne de întrebare. 

Stema de pe vasul de sticlă nu este policromá, smalturile heraldice sunt însă 
indicate, cu minutiozitate, prin clasicul cod de haşuri. Blazonul constă într-un scut 
francez modern scartelat, având în cartierele 1, 4 pe câmp roşu, acvila Ţării Româneşti 
(reprezentată din faţă, în poziție de acvilă, cu capul întors spre dextra, fără cruce în 
plisc), iar în cartierele 2, 3 capul de zimbru al Moldovei, având între coarne o stea cu 
şase raze. Stema este aşezată pe cele două drapele romane (vexilli), dispuse în săritoare, 
care susțin părțile superioare ale mantiei. Scutul este susținut de doi delfini afrontati, 
dispuşi cu cozile în sus. Totul este aşezat pe o mantie de purpură căptușită cu herminá 
şi bordată cu franjuri de aur. Sub mantie, o eşarfă, care se sprijină pe hampele celor 
două drapele, poartă deviza „TOŢI ÎN UNU” Elementul misterios este reprezentat 
de ecusonul central care, în loc să fie fasciat roşu, galben şi albastru (tricolorul), este 
fasciat în cinci câmpuri aur şi roşu” (fig. 1). 

Trecând în revistă datele cunoscute privitoare la evoluţia stemei de stat în cei 
şapte ani de domnie ai lui Alexandru Ioan Cuza, intervalul temporal in care poate 
fi încadrată stema din Slovacia poate fi mult restrâns: stema având scutul cu patru 
cartiere aparţine celei de-a treia faze de elaborare a stemei de stat (martie 1863 - aprilie 
1864). 

Dupá cum se stie, la 19 martie 1863, domnitorul Alexandru Ioan Cuza 
a promulgat varianta mai simplá a stemei de stat, reprezentatá de un scut cu douá 
cartiere, care fusese acceptată si de Parlament. Aceasta a fost adoptată sub presiunea 


1 Istoricul slovac a cerut detalii despre stemă domnului Ştefan S. Gorovei, care mi-a oferit şansa de 
a face o investigaţie pe acest subiect, transmițând apoi concluziile solicitantului. 


2 Рап Cernovodeanu, Știința şi arta heraldică în România, Bucureşti, Editura Ştiinţifică si 
Enciclopedică, 1977, 566 p. 


3 Fotografia este cea pusă la dispoziție de către domnul Peter Novosedlik. 


necesității dea avea un însemn naţional legal fundamentat, pentru protocolul curent. 
Sub aspectul artei heraldice, stema era însă perfectibilă. 

Conştient de aceasta, domnitorul a autorizat ulterior consultarea unor reputați 
heraldişti din Franţa, pentru a realiza un proiect de stemă impecabil. Prin secretarul 
Cabinetului său personal, Arthur Baligot de Beyne, el a obținut recomandările unor 
specialişti de prestigiu precum Тгопѕоп du Coudray, Froyez şi d'Hozier. Astfel, în 
octombrie 1863, s-a ajuns la realizarea unui prim proiect de stemă, schițat tot de Carol 
Popp de Szathmary (desenatorul stemei oficiale). Noul proiect consta într-un scut 
scartelat, având în cartierele 1 $i 4 acvila Țării Româneşti, iar în cartierele 2 şi 3 capul de 
zimbru al Moldovei; peste tot broşa un ecuson tripartit în fascie (un tricolor vertical). 
Această compoziție heraldică se vădea a fi echilibrată şi elegantă, respectând întru- 
totul rigorile heraldicii. Sub raport estetic, ea era net superioară stemei oficiale (fig. 2). 
Din păcate, până la sfârşitului domniei lui Alexandru Ioan Cuza (11 februarie 1866), 
proiectul nu a reuşit să obțină legalizarea în forul legislativ al țării. Stema oficială a 
rămas, până la capăt, cea cu scutul cu două cartiere, folosită de întreaga administrație 
de stat. 

Stema cu patru cartiere nu a rămas doar un proiect, ci a fost pusă în circulație, 
în mod oficios, încă din primăvara anului 1864. Aceasta a fost utilizată doar de către 
Curtea Princiară si de câteva înalte oficialități centrale, precum si de unele agenţii 
diplomatice româneşti acreditate în Occident. Din 1864, ecusonul central tripartit 
în fascie (azur, aur, roşu) a fost echivalat cu stema personală a domnitorului, apoi cu 
stema familiei Cuza‘. 


ж 


Ceea се are neobişnuit stema de la Muzeului de Istorie din Hlohovec este, 
după cum am precizat deja, ecusonul central care, în loc de cele trei dungi tricolore, 
este fasciat în cinci câmpuri aur şi roşu. Acest fapt ne aminteşte de asocierea celor 
două culori în stema dublă de la începutul domniei lui Cuza” (fig. 4). Primul scut, 
este despicat în două cartiere; în cel dintâi, pe roşu, este capul de bour al Moldovei; 
partitiunea a doua este la rândul ei tăiată în două, reunind nu steme, ci „culori” de 
familie. În partea de jos se află un câmp bandat argint şi azur (smalturile heraldice ale 
familiei Rosetti, din care provenea doamna Elena Cuza) cu şef de aur. Câmpul superior, 
roşu cu talpă de aur, ar reveni, în mod logic, familiei Cuza. Aurul şi roșul pot fi şi culori 
de conjunctură atribuite lui Cuza, deoarece acestea erau culori ale domniei în virtutea 


4 Până în prezent nu este cunoscută o stemă veche а familiei Cuza. Faptul pare surprinzător 
deoarece, chiar dacă nu făceau parte din boierimea cea mai înaltă, reprezentanţii acestei familii 
au deținut dregătorii suficient de însemnate şi au jucat un rol în istoria Moldovei. 


5 jean N. Manescu, O stemă necunoscută a lui Alexandru Ioan Cuza, în volumul Studii privitoare la 
Unirea Principatelor, Bucureşti, 1960, p. 517-523. 

tradiţiei bizantine. Nu ştim dacă familia Cuza a folosit în steme aceste două smalturi 
înainte ca unul dintre ei să acceadă la tron. 

Se cuvine verificată însă şi moştenirea heraldică de pe linie maternă a domnului 
Unirii. Mama sa aparţinea familiei de origine greacă, Cozadini. Această familie a folosit 
în stemă culorile aflate în discuţie, dar într-un mod special. Blazonul familiei Cozadini 
(folosit de verii domnitorului) infátisa un corn al abundenței de culoare roşie, cu trei 
dungi de aur, aşezat în pal”. Câmpul de azur il putem considera neutru, inexistent, 
deoarece acesta este smaltul clasic a scutului francez modern, folosit ori de câte ori nu 
se cunoşteau culorile folosite în vechime de o familie (fig. 3). 

Succesiunea de brâuri de aur şi roşu pare să provină de aici, de la cornul 
abundenței, roşu, întretăiat de curelușele de aur”. Astfel, putem emite ipoteza că 
obiectul armoriat de la muzeul sloven este, probabil, un dar făcut de Alexandru Ioan 
Cuza mamei sale. Pentru aceasta a fost puse în ecusonul central, în locul tricolorului, 
smalturile familiei Cozadini. Darul putea fi făcut, cel mai probabil, in 1864, când stema 
cu scutul scartelat a început să fie folosită. Termenul limită este oricum primăvara 
anului următor, deoarece Sultana Cozadini a decedat la 20 mai 1865*. Obiecte purtând 
această stemă au revenit, curând, în proprietatea domnitorului, care le-a luat probabil 
cu el în exilul de după 1866. Astfel, vasul de sticlă cu acesta stemă a putut sa ajungă în 
colecții străine, mai ale după 1873, anul morţii domnitorului. 


6 СЕ Traian Larionescu, Armorialul Moldovei de Sus. Album heraldic, Bucureşti, П, 1977, planşa 65, 
nr. 638. 


7 Arfi fost mai firesc să avem în stema Cozadini, un corn de aur traversat de cureluse de culoare 
roşie. S-ar fi evitat astfel suprapunerea unei mobile de culoare pe un câmp tot de culoare. Este 
posibil ca indicaţiile privitoare la smalturi din albumul lui Traian Larionescu să fi fost inversate 
din greşeală. 

8 Virginia Isac, Contribuţii la o bibliografie Alexandru Ioan Cuza, laşi, Editura Junimea, 2005, p. 58. 
Înmormântarea a avut loc la Galaţi, dar în 1873 osemintele Sultanei Cozadini au fost strămutate 
la Ruginoasa. 


Stema Sultanei Cozadini, mama lui Alexandru Ioan Cuza 

Stema lui Alexandru Ioan Cuza, 1864 


Stema familiei Cozadini 


Stema lui Alexandru Ioan Cuza, 1859 

Sigiliul heraldic al lui 
Gheorghe Asachi 


Gheorghe Asachi este personalitatea culturală cea mai marcantă a Moldovei din 
prima jumătate a secolului XIX". Inteligența şi talentele sale multiple au făcut ca el să 
fie un întemeietor, un precursor, în numeroase domenii: teatru, monumente publice, 
gazetărie şi tipar, învățământ public, organizarea Arhivelor publice. 

Şi în domeniul heraldicii şi sigilografiei Gheorghe Asachi poate fi considerat cel 
dintâi specialist din Moldova. Calitatea sa de director al Arhivelor Statului a făcut ca el 
să fie primul solicitat atunci când era nevoie de elaborarea unei steme, fiind considerat 
de contemporani persoana cea mai competentă în asemenea chestiuni. La el au apelat 
autoritățile statului ori de câte ori era nevoie de alcătuit stema ţării, steme districtuale, 
orăşeneşti sau ale unor instituţii”. 

Având în vedere interesul marelui cărturar pentru Heraldică, ne putem pune, cu 
legitimitate, întrebarea: Gheorghe Asachi nu a folosit, la rândul său, o stemă proprie? 
Nu se cunoaşte până acum un blazon al familiei Asachi. Puteam presupune că, nefiind 
de origine nobilă, Asachi nu a găsit de cuviință să-şi confectioneze o stemă. El însuşi 
îşi mărturisea originea modestă, într-un poem: „Din familie umilă, nobil muzele-l 
făcură”?. 

ж 

Dacă о stemă а lui Gheorghe Asachi nu este cunoscută, о deviză а sa (care putea 
fi parte dintr-o stemă) a circulat mult în literatura privitoare la biografia lui. Ioan 
Negre, în prima biografie dedicată lui Asachi (1882), consemna că pe casa din Iaşi a lui 


1 Ioan Negre, Gheorghe Asachi. Viaţa, lucrările, scrierile sale, epoca în care a trăit (1788-1869), Piatra 
Neamţ, Tipografia Judeţului Neamţ, 1882; C. Calmuschi, Gheorghe Asachi. Viaţa şi activitatea 
lui, Bârlad, Tipografia Catafany, 1887; У.А. Urechia, Gheorghe Asachi. Cuvânt rostit la inaugurarea 
statuei lui, Bucureşti, Tipografia Românului, Vintilă C.A. Rosetti, 54 p; Th. Codrescu, Amintiri 
despre Gheorghe Asachi, „Arhiva”, Iaşi, П, 1890-1891, p. 338-344. Pentru o bibliografie cât mai 
completă vezi Dicţionarul literaturii române de la origini până la 1900, (DLR), Bucureşti, Editura 
Academiei, 1970, p. 55-60. 

2 Gh. Ungureanu, Sigiliile oraşului Iaşi în secolul al XIX-lea, în „Revista Arhivelor”, 1966, nr. 2, 
p. 90-91; Maria Dogaru, Contribuţia lui Gheorghe Asachi la dezvoltarea heraldicii naţionale, în 
„Memoria Antiquitatis", XIX, 1994, p. 473-484; Mihai Răzvan Ungureanu, Stemele districtuale 
în Moldova regulamentară. Contribuţia lui Gheorghe Asachi, în ArhGen, П (VII), 1995, nr. 1-2 
(„Caiete heraldice”, I), p. 285-290. 


з G. Călinescu, Istoria literaturii române, Ediţia a II-a, Bucureşti, Editura Minerva, 1988, p. 94-110. 


Asachi, construită de le însuşi, la 1835, „era săpată maxima sa: Lucrul şi al meu repaus! 
Fostul discipol al cărturarului, Th. Codrescu, îşi amintea că, în jurul anului 1878, când 
a fost vândută locuința, o asemenea deviză („Munca şi al meu тераов!”) pe care Asachi 
o montase pe grilajul balconului casei sale şi era aruncată în рой“. Deviza a intrat şi în 
literatura vremii. Un tânăr poet, V. Gheorghidan, închina, în 1866, bătrânului „veteran 
al literaturii române) retras în casa lui de pe strada Asachi, pe frontispiciul (?) căreia 
străjuia inscripţia Lucrul şi al meu repaus, un sonet care cuprindea şi următoare strofă: 


Lucrul e a ta deviză şi c-o rară bárbátie 

Ai lucrat şi lucrezi încă, prin silintà şi amor, 
Aprinzând în a ta ţară a ştiinţelor făclie 
La altarul de lumină adunat-ai un popors. 


Acelaşi Ioan Negre, în finalul broşurii sale, face o frumoasă încheiere, care arata 
cât de mult pátrunsese în conştiinţa publică deviza cărturarului: „Gheorghe Asachi 
vietuieste in noi şi va vietui în succesiunea generațiilor, vietuieste in şcoale, în temple, 
în teatru, în presă, în literatură, în istorie. Figura sa se vede, sfântă şi glorioasă, înaintea 
ochilor românilor, ca o santinelă care veghează şi îndeamnă pe români la lucru şi 
repaus”. 


* 


Arătam mai sus că în literatura noastră heraldică şi sigilografică nu este cunoscută 
o stemă a lui Gheorghe Asachi. Şi totuşi, dacă marele cărturar ar fi avut o asemenea 
stemă, ce ar fi putut sa conţină ea? 

Fără a medita prea mult, sugestia este la îndemână: o albină! Asta s-ar potrivi 
foarte bine cu deviza cunoscută a lui Asachi: Munca şi al meu repaus. Şi apoi nu este 
el editorul şi tipograful „Albinei Româneşti, prima gazetă apărută în Moldova”? 
Această publicație avea pe frontispiciu (la primele numere) chiar o albină, însoțită 
de un caduceu al lui Mercur, simbol al comerțului. În heraldica napoleoneană de la 


4 Th. Codrescu, ор. cit. p. 344. Informaţia o găsim şi la Gh. Ungureanu, în studiul introductiv la 
volumul documentar Figuri de arhivişti români. Gheorghe Asachi (1778-1869), p. 27, nota 61. С. 
Călinescu o retine puţin diferit: „Pacea şi al meu repaos!” (G. Călinescu, ор. cit, p. 97). Vezi şi 
Mircea Ciubotaru, Casa Asachi, în „Monumentul”, VI (2005), laşi, Editura Trinitas, р. 109. 


5 У. Gheorghidan, Sonet dedicat lui Gheorghe Asachi, în „Almanah de învăţătură şi petrecere”, Iaşi, 
1866, p. 110. Vezi şi volumul Figuri de arhivisti, p. 3. 

6 Ioan Negre, op. cit., p. 96. 

7  Pentru, Albina Românească” vezi DLR, 1970, p. 11-13. Rămâne totuşi rezerva că, pe frontispiciul 
amintitei reviste, albinei îi este ataşat un alt moto: Este albinei dor şi lege /Din flori miere a 
culege („Albina Românească” nr. 1, 1 iulie 1829; apud Ioan Negre, op. cit., p. 79). Pentru originea 
acestui simbol vezi Bitay Árpád, De unde şi-a luat Asachi denumirea de „Albina românească”, în 
„Dacoromania”, Cluj-Bucureşti, П, 1921-1922, passim. 

începutul secolului XIX, albina tocmai fusese înnobilată, luând locul crinilor Capetieni 
(sub pretextul corectării unei confuzii vechi de secole). În cazul lui Asachi însă, credem 
că albina rămâne un simbol burghez, al muncii neîntrerupte ca rețetă a succesului 
profesional. Nu întâmplător, în epocă, albina va fi prezentă, ca element simbolic, pe 
frontispiciul mai multor bănci (Banca Moldovei, Banca Dacia, de pe strada Cuza Vodă 
din laşi). 

* 

Ceea ce părea foarte puțin probabil, s-a întâmplat. Cáutánd prin însemnările 
personale făcute odată cu parcurgerea inventarelor Colectiei Documente de la Arhivele 
Naţionale Iași, am dat peste o semnalare a sigiliului lui Gheorghe Asachi. Fără prea 
mari iluzii, am verificat trimiterea. Căutarea a fost încununată de succes. 

Este vorba de o scrisoare din зо martie 1829, reprezentând răspunsul agăi 
Gheorghe Asachi către Poliția oraşului Iaşi, în legătură cu un frate al său, călugărit 
sub numele de Daniel". Epistola a fost publicată în 1973, în paginile primului volum de 
Documente din Arhivele Iesene privitor la personalităţi culturale”. Pe spatele epistolei se 
păstrează un sigiliu de închidere, aplicat în ceară roşie cu diametrul de 28 mm. Acesta 
trebuia, teoretic, să se fi distrus la deschiderea scrisorii. Din fericire sigiliul s-a păstrat 
însă, în bune condiţii şi aproape în întregime (fig. 1). 

Sigiliul conţine un scut heraldic de tip francez modern. Scutul este tăiat, având 
partitiunea superioară despicată în două cartiere. Dimensiunile reduse (12x10 mm) fac 
dificilă identificarea detaliilor. În primul cartier se poate distinge o liră însoţită de două 
stele“, iar in cel de-al doilea un obiect rotund. Partitiunea inferioară este rezervată 
unui leu, trecând spre dextra, ținând în laba superioară dreaptă trei obiecte: o sabie, o 
cruce şi o ramură de palmier (sau o pană, spic) (fig. 2). 

Sub scut, pe o eşarfă, se poate descifra începutul unei devize, scrise în limba 
latină. Un scris de mână, pe care Rodica Iftimi, la acea vreme custode al sălii de studiu a 
Arhivelor Iaşi, l-a identificat ca fiind al doamnei Virginia Isac, a adăugat pe document, 
sub sigiliu (în creion) ceea ce a putut descifra la o primă lectură: „Salus in .... Restul 
inscripţiei a fost deteriorat la ruperea sigiliului. Este vorba oricum, de o deviza diferită 
de cea pe care ne aşteptam sa figureze pe sigiliul lui Asachi, cea îndeobşte cunoscută: 
Munca şi al meu repaus. 


8 Arhivele Nationale Iaşi, Colectiei Documente, Pach. DLI, doc. nr. 63. 


9 Documente, ediţie, note şi glosar de Gh. Ungureanu, D. Ivănescu, Virginia Isac, Bucureşti, Editura 
Minerva, 1973, p. 68-69. Volumul a devenit deja o raritate bibliografică. Am solicitat colegului 
Andi Mihalache, de la Institutul de Istorie „А.Р. Xenopol” (Iaşi), care a răspuns cu deosebită 
promptitudine, o copie a epistolei publicate. Îi mulțumesc în mod deosebit şi pe această cale. 


10 Cele două stele, poate mai puţin vizibile astăzi, au fost observate de editorii scrisorii (Documente, 
Gh. Ungureanu ș.a., p. 69). 


Aşa cum se prezintă, stema lui Asachi este una compusă, existând premisa că 
ea ar fi putut avea mai multe faze de elaborare. S-ar cuveni verificate cel puțin două 
ipoteze: 

1. Dacă în stemă pot fi identificate elemente moştenite, de la tatăl său ori chiar de 
la generaţiile anterioare. În lipsa unor mărturii directe, acestea ar trebui să se regăsească 
şi în sigiliile fraţilor (eventual surorilor) lui Gh. Asachi şi a urmașilor lor. 

2. Dacă este o „stemă de alianță, cuprinzând elemente heraldice aduse de soția 
sa, prin căsătorie. 

Lira din primul cartier poate căpăta unele explicaţii. Ea poate simboliza, la modul 
generic, preocupările artistice ale posesorului (poet, dramaturg, pictor, arhitect), fiind 
şi atributul muzei protectoare. În plus, se ştie că Asachi a tipărit un supliment al gazetei 
„Albina Românească, sub titlul de „Alăuta Românească” (1837-1838). Publicaţia 
avea pe frontispiciu o liră (peste care e aşezată o albină, probabil). „Alăuta” era, la noi, 
un termen arhaic folosit pentru „іга. Deşi întreaga familie Asachi avea preocupări 
muzicale, cântând cu talent la diverse instrumente (potrivit educaţiei clasice a acelei 
epoci), despre fiica lui Asachi, Hermiona, există o mărturie directă că obişnuia să cânte, 
nu la liră, ci la harfă'?. 

Obiectul rotund din cartierul al doilea este, de asemenea, dificil de identificat. 
Editorii scrisorii, în descrierea arheografică, au văzut în această piesă heraldică trei 
cercuri concentrice'?. O asemenea reprezentare este destul de frecventă în heraldică”. 

Initial am presupus ca ar putea fi ceva legat de familia soţiei lui Asachi, deşi 
aceasta nu era de neam nobil şi, probabil, nici purtătoare de blazon. O transpunere 
heraldică ad-hoc a numelui soției, Tauber, ar fi trebuit sa aducă în stemă un porumbel, 
deoarece acesta este înțelesul cuvântului, în limba germană“?. Se vede însă că nu la o 
stemă de alianță matrimonială s-a gândit Asachi. 

Heraldistul Tudor Radu Tiron, pe care l-am consultat în această chestiune, 
presupune că ar putea fi vorba despre un glob pământesc, simbol al preocupărilor lui 
Asachi în domeniul ştiinţelor exacte. Este posibil. În fond, inginerii hotarnici ieşiţi din 


11 Pentru „Albina Românească”, vezi DLR, p. 8. 
12 С. Călinescu, ор. cit., p. 97. 
13 Documente, Gh. Ungureanu ş.a., p. 69. 


14 СЕ Abrégé méthodique de la science des armoirie, par Maighe, presentation de Pierre Girard-Augry, 
Pardés — Puiseaux, 1991, p. 154. O stemă identică este atribuită in această lucrare localităţii 
Virieu (Dauphiné): în câmp roşu, trei cercuri concentrice de argint. 

15 Gh. Asachi s-a căsătorit la Iaşi, în 1817, cu Elena Teuber, guvernanta copiilor vornicului Mihai 
Sturdza, о bună muzicantă (pianistă), iar nu nemtoaica „spălătoriță” cum о încondeiază 
paharnicul Costandin Sion în cunoscuta sa Arhondologie. Cu toate acestea, în 1826, mitropolitul 


Veniamin Costachi emitea, la cererea lui Asachi, un certificat vizat de Agenţia KK, prin care se 
adeverea că solicitantul era holtei (G. Călinescu, op. cit., p. 97). 

şcoala tehnică а lui Asachi erau nişte „geometri, іп sensul etimologic al termenului, 
acela de ... „măsurători ai pământului” 

Leul din partitiunea inferioară a scutului suportă mai multe considerații. Acesta 
poate fi inspirat de leul purtător de spadă din stema domnitorului Mihail Sturdza, al 
cărui slujitor apropiat şi devotat a fost Gheorghe Asachi'*. O altă sugestie ar fi că leul 
este o transpunere a numelui luat de tatăl cărturarului, Lazăr Asachi, după călugărirea 
sa, în urma decesului soției: Leon. Există şi aici o rezervă, în sensul că tatăl lui Gh. Asachi 
s-a călugărit în 1820 şi a murit în 1825; el a purtat deci numele de „Leon” doar cinci ani, 
spre sfârşitul vieţii sale“. Fiul se obişnuise oare suficient de bine cu noul prenume încât 
sa îl transpună într-o stemă? 

Pe de altă parte, însemnele pe care leul le poartă în laba dreaptă (sabia, crucea 
şi ramura de palmier) sunt armele familiei Costachi", cu trimitere la mitropolitul 
Veniamin, protectorul lui Lazăr Asachi şi a fiului său, Gheorghe (pe care 1-а şi trimis 
al studii în străinătate, cu o bursă). Într-adevăr, Lazăr Asachi era cunoscut drept 
secretarul şi „omul de taină” al mitropolitului Veniamin Costachi”. 

Am arătat că sub scut se află o eşarfă, pe care se poate descifra începutul unei 
devize, scrise în limba latină: „Salus in ..2 restul fiind deteriorat. În volumul editat, 
la descrierea arheografică, deviza apare ceva mai completă: Salus in virtute...”*. 
Întâmplarea a făcut ca să găsim în monumentala Istorie a literaturii române, a lui 
George Călinescu textul integral al devizei, fără a putea cunoaşte sursa din care a 
prelat-o autorul. Aceasta sună astfel: Salus in virtute decus! (= Mântuirea e în virtute şi 
demnitate, onoare!)”!. 

Ioan Negre semnala Epitaful lui Gheorghe Asachi, „scris de el însuşi, cu câteva 
zile înainte de moartea sa, pentru mormântul pe care şi-l pregătise 1а biserica Patruzeci 
de Sfinţi (Mucenici) din Copou. Iată un extras semnificativ: „Aice zace capul acelui 
care în viață purta numele de Gheorghe Asachi. Iar după ... ani, recăzând în pulbere, 


16 Cărturarula şi făcut parte din comisia care a redactat Genealogia familiei Sturdza (1842), ieșită 
de sub teascurile tipografiei sale. Stema sturdzească de pe copertă, precum şi descrierile acesteia 
din cuprinsul textului par sa îi aparţină lui Gh. Asachi. 


17 Antonie Plămădeală, Lazăr Leon Asachi în cultura română, Sibiu, 1985, p. 8. 


18 Heraldistul Tudor Tiron ne-a semnalat un sigiliu al mitropolitului Veniamin Costachi, in 
care figurează un brat care tine înmănunchiate cele trei simboluri: sabia, crucea şi ramura de 
palmier. Dedesubt, în loc de deviză, există o explicare versificată a stemei: ,Bratul înarmat supt 
cruce unui ostaş credincios/ mántuieste pre cetate, naltá-altarul surpat gios”. 


19 Antonie Plămădeală, ор. cit, p. 12. Prin Lazăr Asachi mitropolitul Veniamin își tinea 
corespondenţa cu ruşii. Se ştie că Gh. Asachi a fost implicat, după 1842, în redactarea si tipărirea 
genealogiei protectorului sau, mitropolitul Veniamin Costachi. 


20 Documente, Gh. Ungureanu s.a, p. 69. 
21 С. Cálinescu, op. cit., p. 97. 


sufletul ce-l învia se întoarsă în sânul Celuia ce l-a fost dat şi căruia totdeauna se 
închină, prin păzirea virtuţei””. 

Aceasta nu e neapărat o aspirație personală. Foarte mulți gânditori francezi, 
anteriori sau contemporani cu Revoluţia de la 1789 (Adrien Lamourette, Henri 
Gregoire, Sermet, Soanen, Robespierre, Danton, Saint Just), aveau această credinţă, 
potrivit căreia „virtutea umană este scopul suprem al politicii, care justifică suspendarea 
drepturilor politice individuale pentru a corija o stare de fapt, viciile relevate de 
experienţa istorică şi moravurile politice existente". 

Cunoaşterea stemei heraldice a lui Gheorghe Asachi nu a fost de folos, în cele 
din urmă, la elaborarea stemei Universităţii Tehnice ieşene. Heraldiştii Institutului 
„Sever Zotta” (inclusiv subsemnatul) au considerat, la acea dată, că nici unul dintre 
elementele cuprinse în stema sigilară a cărturarului nu are suficientă relevanță şi nu ar 
fi potrivit pentru stema onorabilei instituţii de învățământ superior. S-a optat, ca punct 
de plecare, pentru simbolurile atribuite Politehnicii în stema dezvoltată a Universității, 
reprezentată pe diplomele de Doctor honoris causa din perioada interbelică”. Povestea 
acestei interesante experiențe rămâne însă, în paginile de față, dezvăluind câte ceva din 
„Laboratorul” care produce steme de instituţii. Este o dovadă că forma finală a unei 
steme, ce pare adesea simplă, are în spate eforturi de documentare şi concepție adesea 
nebănuite. 


22 Ioan Negre, op. cit., p. 91. 

23 СЕ Cristian Ploscaru, „Cărvunarii” şi primele manifestări politice ale cugetării liberale în Moldova, 
АПХ, 2005, p. 110, nota зоо. 

24 СЕ Sorin Iftimi, O istorie a simbolurilor Universităţii din Iaşi (Sigilografie, vexilologie, heraldică), in 
vol. Universitatea din laşi. De la modelul francez la sistemul Bologna, coord. Gheorghe Iacob, Iaşi, 
Editura Universităţii „Alexandru loan Cuza”, 2007, p. 520-522. 

Sigiliul lui Gh. Asachi 


Sigiliul lui Gh. Asachi 


(reconstituire) 

Un platou de faianţă cu stema 
lui Teodor Callimachi* 


În vitrina „Galeriilor Anticariat” de pe strada Lăpuşneanu, pasionatul colecționar 
Dumitru Grumăzescu, patronul aşezământului, a expus, încă din toamna anului 
2003, o interesantă piesă decorată cu stema vechii familii posesoare. Este vorba de un 
platou de faianţă, de formă pătrată având pe spate marca atelierului, sub forma unei 
ştampile rotunde: „FALANCES PORCELAINES CRISTAUX. GRAND DEPOT E. 
BOURGEOIS. 21 Rue Drouot. Paris. 33 Rue S'Féréol. Marseille” 

Actualul proprietar al piesei, rămas anonim, pretinde că a intrat în posesia 
obiectului pe filiera uneia din ramurile familiei Sturdza, fără alte precizări. Varianta 
nu este cu totul exclusă, dar ar fi rodul jocului imprevizibilei întâmplări. Stema 
reprezentată pe mijlocul platoului ne spune o cu totul altă poveste. 

Dar iată mai întâi o descriere a acestui blazon: scut de formă compozită”, 
despicat; în prima partitiune un arc încordat, săgeata fiind aşezată în pal, cu vârful în 
jos; pe săgeată este încolăcit un şarpe. În cea de-a doua partitiune, pe un câmp haşurat 
vertical, trei stele cu şase colțuri, dispuse orizontal, în fascie. Scutul este aşezat pe un 
mantou princiar, încoronat cu o coroană de asemenea de rang princiar. Deşi întreg 
desenul este realizat monocolor, cu albastru, pe fondul albul-gălbui al faiantei, avem 
şi o indicație cromatică: haşurile verticale din partitiunea secundă, reprezentând, 
potrivit codului artei heraldice smaltul roşu. 

O stemă absolut identică a fost reprodusă de Dan Cernovodeanu, în cunoscuta 
sa sinteză de heraldică românească”. Sursa indicată de autor este un album franțuzesc 
de monograme, aflat în colecțiile Academiei’. În privinţa identității ei, singura indicație 
este că aparține familiei Callimachi. La fel şi în Armorialul lui Traian Larionescu, unde, 


*  Acest text a fost publicat în „Acta Moldavie Meridionalis" Anuarul Muzeului Judeţean Stefan 


cel Mare” Vaslui, XX V-X XVIL 2004-2006, p. 225-231. 
1 Având partea inferioară acolată, ca la scutul de tip francez modern, pe când partea superioară 
colțurile sunt ieşite în afară, ca la cel de tip englez. 


2 Dan Cernovodeanu, Știința şi arta heraldică în România, Bucureşti, 1977, р. 363, fig. 2. Poate că 
noua ediție a lucrării, policromă, уа da o reproducere în culori a stemei. Autorul reproduce, pe 
aceeaşi planşă (fig. 1), şi o stemă simplă a familiei Callimachi, foarte frumos realizată grafic, 
după Eugenie Rizo-Rangabé, Livre d'Or de la Noblesse phanariote, Athènes, 1892, p. 11. Vezi şi 
Emanuel Hagi-Mosco, Steme boieresti din Románia [album heraldic], Bucuresti, 1918. 


з  A.Lenégre, Album de monogrammes, Paris, f. d., partea IL p. 42, fig. 4 (BAR, Cabinetul de stampe, 
I- 10 313). 

în plus, sunt indicate culorile (prin haşuri): mobile roşii pe câmp de argint, pentru 
Callimachi şi stele de aur pe roşu pentru Moruzi”. 

Ceea ce permite să aflăm mai multe despre proveniența acestui obiect, şi 
eventuala sa valoare istorică, este tocmai faptul că nu avem de-a face cu o simplă 
stemă Callimachi. De fapt, scutul despicat este folosit adesea pentru steme de alianță. 
Dacă în prima partitiune avem într-adevăr stema familiei Calimachi, in cea de-a doua 
recunoaştem stema familiei Moruzi: pe câmp roşu, trei stele de aur, cu şase colțuri, 
aşezate în fascie?. Este, deci o stemă de alianță matrimonială, ilustrând căsătoria unui 
bărbat din familia Callimachi cu o femeie din familia Moruzi. 

Privind arborele genealogic al familiei Callimachi, observăm că nu au existat 
decât două asemenea cazuri: 

Cel dintâi este acela al lui Ioan Callimachi (1781-1821), dragoman al flotei 
otomane şi apoi, din 1807, mare dragoman al Înaltei Porţi, care a fost decapitat din 
ordinul sultanului, la 1821, cu ocazia reprimării mişcării eteriste, la vârsta de doar 40 
de ani. El aparţinea ramurii principale, domneşti, a familiei. Ioan era fiul lui Alexandru 
vodă Callimachi (1795-1799) şi fratele mai mic al lui Scarlat Callimachi vodă. Bunicul 
lui era loan vodă Callimachi (1758-1860), de asemenea domn al Moldovei. Beizadea 
Ioan fost căsătorit cu domnita Ruxandra, fiica lui Constantin Moruzi vodă, cu care 
a avut patru fete şi doi băieți, născuţi între 1808 şi 1818. Mariajul a avut loc, deci, 
pe la 1807. În eventualitatea în care îi atribuim lui blazonul de pe platou, ar trebui 
să admitem că stema, şi deci obiectul, se datează între 1807 şi 1821, ceea ce este cam 
timpuriu. Dealtfel, el a trăit aproape numai la Constantinopol, unde avea şi un luxos 
palat. Capitala Imperiului Otoman nu era mediul potrivit în care un înalt funcţionar al 
Statului să afișeze steme occidentale, heraldica fiind un fenomen eminamente creştin, 
născut tocmai în vremea Cruciadelor anti-islamice. 

Fiii beizadelei loan Callimachi, Alexandru (1817-1873) şi Grigore (1818-1875) 
după sfârşitul tragic al părintelui lor, s-au stabilit în Rusia, unde s-au căsătorit şi unde 
au servit ca ofițeri în armata ţaristă. Ei au dat naştere ramurii ruseşti a familiei. Stema 
de pe platou nu indică, prin nici un element, o legătură cu heraldica rusă, care ar fi 
putut să pună obiectul în legătură cu ei. 


4 Traian Larionescu, Armorialul Moldovei de Sus, Bucureşti, 1977, vol. П, planga 88, fig. 842. Credem 
că pornind de la această stemă, autorul o compune culorile stemei simple a Calimăcheştilor 
(vezi ibidem, planşa 87, fig. 841) ceea ce este discutabil, întrucât în stema compusă putem să avem 
de-a face cu un joc de culori, dintr-una într-alta, deci cu un artificiu grafic şi nu cu nişte culori 
moştenite, sigure. Stema simplă a familiei Callimachi, fără a indica smalturile, este reprodusă, 
în acelaşi volum, şi în planşa 122, fig. 1148. 


5 СЕ Dan Cernovodeanu, ор. cit., p. 369, fig. 4-6. 


6 Vezi A.D. Xenopol, Istoria si genealogia casei Callimachi, Bucureşti, 1897, p.183-185, şi arborele 
genealogic din anexă. 


Al doilea caz se referă la Teodor Callimachi (1836-1894), căsătorit cu Zenaida, 
fiica vornicului Alexandru Constantin Moruzi. Acesta aparținea ramurii cadete 
(secundare), negrecizate, a familiei Callimachi, din care nici un reprezentant nu a 
urcat pe tronul domnesc”. El era fiul marelui vornic Alexandru Callimachi (1781-1837) 
şi al Mariei, fiica postelnicului Ioan Cuza, fiind născut la Stânceşti-Botoşani, principala 
reşedinţă a familiei, la 4 ianuarie 1836. Teodor şi-a făcut studiile la Paris, cele secundare 
la liceul Saint-Barbe, iar cele superioare la Facultatea de Drept. Revenit in Moldova, a 
ocupat posturi însemnate în domnia lui Grigore Al. Ghica, făcând parte din generația 
reformatoare, alături de Negri, M. Kogălniceanu şi Anastasie Panu. La vârsta de 28 de 
ani, Teodor s-a căsătorit cu Zenaida, fata lui Alexandru Moruzi de la Zvoriştea din 
districtul Dorohoi (la 9 mai 1865) şi a Pulheriei (n. Rosetti), cu care а avut doi băieți si 
trei fete. Copii sunt născuţi prin toată Europa, unde părinţii au ajuns după răsturnarea 
lui Cuza vodă: Ralu, la Nisa (1867); Zenaida”, la Neapole (1870); Smaranda, la Viena 
(1871); Ioan, al Geneva (1880) şi Alexandru, la Zvoriştea (Dorohoi). La conacul de la 
Stáncesti a căutat să adune, pe tot timpul vieţii sale, o însemnată colecţie de cărți vechi, 
documente, monede, care să servească celor ce aveau să se ocupe cu scrierea istoriei 
ţării. A murit la această străveche reşedinţă a familiei, la 7 aprilie 1894. 


ж 


Chiar dacă, la prima vedere, însemnele princiare, coroana $i mantoul, păreau 
a indica un comanditar de rang domnesc, înclinând spre beizadea Ioan Callimachi, o 
analiză mai atentă a personajului şi a împrejurărilor vieţii sale elimină această variantă. 
De altfel, numeroase familii boiereşti din Moldova au inclus, în secolul XIX, aceste 
însemne în stemele lor, fără ca să fi avut înaintaşi încoronați. 

Din datele prezentate, rezultă că stema de pe platoul de porțelan poate fiatribuită 
doar celui de-al doilea personaj, Teodor Callimachi. El putea comanda un obiect cu 
blazon având acest conţinut doar după anul 1865 (cel mai probabil chiar în acest an!), 
când a încheiat căsătoria cu o reprezentantă a familiei Moruzi. Prin el şi prin fiii săi 
familia Moruzi din Moldova a putut trece pragul anului 1900, descendenți celeilalte 
ramuri, domneşti, stabilindu-se în Rusia, după 1821. Xenopol arăta că, în vremea sa, 
Alexandru („şeful casei" Callimachi) şi fratele sáu mai mic, Ioan Calimachi, erau singurii 
reprezentanţi ai acestei familii in Moldova. Dreptul la mantia şi coroana princiară din 
stemă poate fi justificat prin faptul că, pe linie maternă, aceştia descindeau din Ioan 
Teodor Callimachi vodă: mama lor, Zenaida, era fiica lui Alexandru Moruzi, nepoata 
domnitei Ralu Mavrocordat şi strănepoata domnitei Maria Callimachi, care era fiica 


7 Ibidem, p. 195-198. 

8 Ibidem, p.198. Zenaida era născută la 16 iulie 1840. Ea a fost botezată de domnita Ralu Moruzi 
(vezi p. 303) 

9 Potrivit lui A.D. Xenopol, aceasta avea să se căsătorească, la 1897, cu un “Dimitrie, conte de 
Roma” (Ibidem, p. 198). 

voievodului amintit”. Dacă urmărim ascendenta princiară pe linia Zenaidei Moruzi, 
soția lui Teodor Callimachi, putem constata că ea este strănepoata lui Alexandru 
vodă Moruzi şi răs-strănepota lui Constantin vodă Moruzi, care au domnit atât în 
Moldova cât şi în Tara Românească, spre sfârşitul secolului ХУІІ, Bunica pe linie 
paternă a Zenaidei Moruzi era domnita Ralu, fiica lui Alexandru vodă Mavrocordat 
(„Delibei”) şi nepoata lui Constantin vodă Mavrocordat”. Înrudirile de mai sus arată 
că prezența însemnelor princiare în stema de pe platoul lui Teodor Callimachi nu 
este întâmplătoare ci are o legitimitate reală, chiar dacă aceasta vine mai mult pe linia 
rudelor soţiei sale. Aceasta şi explică mândria cu care el afişează ambele steme reunite, 
şi nu doar vechea stemă a familiei sale. 


ж 


Monografia lui A.D. Xenopol, dedicată familiei Callimachi şi care se bazează іп 
mare parte pe documente păstrate în arhiva lui Alexandru, fiul lui Teodor Callimachi, 
are pe frontispiciu o stemă diferită a familiei: scut francez modern, scartelat, având în 
cartierele 1, 4, pe roșu, capul de bour al Moldovei, de aur, iar în cartierele 2, 3, pe azur, 
acvila Ţării Româneşti, din acelaşi metal; peste tot, іп ecuson de argint, stema veche 
a familiei Callimachi, arcul şi săgeata, ambele de culoare neagră, iar şarpele încolăcit 
este redat de aur; scutul este timbrat de o coroană princiară tipică, având bordură de 
herminá; ca suporţi sunt prezenţi doi stejari dezrádácinati, de culoare naturală (coroană 
verde, tulpină maro); sub scut, un arabesc vegetal, de aur, susţine o eşarfă albastră cu 
deviza familiei, scrisă cu litere negre: TIMERE AUT MUTARE SPERNO"?. 

În această formulă, în care stema familiei Moruzi nu mai este înfăţişată 
explicit, reprezentarea stemelor reunite ale Moldovei şi Ţării Româneşti se bazează 
tot pe strămoşii Zenaidei, Moruzeşti şi Mavrocordati, care au domnit în ambele 
principate. Stema aparţine tot lui Teodor Calimachi, desi e diferită de aceea de 
alianță, de la 1865. Ştim acest fapt datorită ex-librisului heraldic aplicat pe cărțile din 
biblioteca de la Stânceşti, pe care se află atât inscripția “EX LIBRIS BIBLIOTHECAE 
STINCESTENSIS; cât şi numele posesorului: “TEODORI CALLIMACHI”. 

În varianta color, aflată pe arborele genealogic din anexa lucrării lui Xenopol, 
toate aceste elemente heraldice sunt aşezate pe o mantie princiară, roşie căptușită 


10 Ibidem, р. 199 (vezi spita genealogică de aici). 

11 M.D. Sturdza, Dictionaire historique et généalogique des grandes familles de Grèce, Paris, 1983, p. 
353-360. Vezi şi spita genealogică întocmită de Paul Cernovodeanu, anexată la tratatul academic 
de Istoria románilor, vol. VI, Bucuresti, 2002. 


12 Ibidem, planşa cu arborele genealogic al familiei Mavrocordat. 


13 Această stemă este reprodusă şi de Traian Larionescu, ор. cit., vol. I, planşa 17, fig. 207, cu 
indicarea culorilor. 


14 СЕ Dan Cernovodeanu, op. cit., p. 363, fig. 3. 


cu hermină, având franjuri de aur; mantoul este timbrat de o coroană, de asemenea 
princiară. 

Elementul care încadrează cronologic această a doua stemă a familiei este 
reprezentat de cei doi stejari. Aceştia provin din stema ținutului Orhei, aşa cum a fost 
ea stabilită încă de la 1826, se раге’. Se ştie că membri familiei, са şi istoricii care s-au 
ocupat de această problemă, considerau ca loc de origine a Callimăcheştilor localitățile 
Dorna şi Câmpulungul din ţinutul Sucevei. Cel care a venit cu o altă părere este 
Alexandru Papadopol-Callimah, care avansează ipoteza originii orheiene a familiei'*. 
El se baza pe o mărturie a cronicii atribuite spátarului Ioan Canta, precum şi pe două 
morminte Callimachi de la mănăstirea de călugărițe Ciuhurul, de la ţinutul Orhei: cel 
al monahiei Pelaghia, doamna lui Ioan Teodor Callimachi şi cel al unei fiice a acesteia. 
Xenopol respinge ideea, arătând că cele două femei din familie au fost înmormântate 
la ţinutul Orheiului nu pentru că acolo ar fi fost baştina familiei, ci pentru cá, 
întâmplător, erau călugărițe la acea mănăstire. Opinia sa a făcut, autoritate în epocă, 
făcând са cea exprimată de Papadopol-Callimah să rămână una singulară”. Totuşi, 
ideea acestuia din urmă a stat la baza concepției celei de-a doua variante a stemei 
Callimachi. Rezumativ, se observă că discursul heraldic al stemei de pe frontispiciul 
cărții contrazice demonstrația asupra originii familiei Callimachi, pe care Xenopol o 
face în paginile lucrării. 


* 


În concluzie, putem spune că platoul care a făcut obiectul acestei analize 
şi despre care am stabilit că a aparţinut lui Teodor Callimachi, are o încărcătură 
istorică deosebită prin faptul că acesta era, prin mama sa, Maria Cuza, văr drept 
cu Alexandru Ioan Cuza, domnul Principatelor Unite'*. Cuza l-a trimis în delicata 
misiune la Constantinopol, împreună cu C. Negri, pentru a obţine recunoaşterea 
unirii administrative şi legislative a Principatelor de către Imperiul Otoman. Misiunea 
a fost încununată de succes, firmanul, purtând data de 4 decembrie 1861 (stil nou), 
fiind predat lui Negri. La 6 decembrie, acesta îi scria lui Alexandru Ioan Cuza că-i 
trimite firmanul prin secretarul. Agenției Române de la Constantinopol, Teodor Callimachi, 


15 Pentru stema ținutului Orhei vezi Silviu Tabac, Heraldica teritorială a Basarabiei şi Transnistriei, 
Chişinău. 1998, p. 38, 41. Idem, Heraldica Chişinăului: trecut şi viitor, în „Pergament”. Anuarul 
Arhivelor Republicii Moldova, 1, 1998, Chişinău, р. 112 (în prezent, judeţul Orhei are reşedinţa 
administrativă la Chişinău). 

16 Al. Papadopol-Calimah, Schitá istorică despre oraşul Botoşani, în „Analele Academiei Române. 
Memoriile Sectiunii Istorice”, seria II, tom VIII, p. 143 (apud, A.D. Xenopol, op. cit., р. 15-16). 


17 Recent, domnul Ştefan S. Gorovei a demonstrat cà familia Callimachi îşi are, totuşi, rădăcinile 
mai îndepărtate în zona Orheiului. 

18 Pentru personalitatea sa vezi capitolul Teodor Callimachi din lucrarea istoricului Dumitru 
Vitcu, Diplomatii Unirii, Ed. Academiei, Bucureşti, 1979, p. 230-242 (cu o foto la p. 236, fig. 11). 

cu primul vapor”. Deci Teodor Callimachi a fost mesagerul care a adus în {ага acest 
prețios document prin care sultanul recunoştea faptul împlinit, Unirea, chiar dacă 
numai pe timpul domniei lui Cuza. În anii următori, la 13/25 martie 1863, când s-a 
înființat reprezentanța diplomatică a României în Serbia, la Belgrad, cel dintâi titular 
al noului post diplomatic al fost acelaşi Teodor Callimachi, care va rămâne în funcție 
până la sfârşitul domniei vărului său”. După 1876, a luat parte la diverse legislaturi, са 
liberal”. 

Din mai multe puncte de vedere, sprijinite de acest succint medalion biografic, 
piesa, acum cu o identitate redobândită, merită să fie achiziționată şi expusă într- 
un muzeu public, ea nefiind un simplu obiect de artă decorativă, ci având o valoare 
memorială incontestabilă. 


19 Constantin С. Giurescu, Viaţa şi opera lui Cuza Vodă, ed. П, Chişinău, Ed. Universitas, 1992, 
paa. 

20 Ibidem, p.148. 

21 СЕ Octav-George Lecca, Familiile boiereşti române (cu adnotări de Mateiu Caragiale), ed. 
Alexandru Condeescu, Bucureşti, 1999, р. 177. Deşi a activat ca liberal, după amintita dată, nu 
găsim, din păcate, date despre el la Mihai Sorin Rădulescu, Elita liberală românească (1866-1900), 
Bucureşti, 1998, p. 303. 

Platou cu stema lui Theodor Callimachi 

Stemă de alianță Callimachi - Moruzi 


188 


Teodora, 
născută la Bucureșei 
in 13 Aprilie 1895, 

Un ex-libris armoriat 
Callimachi-Văcărescu 


Domnul Ştefan 5. Gorovei mi-a semnalat existenţa, în arhiva Institutului 
Român de Genealogie si Heraldică „Sever Zotta” unui ex libris alb-negru (16,5 X 12,5 
cm, copie) comunicat, acum câţiva ani, de domnul Ioan Varlam (Paris). Donatorul 
cunoştea, probabil, detalii privitoare la identitatea celor care au folosit acest însemn, 
dar informaţiile, nefiind consemnate în scris, nu s-au păstrat în arhiva Institutului. 
Este vorba despre două scuturi de tip francez modern, surmontate de coroane. La 
partea inferioară ele sunt încadrate de o eşarfă pe care este inscripționată, cu litere 
gotice, deviza „Limere aut mutare sperno; iar sub eşarfă se arată numele posesoarei: 
PRINCESSE JEAN CALLIMACHI. 

Primul scut, cel al familiei Callimachi, este scartelat roşu si albastru (potrivit 
codului de haşuri), având în cartierele 1, 4 stema Moldovei (capul de zimbru având 
între coarne o stea cu şase colțuri; este cantonat în partea superioară stângă de un 
corn de lună) iar în cartierele 2, 3 stema Ţării Româneşti (acvila cruciată şi încoronată, 
cu zborul coborât, ținând în gheare sceptrul şi spada; este cantonată în dextra sus de 
un soare). Peste tot, în ecusonul central, pe argint, stema familiei Callimachi: arcul cu 
săgeata şi şarpele. Scutul este surmontat de o coroană princiară (închisă). În această 
formă, stema aminteşte de un alt ex libris heraldic, cel al pretioasei biblioteci a palatului 
de la Stáncesti (Botoşani), întemeiate de diplomatul Teodor Callimachi; el purta chiar 
inscripția EX LIBRIS BIBLIOTHECAE STINCESTENSIS!, la care se adăuga numele 
posesorului: ТЕОРОКІ CALLIMACHI. Deviza este aceeaşi: „Гітеге aut mutare 
sperno" (= Frica sau nestatornicia le dispreţuiesc!). 


1 СЕ Dan Cernovodeanu, Ştiinţa şi arta heraldică în România, Bucureşti, 1977, p. 363, fig. 3.). Vezi şi 
A.D. Xenopol, Istoria şi genealogia Casei Callimachi, Bucureşti, 1897, pagina de titlu. O variantă 
color a stemei, în aceeaşi lucrare, pe planga cu arborele genealogic (după p. 155). În aceste 
variante, mai vechi, coroana prezintă elementele clasice pentru rangul de „Prinţ al Sfântului 
Imperiu Romano-German” (bordura de hermină, detaliu ce dispare în varianta analizată aici). 
Cu altă ocazie, am arătat că atât coroana princiară cát şi stemele celor două {агі româneşti, 
au fost folosite şi de ramura cadetă a familiei, din care nu a dat, de fapt, nici un domn pentru 
țările române (cf. Sorin Iftimi, Colectaneea heraldica. Obiecte armoriate ce au aparținut familiilor 
Callimachi, Cozadini şi Aslan, comunicare la şedinţa din 14 decembrie 2004, a Comisiei de 
Genealogie, Sigilografie şi Heraldică a Academiei Române-laşi). În varianta policromá amintită, 
stema familiei din ecusonul central, de argint, are arcul şi săgeata negre, iar şarpele de aur. 


Cel de-al doilea scut este încărcat cu două ziduri de cetate, crenelate, având 
pe mijloc câte o poartă. Deasupra zidurilor, pe donjonul central, ce se înalță pe două 
nivele, se profileazá un soldat în armură, cu fata neacoperită de vizieră, ţinând în mâna 
dreaptă o suliță. Partea superioară a donjonului este încadrată de un steag de luptă 
fluturând şi de o acvilă cu zborul coborât. Scutul este surmontat de o coroană contală 
clasică (având nouă raze subțiri, în vârful căreia se află câte o perlă mare). Indicarea 
rangului de conte nu ne este însă de nici un folos; s-a arătat că acest tip de coroana a 
fost utilizat pe scară largă de familiile boiereşti române, ca un element formal, fără ca 
cele mai multe dintre ele să poată face dovada legitimitátii unei asemenea pretenţii”. 
Acest al doilea scut reprezintă enigma ce trebuie dezlegată. El ne indică familia din care 
provenea soția lui Jean Callimachi, comanditara acestui ex libris, сеа care a preferat 
sá se identifice doar prin numele sotului. Prin comparatie cu alte márturii heraldice, 
putem constata cá stema aparține familiei munteneşti Văcărescu”, cea care s-a ilustrat 
prin cărturarii pe care i-a dat, dar şi prin câteva femei remarcabile. Una dintre ele a fost 
frumoasa Maritica Văcărescu, cea care, in a doua căsătorie, a devenit doamnă a Ţării 
Româneşti, ca soție a domnitorului Gheorghe Bibescu (1842-1848). Prin ea, familia аг 
fi putut pretinde şi o coroană princiară deasupra stemei, nu doar una contală. 

Desenul stemei Văcăreştilor nu are, în cazul analizat, indicii cromatice, dar 
smalturile sunt cele previzibile. Octav-George Lecca ne oferă o descriere a acestora, 
folosind alte surse: „Armele familiei cuprind o cetate (Făgăraşul) roşie în fundal de 
argint; deasupra porții un cavaler în armură, în dreapta căruia e un steag albastru, 
iar în stânga vulturul, negru. Coroana comtală şi deviza Virtus”*. Citând pe Engel, 
autorul arată cá pe la 1290 este semnalat anume Ugrin (Udriste), „domn si stăpân al 
Făgăraşului, strămoş al familiei Văcărescu; în amintirea acestuia familia Văcărescu 
„ţine stema Făgăraşului până astăzi, ca semn că l-a stăpânit odată”. Dan, fiul lui Ugrin, 
este arătat drept cumnat al lui Negru Vodă, descălecătorul Таги Româneşti. Ne aflăm 
în plină mitologie genealogică, neproductivă pentru istorici, dar deosebit de fertilă 
pentru heraldică. 

Mai semnalăm faptul că şi în cazul stemei logofătului Udrişte Năsturel, fratele 
doamnei Elina a lui Matei Basarab, pentru turnul aflat în creştetul blazonului s-a oferit 
aceeaşi explicaţie, turnul roşu fiind unul din cele şapte turnuri din stema Transilvaniei 


2 СЕ Dan Cernovodeanu, ор. cit., p. 175. 

з  Comparatia se face cu stema sigilară folosită de marele ban Barbu Văcărescu, pe la 1820-1830 (cf. 
Dan Cernovodeanu, Știința şi arta heraldică în România, Bucureşti, 1977, p. 404, fig. 1); în aceeaşi 
lucrare este reprodusă şi o alltă stemă a familiei Văcărescu, mai puţin lizibilă, sculptată pe o 
piatră funerară ce se păstra la mănăstirea Cernica din judeţul Ilfov (cf. p. 397, fig. 4). 

4 Octav-George Lecca, Familiile boiereşti române, ediţie de Alexandru Condeescu, Bucureşti, 
Muzeul Literaturii Române, 1999, p. 572. 


5 Ibidem, р. 566. 


191 


192 


(Septemcastrensis)*. Se cuvine să remarcăm că Fágáragul nu făcea parte dintre cele şapte 
oraşe săsești, care au dat denumirea germană ,Siebenbürgen" (Şapte Cetăți) si nici 
dintre cele şapte comitate iniţiale ale Transilvaniei, fiind un district cu regim special”. 

Trebuie să mai observăm faptul că Făgăraşul este reprezentat convențional, 
prin imaginea castelului şi nu prin stema sa municipală. Aceasta este cunoscută de pe 
sigiliul din 1413, rămânând neschimbată vreme de secole. Ce-i drept, însemnul poate 
părea cam banal: trei peşti (uneori doi), dispuşi în fascie*. Abia Comisia Consultativă de 
heraldică a creat, pe la 1930, o stemă pentru oraşul Făgăraş, cuprinzând o cetate pe care 
se află stema Ţării Româneşti, iar pentru județul Făgăraş, stema ce ilustrează o poartă 
de cetate de pe care se vede ieşind legendarul Negru Vodă, călare”. 

Deviza, Virtus, poate fi pusă în legătură cu faptul că, în latină, cuvântul vir 
(bărbat) avea şi un sens special care desemna pe osteanul pedestru. Credem cá ea a fost 
inspirată de oşteanul aflat în vechea stemă a familiei, infátigat acum ca un soldat in 
armură. Amintind de Virtus romana rediviva, deviza Virtus pare inspirată dintr-o stare 
de spirit ce tine mai curând de epoca modernă, fiind astfel un indiciu de vechime destul 
de modestă”. 

* 

Pentru a identifica pe posesorul ex librisului ce face obiectul acestei analize 
trebuie să urmărim descendenții din ramura cadetă (secundară) a familiei Callimachi, 
cea românizată şi care nu a avut nici un reprezentant pe tronul domnesc. Intereseazá 
direct copiii lui Teodor Callimachi" fost secretar al reprezentantei diplomatice а 
Principatelor Unite la Constantinopol, cel care a adus în țară firmanul de recunoaştere 
a alegerii lui Cuza ca domn (doamna Elena, născută Rosetti, îi era verigoará primară). El 
a făcut o carieră diplomatică, fiind primul consul român la Belgrad, după 1863. Acesta a 
fost căsătorit cu Zenaida, fiica lui Alexandru Moruzi de la Zvoriştea (lângă Dorohoi). 


6 СЕЛІ. Mares, Un desen al lui Udrişte Năsturel reprezentând propria sa stemă heraldică, în SCIA, 
Artă plastică, 34, 1987, p. 28-32. 

7 Dan Cernovodeanu, ор. cit., р. 131,190. Cele şapte oraşe săseşti, reprezentate prin turnuletele roşii 
din stema Transilvaniei, erau: Sibiu, Braşov, Cluj, Sebeş, Mediaş, Sighişoara şi Bistriţa. 

8 СЕ Dan Cernovodeanu, ор. cit., р. 192, 503, fig. 1. Într-un alt studiu de referinţă, era exprimată 
nedumerirea pentru excluderea acestui simbol din stema elaborată la 1930, de către Comisia 
Consultativă de Heraldică (cf. Dan Cernovodeanu, loan N. Mănescu, Noile steme ale judeţelor 
şi municipiilor din Republica Socialistă România, în „Revista Arhivelor”, an LI, nr. XX XVI, 1974, 
1-2, p.89). 

9 Ibidem, p. 194, 488, fig. s. Maria Dogaru, Din heraldica României. Album, Bucureşti, 1994, p. 118- 
119; fig. 193-195. 

10  Pestema sigilară de la 1830 a lui Barbu Văcărescu osteanul cu suliță nu are armură, nici alurá de 
soldat roman; pe eşarfa rezervată de obicei devizei este inscripționat doar numele posesorului 
(C£. Dan Cernovodeanu, ор. cit., p. 405, fig. 1). 


11 Pentru acest personaj vezi capitolul Teodor Callimachi din volumul semnat de Dumitru Vitcu, 
Diplomatii Unirii, Bucureşti, Ed. Academiei, 1979, р. 230-242. 


Fiul lor cel mare, Alexandru Callimachi se născuse la Zvoriştea, 1а 12 iunie 1866; 
acesta s-a căsătorit, la 1 iulie 1890, cu Maria, fiica lui Gheorghe Vernescu jurist, ministru 
in mai multe rânduri”. Ei au avut doi copii: Teodora, născută la Bucureşti, în 13 aprilie 
1895 şi Scarlat, născut tot în capitală, la 20 septembrie 1896. Scarlat Callimachi (1896- 
1975), poet, publicist, istoriograf, a fost numit şi Prințul Roşu” datorită surprinzátoarelor 
sale simpatii socialiste şi chiar comuniste". Fiul său Dimitrie (n. 1927, Bucureşti), este 
considerat ultimul descendent pe linie directă, masculină, al familiei Callimachi. 

După 1866, familia lui Teodor Callimachi a părăsit Moldova timp de mai multi 
ani, astfel încât copiii s-au născut prin toată Europa“. Ralu Callimachi s-a născut 
în Franţa, la Nisa, la 22 septembrie 1867; s-a căsătorit la 9 mai 1895, cu Alexandru 
Cantacuzino-Paşcanu. Zenaida Callimachi, a văzut lumina zilei în Italia, la Neapole, la 
15 aprilie 1870. Ea s-a măritat cu contele Dimitrie de Кота", іп anul 1897. Smaranda 
Callimachi s-a născut la Viena, la 14 august 1871. 

Ioan (Jean) Callimachi, mezinul familiei, este personajul pe care îl căutăm. El s-a 
născut la Geneva, pe 13 mai 1880. Despre biografia sa se cunosc puţine lucruri. Locuinta 
din Bucureşti a prințului Jean Callimachi era vila de 1а Şosea care a fost ocupată mai 
târziu de Ana Pauker. Pe terenul pe care se afla odinioară amintita clădire se înalță 
astăzi reşedinţa ambasadorului S.U.A.'*. 

Soţia prințului, cea care se intitulează cu mândrie în acest ex libris „Princesse Jean 
Callimachi, a fost Ana-Maria Văcărescu. Orice ex libris presupune dragostea de carte 
şi existența unei biblioteci. Având în vedere tradiţiile culturale ale celor două familii, 
o asemenea bibliotecă trebuie să fi avut colecții remarcabile. Ce cărți moştenite în 
familiile Callimachi şi Văcărescu vor fi ajuns pe rafturile acestei ultime moştenitoare? 
Unde s-ar putea afla acum acestea? 

Ioan Callimachi si soția sa Ana-Maria au avut doi copii: Teodor, mort la Atena, 
şi Roxana, care a murit la Paris". 

În anii trecuți, tot la Paris, mai era încă în viață, având o vârstă înaintată, Dimitrie, 
nepot din fiul cel mai mare al lui Teodor Callimachi, Alexandru. El era prezentat, 
într-o recentă lucrare, ca fiind ultimul reprezentant al ilustrei familii Callimachi. În 
curând, acest nume va aparține doar istoriei, iar obiecte precum ех libris-ul de față vor 
vorbi doar despre trecut, poate din vitrina unui muzeu. 


12 АР. Xenopol, ор. cit., р. 198-199. 
13 O fişă biografică privitoare la Scarlat Callimachi la Doina Tudorovici, ор. cit., 51-58. 
14 A.D. Xenopol, op. cit., p. 198 (vezi si arborele genealogic anexat lucrării). 


15 Despre aceste personaje vezi Doina Tudorovici, op. cit., 167-172. Autoarea intervieveazá pe о 
ultimă descendentă „Roxana, contesă de Roma”, (n. 1927, Brăila), fiică a Zenaidei Callimachi. 
Potrivit aceleiaşi surse, Roxana s-a căsătorit, cu inginerul Nicolae Stoica, fiul militantului 
țărănist Gheorghe Stoica, unul dintre apropiații lui Iuliu Maniu. 

16 Doina Tudorovici, Amurgul nobililor, Bucureşti, Editura PRO, 1998, р. 185, nota 8. 


17 Ibidem. 

După redactarea acestui text am audiat о comunicare а doamnei Liana 
Dobrinescu, privitoare la castelul Văcărescu-Callimachi, de la Mánesti, județul 
Prahova, care a făcut parte din patrimoniul acestei familii'*. Castelul respectiv a fost 
redobândit recent de o descendentă a familiei, prințesa Alexandra Stefana Rininger 
Callimachi, care locuieşte în Franţa. Monumentul, considerat a fi cel mai reprezentativ 
pentru curentul Romantismului românesc, a fost construit, pe la 1882, de Theodor 
Văcărescu. În prezent, clădirea se află în stare de colaps. Un spaţios parc, cu arbori 
seculari, iazuri, bazine, fântâni împodobite, conferă încă locului un farmec aparte. 


18 Гапа Dobrinescu, Istoria unor monumente uitate: „Castelul Văcărescu-Callimachi” — Mănești, jud. 
Prahova, comunicare la Simpozionul Naţional „Monumentul. Traditie şi viitor”, ed. VII, Iaşi, 
10-13 octombrie 2005; 

PRINCESSE 
JEAN CALLIMACHI 


Exlibris cu stemele Callimachi si Vácárescu 
(Arhiva Institutului „Sever Zotta” Iaşi) 
Comunicată de domnul Ioan Varlam 

Sigiliul heraldic al familiei Udritchi? 


La Muzeul Unirii din Iaşi se păstrează un sigiliu cu identitate necunoscută. Nu 
i se ştie proveniența şi nu există o fişă în care să putem regăsi date despre el. A devenit 
un însemn al conservatorului Muzeului atârnând în prezent de inelul cheilor acestuia 
şi fiind folosit chiar la sigilarea depozitelor. Aşa s-a transmis de la doamna Maria Voicu 
la doamna Aurica Ichim, actualul conservator al Muzeului. 

Matrita sigilară din metal galben (alamă), de formă ovală, şi-a păstrat secretele 
până astăzi. Cercetată cu atenţie, ea se dovedeşte a fi mai mult decât un simplu obiect 
decorativ, dovedind o bună întocmire heraldică (Fig. 1). 

Scutul este de formă ungurească, corespunzătoare secolului al XVII-lea’. 
Mobilia heraldică din scut, care poate părea pur convenţională, reprezintă o ,coronitá" 
textilă („burlett”), care se punea deasupra coifului, sub crest. În mod obişnuit, aceste 
coronite erau făcute din două fase textile (eventual de culori diferite), răsucite între 
ele (Fig. 2). Această coronitá este binecunoscută în heraldica poloneză ca însemn al 
clanului, sau „herbului” Natecz” (Fig. з). Haşurile verticale ale scutului indică un câmp 
de culoare roşie, specific heraldicii poloneze. Potrivit aceleiaşi tradiții polone, coronita 
din scut ar trebui să fie de argint. 

Scutul este timbrat de o coroană cu cinci perle mari, de baron austriac. Aceasta 
poate să corespundă unui titlu real dobândit de familia purtătoare a stemei, după cum 
poate fi şi autoconferită. Deasupra coroanei, în crest, desluşim două coarne de cerb, 
susținute cu mâinile de un personaj feminin, ieşind pe jumătate din coroană. Din alte 
reprezentări cunoscute, ştim că personajul poartă pe frunte o coronitá textilă asemeni 
celei din câmpul scutului?. 

Scutul nu este flancat de obisnuitii lambrechini, dar este aşezat pe nişte trofee. 
Se disting două săbii, patru steaguri şi două țevi de tun. Aceste însemne ar putea face 
referinţă la ocupația militară sau deținerea unor dregătorii executive de către posesorul 
sigiliului. 

Consultând cunoscuta lucrare de heraldică boierească a lui Traian Larionescu, 
întâlnim mai multe familii care foloseau aceeaşi stemă, prezentă şi pe sigiliul de la 
Muzeu: Andreiovski, Udritchi, Moscinski, Turczynschi, Vlynschi, Cocean, Udrea şi 


1 Carl-Alexander von Volborth, Araldica. Usi, regole e stili, 1981, p. 14. 


2 Vezi Kaspr Niesieckii, Herbarz polski, Lipsca, 1839-1846, vol. I, p. 538; vol. П (Czarnkawski herb); 
vol. IV, p. 312 (Natecz herb). 


3  Carl-Alexander von Volborth, ор. сі, 1981, p. 123, fig. 759. 


Jelinschi^. Rezonanta poloneză a majorităţii acestor nume se potriveşte cu cele scrise 
mai sus. Sansa de a identifica familia din care provine sigiliul de la Muzeul Unirii este 
dată de cele două initiale (în alfabet latin): „L. U.. După cum se poate constata, nici un 
nume de familie din lista de mai sus (în măsura în care ea este completă) nu începe 
cu litera „L În privinţa celeilalte initiale, litera ,U5 avem familiile Udritchi $i Udrea 
(probabil cu origine comună). 

Un Carol Udritchi era amintit la 1830 ca fost viceconsul la consulatul Britanic 
din Moldova*. Patentele eliberate de le către diverşi supuşi străini (britanici) au fost 
declarate atunci ca fiind lipsite de valabilitate. Din alte surse aflăm cá Udritchi a fost 
consul austriac la Botoşani. A rămas cu stigmatul de delator, el fiind cel care l-a denunțat 
la Viena pe farmacistul Haynal, secui din Târgu Mureş, refugiat în urma revoluţiei de 
la 1848 în Moldova. Pentru a scăpa, acesta a fost nevoit să fugă la Constantinopol, unde 
a stat vreo doi апі. 

Un membru al aceleiaşi familii, Scarlat Udritchi, demisiona din postul de arhitect 
al oraşului Botoşani, în 1841, din cauza neplátii la timp a salariului”. Cu toate acestea, 
el şi-a continuat activitatea, întrucât apare în arhondologii în calitate de „arhitector al 
Statului, slujbă răsplătită cu ranguri boiereşti. Astfel, la 17 februarie 1847 a fost făcut 
sardar, iar la 31 octombrie 1847 a fost înălțat comis. 

În monografia dedicată oraşului Botoşani, Artur Gorovei, întocmind o mică 
spitá de neam a familiei Sanu, arăta cá Savasta, fiica maiorului Şanu, a fost măritată 
cu Gh. Ragalski (zis Dimitriu). Ei au avut cinci fete, dintre care una, Smaranda, a fost 
căsătorită cu Dr. George Udrischi. Autorul trebuie să fi avut informaţii exacte, deoarece 
o soră a Smarandei, anume Victoria, a fost măritată cu un Grigore Gorovei. George 
Udriski (1867-1858) s-a remarcat ca medic chirurg veterinar. S-a născut la Fălticeni, 
dar s-a stabilit împreună cu părinţii la Dorohoi. A studiat la Institutul „Anastasie 
Başotă” de la Pomârla şi la Şcoala Superioară de Medicină Veterinară din Bucureşti. 
A făcut specializări la Berlin, Bruxelles şi Paris (1899). A fost apoi profesor la Şcoala 
Superioară de Medicină Veterinară din Bucureşti, unde a devenit şi decan (1932). A 
adus contribuţii de nivel mondial în domeniul chirurgiei veterinare. A fost membru de 
onoare al Academiei Române (1946). De asemenea, a fost membru al unor prestigioase 
instituţii academice din Paris şi Berlin”. 


4 Traian Larionescu, Armorialul Moldovei de Sus, vol. I-II, nr. 178, 424, 520, 803, 807, 850, 985, 1005. 


5 Isprăvnicia ținutului laşi (1828-1860). Inventar arhivistic, întocmit de Virgil Apostolescu şi Ema 
Apostolescu, Bucureşti, 1984, nr. 129, p. 45-46. 


6 Artur Gorovei, Monografia oraşului Botoşani, Ediţia Primăriei, p.122. 
Secretariatul de Stat al Moldovei (1832-1862). Inventar arhivistic, Bucureşti, 1966, nr. 832, p. 150. 
8 Мата arhondologie a boierilor Moldovei (1835-1856), întocmită de Mihai-Răzvan Ungureanu, laşi, 
Editura Universităţii „Alexandru 1. Cuza”, 1997, р. 286. 
9 Ionel Bejenaru, Dicţionarul Botoşănenilor, Iaşi, Editura Moldova, 1994, p. 258; R. Iftimovici, 
Personalităţi româneşti ale ştiinţelor naturii şi tehnicii. Dicţionar, Bucureşti, Editura Ştiinţifică şi 

Deşi cunoaştem trei prenume masculine din familia Udritchi (Carol, George si 
Scarlat), nici unul dintre acestea nu începe cu inițiala „L. Din această cauză nu putem 
identifica, în acest moment, personajul căruia i-a aparținut sigiliul de la Muzeul Unirii. 
Rămânem doar cu constatarea că unii membri ai acestei familii au fost legați de oraşul 
Botoşani, care era cândva al patrulea oraş ca mărime şi însemnătate din Vechiul Regat. 


Enciclopedică, 1982, p. 395; Ionel Bejenaru, George Udrischi, în „Caiete Botoşănene”, (, Ateneu', 
Bacău), martie 1897, p. 4. 

Sigiliu cu stema familiei Udritchi 

